
Indg^aDg 1 

Magnus Berg. (1688). 

En Tjener hos Ulr. Fr. Gyldenløve i Norge. Herkomst. Sendes til 
Kjøbenhavn. Læreaar hos Peder Andersen paa Frederiksborg. Hoffet. 
Overkammerjunker v. Knuth. Sendes til Udlandet. Kaldes tilbage 
fra Paris. Christian d. Stes Beskyttelse. Bliver Hofifets Tegne- 
lærer. Gifter sig med Raadmand Kuurs Datter. Maler Graat i Graat 
og trækker sig tilbage fra Malerkunsten 3 

Hendrik Krogk. (1688). 

Hans Herkomst. I Lære hos Eyerschottel. Sendes til Kjøbenhavn. 
Hos Peder Andersen paa Frederiksborg. Ulrich Chr. Gyldenløve. 
Reis'ir til Rom. Tilbagekomst. Frederik den *4de8 Yadest. Maleri 
til Frederiksberg .10 

Et Spor af en Kunstskole i Kjøbenhavn. (1700). 

Magnus Berg. Hendrik Krogk. Det Ahlefeldtske Huus. Løs For- 
modning. D'Agar, Miani , Riboldt , Wichmann , Jacob Fosie, 
Grotschilling, Sturmberg, Ebisch. Just Wiedewelt, Gercken, Rein- 
hardt, P. Berg. A. Maybusch 12 

Lokasfesten. (1701). 

Frederik den 4des Fødselsdag feires af Kunstnerne i det Ahlefeldtske 
Huus. Magnus Berg er formodentlig Deeltager. Hans Udkast til 
et Par Compositioner . . ; • 14 

Hendrik Krogk. (1702-^1710). 

Anden Reise til Italien. Garlo Maratti. Arbeider i Rom. Neapel. 
Paris. Arbeider i Kjøbenhavn. Løngangen i det gamle Slot. 
Gifter sig med Helle G. Robring. Malerier til Slotskirken. Rosen- 
borg, Fredensborg. Frederik den Rerdes Portrait. N. Wichmann. 
Bened. Coiflfre 17 

IV 

Hendrik Krogks Værksted i Palaiet bag Børsen. (1712). 
KoDgens Gaard bag Børsen. Frøken Anna Sophia Reventlow. 
Krogks Arbeider til Palaiet. Tegneskolen flyttes fra det Ahlefeldtske 
Huus til det gamle Posthuus 21 

Magnas Berg. (1715). 

Bliver Enkemand og trækker sig tilbage fra Livet. Hans theo- 
logiske Grublerier og hans Forfatterskab Samtidigt hengiver han 
sig til Billedskjæreriet 22 

Hendrik Krogk. (1717-1724). 

B. Coifl're forlader Danmark. J. S. Wahl indkaldes. Altertavle til 
Slots-Capellet. Krogks Arbeider til Fredensborg. Til Regerings- 
Collegierne i Palaiet bag Børsen. Bliver Enkemand. Gifter sig 
med Jfr. v. Cumen. Atter Enkemand. Gifter sig med Jfr. A. S. 
Kofod '. 26 

Magnas Berg. (1716-1723). 

Svageligt Helbred. Han arbeider i Elfenbeen og skriver theoi. Af- 
handlinger. Faaer Orlov og reiser til Pyrmont. Derfra i Tydsk- 
land og Nederlandene. Hans Arbeider gjøre Opsigt ved fremmede 
Hoffer. Han kjøber Malerier, som føres til Kjøbenhavn. Hans 
store Vase af Elfenbeen kan ikke gjøres færdig af ham ^elv . . 27 

Hendrik Krogk. (1730-38). 

Hans Velynder, Geheimeraad Plessen. Arbeider til Selsøe, til Petri 
Kirke. Kjøbenhavns Slot nedbrydes. Christiansborg. Hirschholm. 
L. de Thura. Arbeider til Hirschholm, til Frydenlund. Arbeider 
for Dronning Sophia Magdalene til Tapeter, ufuldførte. Hans Død. 
Christian d. 6's Brev i denne Anledning 30 

Hendrik Krogks øvrige Arbeider 33 

Magnas Berg. (1730-1739). 

Et Besøg hos Frederik d. éde. Foræring af en Elefanttand. Mag- 
nus Berg vil deraf gjøre Kongens Portrait. Kongen døer, for- 
mden. M. Berg contraherer med Christian den 6te angaaende 
sine Efterladenskaber. Han gjør sit Testament og lægger sig hen 
at dø 35 

Akademiet i det gamle Postliaas. (1738). 

Christian d. 6té lader Akademiet indrette. Anviser Penge dertil. 
Krogks Tegninger kjøbes til Akademiets Biug. Maler og Billed- 
hugger-Akademiet i det gamle Posthuus. Skolerne aab- 
nes fri( for alle. Kongens Besøg i Akademiet. Spørgsniaalcl om 

Medlemmer. Miani. Wahl. Jacob Fosie. Just Wiedewell. J. C. 
Petzholdt. L. A. le Clerc 38 

H. Miani. (1738). 

Hans Arbeider paa Kjøbenhavns Slot. Portrait af Prinds Frederik. 
Hans Lærling, Johannes Wiedewelt. Han forlader Danmark . . 40 

Johan Salomon Wahl. (1738). 

Indkaldt Portraitnialer. David Høier. Portrait af Drackenberg og 
af Hofnarren, Otto Kyhl. Bliver Kunstkammerforvalter .... 41 

Jacob Fosle. (1738). 

Født i Kjøbenhavn. Lærling af Krogk. Tegnelærer hos Sø-Ca- ^ 
detterne. Capt. Norden. Grønwold. Willaers. Andre Talenter. 
Hans Raderinger. Kronprindsesse Lovises Indtog. Jac. Fosies Fa- 
milie. Johanne Fosie, hans Datter. Hans Iver for Tegneunder- 
viisningen. Medlem af Akademiet i Florents 42 

Just Wiedewelt. (1738). 

Født i Kjøbenhavn. Opdragen i Udlandet. I Marinens Tjeneste. 
Hans Søn, Johannes Wiedewelt 44 

Johan Christopher Petzholdt. (1738). 

Indkaldt fra Dresden. Permoser, Schluter, Donner. Arbeider til 
Sanssouci. Arbeider i Kjøbenhavn. Vender senere tilbage ... 44 

Loais Aagaste le Clerc. (1738). 

Indkaldet fra Frankrig. Coysevox. Dekorationsarbeider til Christians- 
borg. Diderik Gercken. Hauser. Eigtved. Senere Professor ved 
Akademiet. Tegninger af Christiansborg og Amalienborg. Død 
som Professor ved Akademiet 46 

Akademiet i det gamle Posthaas. (1741). 

Architecterne holde sig tilbage. Akademiet trænger til Forstærkning 48 

Carl Gastav Pilo. (1741). 

Hans Herkomst og første Ungdom. Sendes til Nykjøbing Skole. 
Tegner Portraiter. Sættes i Malerlære i Stokholm. Crisman. Reiser 
i Tydskland. Vil nedsætte sig i Stokholm. Gjør Lykke i Skaane. 
Kommer over til Kjøbenhavn. Tegnelærer hos Pagerne. Grev 
Danneskjold og hans Malerisamling 49 

Marcos Tuscher. (1743). 

Ubekjendt Herkomst. Navnet Tuscher. Hittebarns - Stiftelsen i 
Nurnberg. Geuder v. Heroldsberg. Røber Anlæg til Kunsten. Joh. 

VI 

Dan. Preisler. Sendes til Italien. Job. Justin Preisler. Baron 
Stosch. Studerer Architectur i Rom. Arbeider som Billedbugger. 
Dyrlier Kobberstikkunslen. Eget Portrait. Skjærer i Steen. 
Galilei's Buste. Bygger Paladser i Gortona og ved Livorno. Ar- 
beider for Baron Stosch. Dyrker Videnskaber og Sprog. Dron- 
ningen af Ungarn. Bekjendtskab med Capt. Norden. Bygger en 
Kirke i Florents. En Triumfbue. Reiser til London. Nordens 
Mission. Arbeider for Norden i London. Plan til et Maler-Akademi. 
Nordens Sygdom og Død i Paris. Grev Danneskjold. M. Tuscher 
kaldes til Kjøbenhavn. Natter Lor. Spengler. Modtagelse ved 
HoflFet. Kronprindscsse Lovises Indtog. Christian den 6tes Portrait. 
Den Noriske Søileorden. Project til en Triumfbue. Project til et 
Monument paa Amagertorv 51 

Nicolai Eigtved. (1745). 

Herkomst. I Gartnerlære. Reiser udenlands. Havetegning. Archi- 
tecturtegning. Militairtegning. Oberst Poppelmanns Conducteur. 
Lieutenant i sachsisk Tjeneste. General Løvenøin. Kaldes til 
Danmark. Capitain. Christian d«n 6te sender ham til Rom. 
Tilbagekomst. Dekorateur ved Christiansborg. Hauser. L. de 
Thura. Le Clerc. Bregentved. Koldinghuus og Skanderborg. 
Sophienberg. Castrum doloris m. m. i Slotskirken 59 

Alcademiet i det gamle Posthaas. (1745). 

Pilo. M. Tuscher. Nic. Eigtved. Tuschers Plan til et Kunst- 
akademi. Flere Kunstnere indkaldes. J. M. Preisler. S. C. 
Stanley 63 

Johan Martin Preisler. (1745). 

Født i Nurnberg. Oplæres i Kobberstikkunsten af sin Broder 
Arbeider i Hjemmet. Sendes til Paris. L. Cars. J. G. Wille. 
G. F. Schmidt. Indkaldes til Danmark. Grev Bernstorff. Konge- 
lig Hof - Kobberstikker. Wahls Portrait af Christian den 6te. 
Professor. Hans Død. J. G. Preisler 64 

Simon Carl Stanley. (1745). 

Født i Kjøbenhavn. Billedhugger Sturmberg. Van Luchtern i 
Amsterdam. H. Schemacker. London. Forpagter Allens Datter, 
hans første Kone. Andet Ægteskab. Arbeider i London. Ind- 
kaldes. Grev Danneskjold. Arbeider i Kjøbenhavn. Medlem af 
Akademiet. Hans Receptions-Arbeide. Musiker. Literair Dannelse. 
Hans Død. Sønnen C. F. Stanley. Sønnesønnen, Charles Stanley 64 

VII 

Frederiks -Kirken. (1746). 

M. Tuscher. Det oldenborgske JuMlæum. En Sognekirke for 
Stadens østre Quarteer. Dronningens Bredgade. Det gamle 
Amalienborg. Tidligere Bygninger i Dronningens Bredgade. Char- 
lotte Amalias Have. Project til Kirken. Nic. Eigtved. Grund- 
stenen lægges .66 

Frederiks -Staden. (1749). 

Det gamle Amalienborg. Theatret. Garnisonskirken. Mynstre- 
Pladsen. En fyrstelig Have. Frederik d. 4des Pavillon. Frederiks- 
Staden anlægges. Oberstlieutenant Nic. Eigtved. Rescript af 12te 
Sept. 1749. Indbydelse til Byggelystne. Nye Bygninger i Dronningens 
Bredgade. Frederiksgaden. Palaierne paa Amalienborg .... 68 

Marens Tnscher. (1750-1751). 

Project til et Springvand paa Frederikspladsen. Frederik den 5tes 
Heststatue. M. Tuscher, ang. Bekostningerne. Hans Død. Efter- 
ladte Malerier. To Medailler til hans Ære 71 

Akademiet i det gamle Posthiins. (1750—1752). 

Pilo. Petzlioidt. Preisler. Stanley. Pilo's Plan til Akademiets 
Forbedring. Eigtved Directeur. Angaaende Architectur - Skoler. 
Lieutenant Anthon. Akademiets Gontoir paa Christiansborg. C. 
Æ. Biehl. Johannes Wiedewelt. Antonius Møller 74 

Heststataen paa Amalienborg. (1752). 

M. Tuschers Plan optages. En Kunstner søges dertil. Ludvig 
Wiedeman. Underhandlinger i Paris. Grev Bernstorff. Grev 
Beventlow. Bouchardon raadføres. En Kunstner, som er dyr. 
Grev A. G. Moltke. Contract afsluttet i Paris. Wasseischlebes 
Papirer. Brev fra Grev Bernstorff til Wasserschlebe 76 

Jacques Francis Joseph Saly. (1753) 

Familie og Herkomst. W. Coustou den Ældre. Fire. Præmier ved 
Akademiet i Paris. Hans Fødeby , Valenciennes , hædrer ham. 
Pensionair ved Akademiet i Rom. Direct, de Troy. Studier i Rom. 
Et Vase-Værk. Adskillige BestilUnger udføres. Vender tilbage til 
Paris. Indbydes til Valenciennes. Fest i Hdtel de ville. Monument 
for Louis XV. Professor ved Akademiet i Paris. Hans Arbeider. 
Reiser til Danmark. Bolig paa Charlottenborg. Den Botaniske Have. 
Prof. Oeder 79 

Akademiet paa Charlottenborg. (1754). . 

Kunstskolens Omdannelse. Tegneskoler paa Charlottenborg. Eigtveds 
Statuter. Et Maler-, Billedhugger- og Bygnings -Akademi. Grev 

VIII 

A. G. Moltke introducerer Mr. Saly med en Tale. Frederik d. Femte 
besøger Charlottenborg og Jager Skolerne i Øiesyn. E. H. Løffler. 
Hans Cleo. D. G. Anthoo. Pilo holder en Tale 83 

Nicolai Eigtved. (1754). 

Frederikspladsens Palaier færdige. Forandret Plan med Frederiks- 
kirken. Marmorbrud i Norge. Eigtved skydes tilside og døer. 
Hans Familieforhold. Petzholdt sætter ham et Monument. Den 
lydske Kirke paa Christianshavn 87 

Bet Kongelige Danske Skildrer -Billedhagger- og Bygnings- 
Akademi. (1754). 

Akademiet under Eigtveds Directorat. Han er dets første Directeur. 
Saly fungerer som Directeur. Hans Ideer i atten Paragrtipher. 
Ceremoniellet. En ny Protokol, paa fransk og dansk. Eigtveds 
Død. Hans Statuter brændes. Fundats af 31te Marts 1754. Eeds- 
, formular. Lorenz Pasch. Æresmedlemmer. Grev Thott, v. Stocken, 
Wasserschlebe , MoUmann. Saly Directeur. Et Par Curiosa . . 89 

Dei Kongeligt octroyerede Danske Asiatiske Compagni. (1754). 

Grev A. G. Moltke, Præses. Generalforsamling. Gode Actier. Den 
kongelige Statua equestris. Compagnjet overtager Bekostningen. 
Accord med Prof. Saly 94 

Heststatnen paa Amalienborg. (1754). 

En Bronzestøber søges. Ludv. Wiedemann. Gesandterne i Udlandet 
beordres. Saly præsenterer et Arbeide. Skizzen til den Kongelige 
Statua equestris præsenteres 95 

En Bronzestøber søges. (1754). 

Bernstorff corresponderer med Ministrene i Udlandet. Grev Re- 
ventlow i Paris. Grev Wedel Friis 1 Stokholm. Bouchardon. 
G. Meyer. Mr. Varin. Minister Sellon. Le Moine lover en Me- 
moire. Betingelser. Kobberstikker Wille. Mr. Gor. Correspon- 
dance med Berlin. Le Sieur Giese. Sr. Weinhold. Ministerielle 
Bestræbelser i Stokholm. G. Meyers Betingelse. Kammerherre 
V. d. Asseburg. Udkast til en Contract 96 

Brødrene Jardin. (1755). 

Nicolas Henry og Louis Henry Jardin. Contract med et Appendix. 
Høie Gager. Frederiks - Kirkens Byggeplads. Fire Projecter, et 
approberes. Riddersalen paa Christiansborg. Grev Bernstorffs 
Sommerlyststed ved Ordrup 99 

IX 

Skizzen til Heststataen. (1755). 

En større Skizze, under Arbeide, approberes. Beskrivelse af Com- 
positionen 

Den lille Model til Heststataen, anlagt. (1755-1756). 

Hindringer. Man savner endnu en Bronzeslyber. Sr. Meyer ind- 
kaldes fra Stokholm 102 

En Bronzesteber, fanden og forsvanden. (1755-1756). 

Kammerherre v. d. Asseburg afslutter Contract med Sr. Meyer. 
Giethuset Støbesand fra Paris. Arbeidet deles. To Figurer: 
Danmark og Norge. Sr. Meyer reiser tilbage til Stokholm, v. d. 
Asseburg og Bernstorff. En ny Contract. Sr. Meyer vil ikke 
komme endnu. Saly utaalmodig. Udgifterne i Anledning af 
Sr. Meyer 103 

Kanst-Akademiet. (1755-1756). 

Første Guldpræmie-Concours. Tolv Paragrapher. Vigilius Eriksen. 
Medaillen af Saly og Arbien. Peter Als.. C. F. Harsdoffer. I. P 
Lund. Den Tids Laugsforhold. En Kunstner dømt af Politiet 
som Løsgænger. En anden saadan Historie 105 

En Bronzestøber søges og findes. (1757). 

Le Sieur Giese død. Mr. Pierre Ger indkaldes. Contract med 
ham. Reisepenge 107 

Kanst-Alcademiet. (1757). 

Frederik d. 5tes Fødselsdag. Akademiets Stiftelsesdag. Medaille 
til Ære for Grev Moltke, af Saly og Arbien. Akademiets Funda- 
tionsmedaille af Arbien. Saly utilfreds med Fundatsen. Indgiver 
en Memoire. Petzholdt forlader Danmark. Saly gjenvælges til 
Directeur. P. Als og Harsdorffer udsendes 108 

Heststataen i den mindre Model. (1757). 

Modelering af Hesten. Forbilleder. Motivet for Hestens Bevægelse. 
Saly finder det paa Gaden. Angaaende Kongens Figur. Mr. Gor 
forbereder Støbningen paa Giethuset. Marmor forskrives fra Livorno 111 

Kanst-Akademiet. (1758). 

Saly s Udkast til en Omordning af Akademiet. Kongen besøger 
Akademiet. Fornyet Fundats af 31te Marts 1758 Et Uddrag heraf 113 

Den store Model til Heststatuen paabegyndes. (1758—59). 
Saly præsenterer Hans Majestæt den lille Model. Prinds Ghristians 
»jugement«. Den store Model skal sættes i Aibeide. Kt Studio 

bygges. Bistand af Medhjælpere. De hidtil gjorte Udgivter i An- 
ledniDg af Monumentet 118 

Knnst-Akademiet. (1758-59). 

Sagernes sædvanlige Gang. To nye Professorer, Berger og Re- 
verdil. Nye Medlemmer. Le Lorrain. I. L. le Tocque. Joh. 
Wiedewelt vender tilbage, bliver Medlem og skal udføre et Grav- 
monument over Christian den 6te. I. P. Lund og G P. Stanley 
udsendes. L. H. Jardins dødelige Afgang 119 

Heststatnen. (1760-63). 

Jubelfest i Anledning af Souverainiteten. Pierre Gor. Joseph 
Zuber. Masl^inerier til Støbning og Transport. Grev Moltke lægger 
Grundstenen til Monumentet. En Medaille udpræges. Den store 
Model præsenteres Compagniet Utaalmodighed i det Ofifentlige. 
Et Møde mellem Compagniets Dlrection og Saly. Hans Beklagelser. 
Compagniets Direction forelægger ham en Promemoria. Om de 
Summer, som ere medgaaede i Støberiet 121 

Knnst-Akademiet. (1760-63). 

Frederik den 5tes Sygdom Akademiets Pestdag. Kronprinds 
Christian og Arveprinds Frederik. Stanley er død. Wiedewelt 
bliver Professor. Om Akademiets Portrait-Samling. Nattier. Mandel- 
berg Wasserschlebe. Om Mandelbergs Hidkomst. Prof. Petzholdts 
Død. Mandelberg Professor 124 

Heststatnen, fsrdig i Model. (1764). 

Den store Model færdig, Saly fremstiller den for Akademiet. 
Dets Dom' derover. Saly vil reise hjem. Fordring paa Skadesløs- 
holdelse. De manglende Arbeider til Fodstykket. Hans Forslag i 
denne Henseende 126 

Kunst-Akademiet. (1764). 

Om Als. Hans Ophold i Rom. Natoire. Raphael Mengs. Ais's 
hjemsendte Arbeider. Raph. Mengs's Erklæring. Als vender til- 
bage. Om Harsdoffer. Hans Arbeider hjemsendte fra Paris. Reiser 
med 1. P. Lund til Italien. I Fare paa Havet. Kommer til Rom, 
blottet for Alt. Vender tilbage til Danmark. Als og Harsdoffer 
blive Medlemmer af Akademiet. Deres Receptions-Arbeider. An- 
tallet af Akademiets Elever 127 

Om Fodstykket til Heststatnen. (1766). 

De fire Pigurer skulle bortfalde. Fire Basrelieffer istedet. Et af 
dem er modeleret. Beskrivelse. Saly vil reise tilbage ; men reiser 
ikke endnu 129 

XI 

Knnst- Akademiet.- (17a5-66). 

Nicolai Abildgaard vinder den lille Guldpræmie. Frederik den 
5tes Død. Wasserschlebe. En Altademi-Beslutning. Harsdorflfer. 
Jardin. Katafalken. Reverdil Prof. Schlegel. P Als og Hars- 
dorflfer Professorer 131 

Heststataen. (1766) 

Spørgsmaalet om Basreiiefiferne. En Kongelig Befaling. Inscrip- 
tioner paa Bronzetavler. Saly beklager, men trøster sig. Hans 
Yttringer i denne Anledning 133 

Knnst-Akademiet. (1767). 

Dronning Caroline Mathildes Besøg I Akademiet. Grev Schmet- 
tau's Portrait af Als. Kobberstikker Lymann. Hjemkomne Pen- 
sionairer. J. H. Wolff. D. J. Adzer. To akademiske Medailler. 
Akademiets Tiaarsfest. Præses, Grev Moltke. Hemmelig Raad- 
slagning i Akademiet, ang. Medaillen til Grev Moltke. Medaillerne 
overrækkes. Præses overrasker Akademiet. Et kongeligt Budskab. 
Fundats og Privilegier conflrmeres. En større aarlig Sum til- 
lægges Akademiet. Oprettelsen af 15 Pensioner. Præses beverter 
Akademiet. Slgønne Forhaabninger 134 

Heststataen støbes. (1768). 

Mr. Gor, kongelig General-Commissair. Støbningen finder Sted. 
Saly misfornøiet. En Scandale. Geheimeraad Luxdorffs i^kriv- 
Galender. Carsten Niebuhrs Brev til Temler 137 

Heststataen opstilles. (1768). 

Forberedelser til Flytningen. Maskinmester Franz Zuber. Statuen 
flyttes ud af Formen. Transporten forberedes. Flytningen finder 
Sted. Grev Moltke, Ahlefeldt, Danneskjold m. Fl. tilstede. Salut 
ved et Kongemøde. Standsning i Bredgaden. Flytningen fort- 
sættes. Enkedronning Juliane Maria og Arveprinds Frederik. Sta- 
tuen er opstillet. Fest og Illumination paa Charlottenborg. Secre- 
^ tair Biehls Tractement. To Medailler udpræges. Wolff. Adzer. 139 

Kanst-Akademiet. (1768). 

Akademiet i Forventning. Cornelius Høier. 400 Rdl. til Disposi- 
tion. Forhandling desangaaende. Wiedewelt, Harsdorffer. Man- 
delberg. Hans Majestæts Besøg og Direct. Saly's Tale. En "Salon* 
aabnes førstegang. MedaiUe i Anledning af Kongens Tilbagekomst 
fra Reisen 142 

Monamentet paa Frederiks-Pladsen. (1770). 

Monumentet under Skjul. Mr. Gor retter paa Feilene. Besøg af 
de svenske Prindser. Rigsraad Scheffer. Uøitidelig Aet. Sidste 

Indgang. 

forfatteren vilde gjeme her fortælle, hvad han har samlet 
sammen om Kunst-Akademiets Oprindelse og ældste 
Historie, men det har sin Nød med at finde Begyndelsen, — 
det vil sige — Begyndelsen paa Begyndelsen. 

Man mener maaskee, at han blot kunde begynde med 
det gamle Sagn, om hvorlunde Hr. Ulrik Frederik, Kongens 
Søn, med det Navn Gyldenløve, lod Kallø-Slot nedbryde og 
Stenene føre til Kjøbenhavn, da han fik i Sinde at bygge sig 
den store Gaard, som siden blev indrettet til et Kunst- 
Akademie; thi om Charlottenborg skal dog nok den hele Hi- 
storie dreie sig? 

Nei — Talen er endnu langtfra ikke om Charlottenborg. 

Den gamle Kunstskole, som der skal begyndes med, laa 
rigtignok ogsaa paa Hallandsaas, men paa den anden Side 
af »Hesten«, og inden vi komme til Akademiet paa Char- 
lottenborg, maa vi først føre Læseren ned bag Børsen, thi 
Akademiets Historie har ogsaa sin »fabelagtige Tid«. 

Naar vi derfor alligevel søge Enden af Traaden paa 
Charlottenborg og endogsaa gaae ud fra det Navnechifire, 
som endnu den Dag idag smykker Skorsteenspiberne, saa 
røber der sig heri en vis Forkjærlighed, eftersom det dog er 

1 

2 Indgang. 

temmelig vist, af Gyldenløve ikke har tænkt paa at bygge 
Kunsten en Skole, da han flyttede Kallø-Slots Ruiner herover. 

Men meget heldigt er det for Forfatteren, som unægtelig 
er i denne Forkjærlighed, at han i en gammel Bog har fundet 
den Beretning, at baade Grev Ulrik Frederik som ogsaa en 
anden Gyldjenløve dog have gjort Noget for Kunsten, hvoraf 
Forfatteren kan udlede — om endog ved en meget tynd 
og skrøbelig Traad — en Begyndelse paa den Historie, han 
har at fortælle. 

Det hedder nemlig, at omtrent paa den Tid, da Christian 
den Femtes Heststatue blev reist paa Hallandsaas, kom de 
to Gyldenløver, Ulrik Frederik og Admiralen, hver for sig, 
til at fremhjælpe en ung Mand til Kunsten, og disse to, unge 
Mænd bleve ikke alene berømte Kunstnere i Danmark, men 
de fik ogsaa Indflydelse paa, at der i Kjøbenhavn blev op- 
rettet en Kunstskole. 

Den ene var en norsk Bondekarl fra Hedemarken; den 
Anden en Kjøbmandssøn fra Flensborg. 

Det er med deres Historie, at vi ville begynde Kunst- 
Akademiets. 

Magnus Berg. 

(1688). ~ 



Medens Grev Ulrik Frederik Gyldenløve var Statholder i 
Norge, hændte det sig en Dag, som han gik i sin Have, at 
han blev overrasket ved at see nogle Billeder, adskaame af 
Træ, der vare opstillede til Smykke, uden at Greven vidste, 
hvor de vare komne fra. 

Det var en af hans Tjenere, Magnus, som selv havde 
forfærdiget dem, og ihvorvel det ikke var usædvanligt, at en 
norsk Bondekarl forstod at bruge Kniven, saa var dette dog 
noget Andet, og kunde næsten sættes ved Siden af, hvad 
Greven havde ladet gjøre af ordentlige Mestere. 

Han tog da Knøsen for sig og udspurgte ham. 

Magnus Berg var dengang vel omtrent en Snees Aar 
gammel; han var født den 28de November 1666 i Romsdalens 
Præstegjeld i Hedemarken, hvor han endnu havde sin gamle 
Fader og nogle Sødskende. Men af Kunsten havde han aldrig 
lært Andet, end hvad han havde kunnet lære sig selv, — 
dog, meente han, at, om han kunde faae nogen Underviisning, 
saa skulde det nok blive til Noget. 

Den naadige Herre var af samme Mening, men gav 
derhos at forstaa, at skulde Tingen læres fra Grunden af, 
maatte det skee i Kjøbenhavn, og derimod havde Magnus 
Intet at indvende, alsomhelst Greven var tilsinds, at ville 
give ham et Brev med til Kongen. 

1* 

Saaledes kom Magnus Berg, i Aaret 1688 til Kjøbenhavn, 
hvor Hans Majestæt, Kong Christian den Femte, tilsagde ham 
sin Beskyttelse. 

Da der dog paa samme Tid var en Franskmand i Kjøben- 
havn, ved Navn Abraham César TAraoureux, — en rigtig 
Billedhugger, som var indkaldet, for at forfærdige Kongens 
Heststatue til den store Haveplads paa Hallandsaas, skulde 
man nu have troet, at Kongen nærmest kunde have sendt 
Magnus Berg til denne Mester; men det gjorde han ikke. 
Paa Frederiksborg havde han sin Hofmaler, Mester Peder 
Andersen; hos ham' ) skulde Knøsen oplæres i Ridsning og 
Tegning, eftersom han ikke havde lært Sligt tilforn. Og, da 
han havde »en opvakt Geist og extraordinaire Na- 
turens Gaver,« var han snart saavidt , at han endog 
»efter egen Invention«) dristede sig til at male nogle 
smaa Billeder til Kirken, hvilke endnu ere der at see. 

Det lader til, at Farverne just ikke har været Magnus 
Bergs Sag; disse Billeder vare malede, som man kalder det, 
Graat i Graat, og det var ikke historiske Fremstillinger, men 
Ornamenter. 

Da disse Arbeider nu vakte nogen Opmærksomhed, kan 
det nok hændes, at den unge Normand, som vel allerede 
har haft høie Tanker om sig selv, har givet Mesteren Anledning 
til Misfornøielse , saa at han ikke oftere fik Lov til, saaledes 
at arbeide paa egen Haand ; men dette blev udlagt som 
Misundelse. Og, da Lærlingen af og til havde sin Gang ved 
Hoffet, hvor han maaskee uforbeholdent udtalte saadanne 



*) Denne Maler har i gamle Documenter selv skrevet sit Navn: »Peder 
Andersen Norman d». Han var altsaa maaskee en Normand, og 
saaledes kan det forklares, at M. B. sendtes til ham. 

Meninger 9 forbød Mesteren ham &a nu af, »at lade sig see 
ved Hove«^). 

Magnus Berg, som upaatvivleligt har været af et meget 
choleriskt Temperament, blev gjenstridig, og denne Uenighed 
synes endog at have deelt Hoffet i to Partier, for og iiuod 
Mester og Lærling, idet nemlig den unge Kronprinds og hans 
Cavalerer vare Magnus Berg imod, medens Kongen selv, og 
især Overkammerjunkeren v. Knuth, tog ham i Beskyttelse. 

Herom fortælles det endvidere^), at da Magnus Berg ikke 
agtede paa sin Mesters Forbud, men vedblev at besøge Over- 
kammerjunkeren, paadrog dette ham ikke alene haarde Ord, 
men endog, at Peder Andersen »tracterede ham paa en 
værre Maade». 

Saaledes gik Læreaarene, og, da de vare tilende, gav 
Peder Andersen Magnus Berg det Skudsmaal, »at der al- 
drig vilde blive noget Godt af ham». 

Desuagtet besluttede dog Kongen, nu at sende ham til 
Italien, »at han der kunde perfectionere sig udi Ma- 
lerkunsten». 

Det er kun saare lidet, hvad vi vide at fortælle om hans 
Studeringer i Italien, men i den Kongelige Kobberstiksamling 
findes der adskillige Rødkridstegninger, som siges at være 
fra hans Haand, og efter disse at slutte, har han tegnet efter 
Baphaels Billeder i Stanzerne. 

Fra Italien kom han til Frankrig og blev et Aar i Paris. 
Her var han vistnok gjeme blevet noget længer, men der- 
hjenmie blev det fortalt, at han misbrugte den kongelige 



') Peder Andersen var dengang endnu ikke meget gammel i Kongens 
Tjeneste. I 1683, d. 14de Marts, var han bleven ansat som Hofmaler 
med 400 Rd. aarlig Gage. 

') Danske Magazin. I. p. 226. seq. 

Naade, og ganske uventet fik han Ordre, strax at komme 
tilbage. 

Dette gik ham nær til Hjerte. Han skrev tilbage, aflagde 
Regnskab for den velanvendte Tid og bad ydmygst, om blot 
at .maatte blive der et halvt Aar endnu, men forgjeves. 
Ordren lød, at han stax skulde indfinde sig. 

Saa kom han da tilbage og meldte sig ved Hofi^et. Men 
her var der Ingen, som saae til ham; man vilde ikke engang 
lade Hans Majestæt vide, at han var kommen. 

Medens han stod og ventede, indfandt Overkammerjunkeren 
sig i Forgemakket. Magnus Berg traadte da frem og hilsede 
paa sin fordums Velynder, men denne mødte ham med Be- 
breidelser og erklærede ligefrem, at han ikke vovede at melde 
Kongen hans Ankomst, saa misfornøiet var Majestæten. 

Da imidlertid den første Overraskelse havde lagt sig, 
meente Overkammerjunkeren dog, at det var bedst, om 
Magnus Berg bragte sine Tegninger, saa vilde han see til, 
om .han ved Leilighed kunde præsentere dem for Kongen. 

Dette lykkedes. Samme Aften blev Magnus Bergs hjem- 
bragte Tegninger henlagte saaledes i Kongens Sovegemak, at 
de næste Morgen maatte falde i Øinene, og, da Kongen havde 
gjennemseet dem, lod han Overkammerjunkeren kalde. 

»See engang her,« udbrød han, idet denne traadte 
ind, »hvad Magnus Berg har gjort udenlands«! — Over- 
kammerjunkeren bukkede og smilede. »Dette er visseligen ikke 
saa Lidet!« vedblev Kongen. »Han har gjort det artigt nok! — 
Han er visselig ikke saa slet, som der er sagt om hannem!« 
Overkammeijunkeren bukkede, bragte Tegningerne tilbage til 
Magnus Berg og befalede ham fra Kongen, uden at yttre 
sig videre, at han havde at begive sig til Frederiksborg — 
Peder Andersen var afgaaet ved Døden — der skulde han nu 

indtage sin forrige Mesters Værksted og Bolig, indtil Kongen 
lod ham kalde. 

Efter denne Besked vidste Magnus Berg endnu kun lidet, 
om han var i Gunst eller i Ugunst; men næste Dag blev han 
kaldet til v. Knuth, som nu bragte ham den Ordre, at førend 
han begav sig til Frederiksborg, havde han at indfinde sig 
paa Jægersborg, hvor Majestæten opholdt sig i disse Dage. 

Han fremstillede sig da og blev af Kongen modtagen med 
stor Bevaagenhed. 

Hans Majestæt overdrog ham nu, at han skulde udarbeide 
nogle Tegninger, Graat i Graat, hvorefter der »paa den da 
brugelige, franske Maneer« skulde væves Tapeter, men 
han havde som snarest at sætte dette i Værk. 

Saaledes kom Magnus Berg tilbage til det gamle, vel- 
bekjendte Værksted paa Frederiksborg, og nu var han selv 
Mesteren. 

Otte Dage efter indfandt han sig igjen paa Jægersborg, 
og da Hoffolket formodentlig endnu ikke vidste, at Vinden 
havde vendt sig, fik han Lov at staa i Forgemakket den 
hele Dag fra om Morgenen af, da Ingen vilde melde ham. 

Hen paa Eftermiddagen indfandt Overkammerjunkeren sig, 
og, da han saae Magnus Berg staa der saa ørkesløs, foer 
han i ham med de Ord: »Hvad! Staaer I her, istedetfor at 
være ved Jeres Tegninger paa Frederiksborg?« 

Men Magnus Berg rakte ham Tegningerne; han havde 
bragt dem med sig. 

Dette var til stor Overraskelse for Overkammerjunkeren, 
som strax gik ind til Kongen, for at melde ham. Kongen 
blev saa glad og var saa tilfreds med Tegningerne, at han 
ved Afskeden lovede Magnus Berg, at han ad Aare igjen 
skulde komme til Italien og tillagde ham strax en aarlig 

Pension af 400 Rd. med Tilsagn om flere Bestillinger, som 
han sknlde ndfére paa Frederiksborg. 

Da han nn kom nd i Forgemakket, — hedder det i den 
gamle Beretning, — mærkede han sehr, at Yinden havde 
vendt sig, thi fra alle Sider blev han complimenteret. Men 
han gav sig ikke Tid til at nyde al denne Artighed, eftersom 
han endnn sanmie Aften vilde til Kjebenhavn, for næste 
Morgen at tiltræde Reisen til sit Frederiksborg. 

Nu skulde han da i Peder Andersens Værksted ndrette 
store Ting; men som Maler blev der dog, efter Mesterens 
Spaadom, ikke noget Stort af ham. Alt, hvad der i denne 
Retning udgik fra hans Haand, synes kun at have været det 
saakaldte Grotesk- Arbeide, Graat i Graat, tU Dekorationer, 
og efterhaanden har han vel selv med nogen Græmmelse følt, 
at han her var kommen ind paa en anden Bane, end den 
han oprindelig havde valgt sig. 

De Bestillinger, han fik fra Kongen, vare til det gamle 
Kjøbenhavns Slot; de forestillede, de Kongelige Regalier: 
Kronen, Scepteret, Sværdet og Rigsæblet, baame af 
Genier. Men disse fire Malerier bleve i høi Grad dadlede, — 
ikke blot af hans — »Misundere.« 

Hans Stilling var bleven betænkelig, og den blev det 
end mere, da hans kongelige Velynder afgik ved Døden den 
25de August 1699, og den unge Konge just ikke var imellem 
hans Beundrere. 

Magnus Berg sad da derude paa Frederiksborg og lurede 
paa, hvad der nu vilde skee, — men der skete slet Intet. 

I den første Tid havde han holdt sig reisefærdig; men 
man havde, til hans Forundring, Andet at tænke paa i Kjøben- 
havn, og da et Aars Tid var hengaaet, blev det vel besluttet, 
at Magnus Berg skulde forlade Værkstedet paa Frederiksborg, 

men at han skulde beholde sin Pension, imod at overtage de 
Kongl. Prindsers og Prindsessers, samt Pagernes Underviisning 
i Tegning. Han maatte altsaa flytte til Kjøbenhavn, hvor, 
som det hedder, ingen af Hofi^et vilde benytte hans Veiledning, 
»undtagen den fromme Prinds Vilhelm« '). 

Med alt dette var han dog nu nogenlunde sikkret for sit 
Udkomme og giftede sig med Raadmand Jens Kuurs Datter. 
Men, da han kort Tid efter var bleven Enkemand, lagde 
han Pensel, Palet og alle hovmodige Tanker tilside og tog 
i den megen Fritid atter fat paa Kniven, for nu, efterat han 
havde vundet større Færdighed i Tegning, atter at skære i 
Træ og i Elfenbeen. 

Saaledes var der allerede hengaaet nogle Aar, da han i 
1706 overraskedes af en Bestilling paa nogle Dørstykker til 
et Galeri paa Frederiksborg Slot, samt paa nogle Plafond- 
malerier til »Amagergaarden,» — det Lystslot, hvilket Kongen 
allerede som Kronprinds havde bygget paa Tulles Høi udenfor 
Kjøbenhavn, — siden kaldet Frederiksberg. Men disse Be- 
stillinger paa Malerier vare nok komne til Magnus Berg ved 
en Feiltagelse , som man havde begaaet under Kongens Fra-' 
værelse, thi da vor Kunstner netop var færdig med Teg- 
ningerne , — og Kongen var kommen tilbage fra sin italienske 
Reise, blev denne Ordre tilbagekaldt og Bestillingen over- 
dragen til den anden unge Kunstner, om hvem vi nu ogsaa 
jevnsides skulle fortælle Lidt. 



') En Søn af Chr. V, som døde 1705. 

10 Hendrik Krogk. 

Hendrik Krogk. 

(1688). 



Der var paa Kong Christian den Femtes Tid en velhavende 
Kjøbmand, Valentin Krogk, i Flensborg, som havde en Sen, 
ved Navn Hendrik, der natorligviis var forud bestemt til, en- 
gang i Tiden at overtage Handelen. Men som det jo næsten 
altid er gaaet med dem, der engang sknlde blive store Malere, 
røbede ogsaa denne Kunstner sig tidligt, ved allevegne at 
søle Alting til, naar han blot fik et Stykke Kridt imellem 
Hænderne, saa at Kjøbmanden, hans Fader, da han mærkede, 
at der stak en Kunstner i Drengen, sendte ham til Husum, 
hvor der paa den Tid var en anseet Portraitmaler, ved Navn 
Eyerschottel, hos hvem Hendrik Krogk skulde oplæres til 
Kunsten. 

Dette tildrog sig i Aaret 1682. Drengen, som var født 
d. 21de Juli 1671 , var altsaa dengang kun elleve Aar ganmiel, 
men, som han voxede op, lærte han at tegne og at male, og 
da han var 17 Aar ganmiel, blev han indskreven i Lauget. 
Mesteren, som, uden at have haft denne Dreng i Lære, neppe 
var bleven omtalt udenfor Husum , fik ved ham sit Navn ind- 
skrevet i Kunstens Aarbøger. 

Hendrik Krogk skulde nu sendes til Kjøbenhavn, og her 
blev han sat i Lære hos Kongens egen Hofmaler paa Frede- 
riksborg, den omtalte Mester Peder Andersen. 

Det kunde vel være hændet, — thi dette er blot Noget, 
vi antage, — at Kjøbmandssønnen fra Flensborg her er 
truffen sammen med Magnus Berg, der var et Par Aar ældre, 
og af dette Møde kan man jo udtænke sig Adskilligt om, 
hvordan de have haft det tilsammen. 



Digitized by VjOOQIC 



Hendrik Krogk. 11 

Efter nogle Aars Forløb havde Hendrik Krogk bragt det 
saavidt, at man nu tænkte paa, at sende ham ud i fremmede 
Lande til andre Mestere, som kunde lære ham endnu mere, 
og da netop General- Admiral Ulrik Christian Gyldenløve paa 
samme Tid, — det var i 1693, — agtede at foretage en Reise 
til Italien, og han formodentlig havde haft Leilighed til at 
kjende den ung^ Hendrik Krogks Anlæg og Lyst til Kunsten, 
tog han ham med sig. 

Hans Excellence blev vel ikke længe i Rom, men da 
han med Tilfredshed havde iagtaget sin Yndlings Flid og 
Fremgang imellem Roms Kunstværker, lod han ham blive der, 
da han selv reiste tilbage. Ved sin Tilbagekomst omtalte 
han den unge Kunstner for Kongen med megen Roes. 

I Christian den Femtes sidste Regeringsaar, 1698 eller 
99, vendte Hendrik Krogk tilbage fra denne Reise, rigt for- 
synet med Modelfigurer, Anatomitegninger og deslige, »paa 
det vakkreste tegnet«, hvilket han havde den Ære at 
præsentere ved Hoflfet, og Kongen, som kjendte ham af 
Gyldenløves gode Anbefaling, var nu saa naadig, at han be- 
stemte, atter at sende ham ud til Italien og Frankrig, og 
skjenkede ham dertil en aarlig Pension. 

Hvorlænge han blev paa denne Reise, og hvorledes han 
benyttede den, derom tales der Intet i det gamle Skrift*), 
hvoraf vi have denne hans Historie, men det har sandsynlig- 
viis været i det første Aar af det nye Aarhundrede, da Kong 
Frederik den Fjerde havde besteget sine Fædres Trone. 

Allerede som Kronprinds havde den unge Konge haft stor 
Yndest for Hendrik Krogk, ligesom han, som sagt, ikke 
havde haft meget tilovers for Magnus Berg, og det var altsaa 



M Danske Magazin. III. p. 142. 

ikke noget Under, at det med Bestillingerne hos Magnus 
Berg gik, som det gik. 

Da den unge, velanseete Maler var kommen tilbage fra 
sin anden, italienske Reise, overdrog Kongen ham nemlig de 
nævnte Bestillinger, og Hendrik Krogk, malede nu det Loft- 
maleri, Neptun og Gaiathea, som er at see paa Frederiks- 
berg-Slot. 



Et Spor af en Kunstskole i Kjøbenhavn. 

(1700). 



Yed Aarhundredets Begyndelse var der i Kjebenhavn en For- 
ening og Sammenkomster mellem Kunstnerne, og i deres Tal 
nævne vi altsaa først Magnus Berg og Hendrik Krogk, som 
begge havde været udenlands og kjendte Udlandets Kunstner- 
skikke. 

Kongen havde nu selv nyligt været i fremmede Lande, 
han havde seet Kunstværkerne og Kunstnerne i Italien og 
paa adskillige Steder ogsaa bemærket, hvorledes de, der 
dyrkede Kunsten, forenede sig i Akademier til de Yngres 
Oplærelse og Veiledning. Han kunde altsaa nu, i det For- 
hold, hvori han stod til sit eget Lands Kunstnere, ikke uden 
med Bifald og Opmuntring befordre en saadan Forening. 
For Kunstnerne selv var allerede det, derved at kunne be- 
hage Majestæten, et tilstrækkeligt Bindemiddel. 

At der paa denne Tid har været en saadan Forening er 
vitterligt , og vi vove vist ikke Noget ved at antage , at der 
neppe har været en nogenlunde anseet Kunstner tilstede i 

Kjøbenhavn paa den Tid, — selv ikke Magnus Berg, der dog 
maaskee var misfornøiet, — uden at han har været Medlem 
af dette Samfund og har taget Deel i disse Møder til Kun- 
stens Tarv og Fremme i det Ahlefeldtske Huus^) paa 
Kongens Nytorv, ligeoverfor Charlottenborg. 

Hvilke Kunstnere og hvormange dette Samfund bestod 
af, derom vide vi ikke det Allermindste. Derimod kunde 
man vel nok faae en Fortegnelse bragt istand over de Kunstnere, 
som paa denne Tid have levet i Kjøbenhavn, og, paa det 
Uvisse ville vi nævne dem, af hvem vi, paa egen Haand, 
tro at kunne sammensætte dette Kunst-Akademie. 

Vi have allerede udhævet Hendrik Krogk og Magnus 
Berg. Endvidere var der Christian den Femtes og Frederik 
den Fjerdes Hofmaler, Jacques d'Agar^), den italienske 
Historiemaler Mia ni, Portraitmaleren William Wilcken 
Riboldt, Portraitmaleren Nicolai Wichman, Tegnelæreren 
hos Sø-Cadetteme , Jacob Fosie, som ogsaa var Medlem 
af Akademiet i Florents, Portraitmaleren Bendix Grotschil- 
lin g, senere, i 1718, »Inspecteur ved Kunstkammeret«. Af 
Billedhuggere var der I. C. Sturmberg, F. Ebish, Just 
Wiedevelt og Didrick Gercken; af Kobberstikkere An- 
dreas Reinhard, og af Medailleurer Peter Berg og Anton 
Maybusch. 

Herimod kan der vel neppe være Meget at indvende, om 
vi endog i Et eller Andet skulde have taget feil. 



M Siden' det Grammske Palais, fortiden H6tel d'Angleterre. 

' ) J. d'Agar, født i Paris 1640 og en Elev af Vouet, blev af Christian 
V. indl(aldt 1683 til at være »Ober-Contrafeyr> (Premier Peintre du 
Roi), med en staaende Gage af 1600 Rdl. aarligt. Senere fik ban Titel 
af Kammerjunker og døde i Kjøbenhavn 1716. 

Lucasfesten. 

(1701). 



JDe unge Kunstnere af dette Akademie, som nyligt havde 
været i Rom eller andre Steder i Udlandet, havde blandt 
Andet ogsaa hjembragt den Skik, at festligholde St. Lucas- 
dagen, den 21de October, og da denne Dag laa saa nærved 
Hans Majestæt Kongens Fødselsdag, som var den Ilte Octob., 
skulde denne Fest nu i Aaret 1701 afholdes til Ære for 
Kongen. 

Vi have i Frederik den Fjerdes Dagsregister^ ) 
en omstændelig Beskrivelse af denne Fest, der især har den 
Fortjeneste, at den bringer os det første Vidnesbyrd om, at 
der paa den Tid har været en Kunstskole i Kjøbenhavn, og 
at den har staaet under hans Majestæts Beskyttelse. 

Der fortælles nemlig, under 21de October 1701, at, »det 
lovlige Kunstakademie i det Ahlefeldtske Huus paa 
Kongens Nytorv« paa denne Dag havde høitideligholdt sin 
Lucasfest med Allegorier til Kongens Ære. 

Iblandt andre Inventioner var der bleven forestillet Gud- 
inden Pallas, præsenterende Hans Majestæts Portrait, med 
Kunstvidenskaberne, Architecturen , Musikken og Arithme- 
tikken paa høire og Malerkunsten, Billedhuggerkunsten, til- 
ligemed Astronomien paa venstre Side ; alle Figurerne med 
deres Attributer. 

Disse Figurer, som tilsammen forestillede de fra Italien 
flygtede Videnskaber og Kunster, der søge hen under Kongens 
Beskyttelse, vare »naturel pousserede«, det er, modelerede, 



M Bussæus pag. 58. 

saa at de »mod de mange antændte Lys, vare at ansee 
som levende Guder«, hvilke tiltalte Kongen saaledes i et 
latinsk Vers i),^ der i det danske Sprog lyder saaledes: 

• Udstedte fra vort Fædreland, som var saa sedt at elske 
•Og drevne gjennem Krigens Brand fra vore Egne velske, 
•Vi flyer, Frederich, til Dig, og paa din Godbed stoler, 

• Hvorunder Kunsterne for sig har faaet oprettet Skoler. 

• Foragt ei os. Landflygtige, men tag mod Os i Naade, 
•Vor mægtige Beskyttelse bliv til vor Tarv og Baade». , 

I en Dlmnination i Vinduerne, hedder det fremdeles, blev 
Billedhuggerkunsten forestillet, i Begreb med at »fa- 
connere« Kongens Billede, og nedenunder var der skrevet: 
»Merito Te destinat ævo»), det er »Dine Fortjenester 
ere bestemte at bevares for Eftertiden«, og nederst: 
»Modo fas sit fingere Numen», det er »Om det ellers 
er billigt, at gjore sig en Guddom.» 

I et andet Vindue saae man Malerkunsten, ifærd med 
»at skildre Dronningens Portrait». Ovenover dette 
var skrevet: »Arte est formosior omni»,det er: »Hendes 
Deilighed overstiger al Kunst», og nedenunder: »Sed 
virtute Dea est non effingenda colore», det er: »Men 
i Henseende til Dyden er hun en Gudinde, som ikke 
kan skildres». 

For nu at gjøre det mere antageligt, at Magnus Berg, 
der jo var Hoffets og Pagernes Tegnemester, ogsaa har været 
Medlem af dette Samfund og en virksom Deeltager i saadanne 



Nos patriæ fines et dulcia linquimus arva, 
Italico expulsæ, Marte furente, solo, 

Ad Te confugimus, fretæ bonitate perenni, 
Artibus a teneris qua, Frederice, faves 

Excipe dementi vultu, nec sperne fugatas 

Præsidium in nostrum sceptra tremenda vtbra.« 

Festligheder,^ ville vi henvise til et Par Tegninger i den 
Kongelige Kobberstiksamling, som bære hans Navn, og hvoraf 
man vil see, at han ikke stod udenfor den Kreds af Kunstnere, 
der paa denMaade bragte Frederik den Fjerde sin Hyldest. 

Det er et Udkast i Sepia til en Allegorie, i hvilken en 
fyrstelig Person er fremstillet, siddende paa Tronen og om- 
given af de tre Løver. Ved Tronens Fod ere tre, quindelige 
Figurer anbragte, nemlig Sculpturen, Malerkunsten og 
Architecturen med deres Attributer. Dette Blad er sig- 
neret: »Berg Fe». 

Paa Bagsiden af dette samme Blad findes et andet Ud- 
kast til en lignende Composition. Her er Kongens Buste op- 
stillet paa en Piedestal, bekrandset af en svævende Fama. 
Under Busten hænger en Laurbærkrands, og inden i denne 
antyder et F, at Kongens Navn er Frederik. Paa hver 
Side af Piedestalen en Statue, Minerva og Herkules; neden- 
under knæle Figurerne Billedhuggerkunsten, Maler- 
kunsten og Architecturen. 

Hendrik Krogk. 

(1702-1710). 



Ua Hendrik Krogk var færdig med sit Loftmaleri til Frede- 
riksberg Slot, Neptun og Galathea, mødte det vel hans 
høie Velynders Bifald, men der var dog Noget deri, som 
forekom Kongen ikke rigtig færdigt, ilivormeget man end roste 
det ihenseende til Tegning og Composition. 

Hans Majestæt fandt derfor, at Hendrik Krogk kunde 
have særdeles godt af, at lære lidt Mere i Italien, og Enden 
blev, at han for tredie Gang blev sendt til Rom, 

Denne Reise tiltraadte han i Aaret 1702, og om den. 
vide vi dog lidt Mere, end om hans tidligere Reiser. 

Paa Udreisen besøgte han Venedig, Bologna og Florents, 
og allevegne, hvor han kom, arbeidede han flittigt i Akademier 
og Museer. 

I Rom, som var det egentlige Maal for hans Reise, var 
han saa heldig, snart at komme i Gunst hos den berømte 
Carlo Maratti, saa at han nød hans daglige Underviisning 
og Veiledning og blev endog saa hjemme der i Huset, at han 
gik ud og ind som en Søn*). 

Her copierede han sin store Mesters Billede: De hellige, 
tre Kongers Tilbedelse, og componerede selv et andet: 
Flugten til Ægypten. 

Af det store Antal Malerier, som der siges, at han har 
copieret efter Billeder af de største Mestere, seer man, at 
han maa have arbeidet baade hurtigt og vedholdende, og i 
Akademiet tegnede han baade efter Modeller og studerede 



*) Danske Magazin III. 146. 

Hænder og Fødder, Anatomi og Drapperi saa utrætteligt, at 
han ved sin Tilbagekomst, hedder det, »fyldte et Par Drag- 
kiste-Skuffer« alene med saadanne Tegninger. 

Saaledes havde han tilbragt to eller tre Aar, da han til- 
traadte Tilbagereisen. 

Førend han vendte sig mod Nord, gjorde han en Udflugt 
til Neapel, hvor han tegnede Vesuv, og denne Tegning om- 
tales blandt hans Efterladenskaber. 

Han reiste nu til Frankrig, og blev ved Akademiet i 
Paris saalænge, indtil han der havde vundet to Sølvmedailler, 
som han vilde bringe hjem med sig. 

I Efteraaret 1705 kom han tilbage og blev, som man 

.•kan tænke, modtagen i al Naade af Kongen, der nu overdrog 

ham, at male fire Loftmalerier og to Dørstykker til den saa- 

kaldte »Løngang« i det gamle Slot, og med disse sex 

Malerier var han færdig inden næste Efteraar. 

De to Dørstykker fremstillede Bacchus og Ariadne, og 
Latone med Apollo og Diana. 

Den første Plafond var et Architectur- eller Perspectiv- 
maleri med siddende Figurer paa Comichen. 

Den anden fremstillede Kjærlighedsguden , som 
krones af Jus titia,Fortitudo,Prudentia og Moderatio. 
Den tredie fremstillede, under Billederne af tre, allegoriske 
Figurer, Den Kongelige Høihed, den Kongelige Præg- 
tighed og den Kongelige Ædelmodighed. 

Det Qerde Plafondmaleri fremstillede Tiden, som fører 
Dyden med Ungdommens Genius frem for Apollo, der sidder 
i Ærens Tempel, hvor han uddeler Krandse; de fire, frie 
Kunster anbragte nedenunder med en Fama, som udbasuner 
deres Pris. 

Det er vel ikke let at forstaa, hvorledes disse sex Arbeider, 
alene betragtede som Compositioner, skulde kunne være eet 
Aars Arbeide, men saaledes siges der ^), og Hendrik Krogks 
hele øvrige Kunstnerliv bærer, som man vil faae at see, et 
mærkeligt Exempel paa en hurtig Pensel. 

Og dog fik han i dette travle Aar Tid til ved Midsommer 
at gifte sig med Enken efter en islandsk Kjøbmand, Hans 
Rafn. Hendes Kgenavn var Helle Catharina Robring, 
og med hende levede han i 10^ Aar og havde en Søn, som 
overlevede Faderen. 

Kongen benyttede utrætteligt Hendrik Krogks Utrætte- 
lighed. 

Da disse Arbeider vare fra Haanden, fik han Ordre, for- 
modentlig i 1708, at male et stort Loftroaleri til Slotskirken, 
et Billede af 14 til 16 Alens Bredde til en Længde af nogle 
og tredive Alen. 

Det bestod, ifølge Beskrivelsen, af fire Afdelinger, der 
vare forenede ved Stuccaturer. 

I den første Afdeling fremstilledes Opstandelsen, i 
den anden denyderstePom. De to andre Afdelinger frem- 
stillede Himmerig og Helvede. 

Om denne sidste Fremstilling hedder det i en anden Be- 
retning 2), at man senere fandt sig foranlediget til, »paadenne 
græsselige Forestilling at skjule Enden og Hjør- 
nerne med visse anbragte Zirater, paa det at frugt- 
sommelige Koner ikke skulde tage Skade ved at see 
derpaa.« 



') Danske Magazin III. pag. 145- 

') Jonge, Kjøbenhavns Beskr. pag. 539. 



Digitized by VjOOQIC 



20 Hendrik Krogk. 

Denne Sikkerhedsact er formodentlig bleven foretaget den- 
gang man, under Nedbrydelsen af det gamle Slot, flyttede saa- 
vel dette som de andre Malerier over til det ny Slot, hvor 
de, som bekjendt, senere brændte. 

Det næste Arbeide, Kongen overdrog ham at udføre, var 
til den store Sal i tredie Etage af Rosenborg Slot, og hertil 
malede Krogk Det danske Vaaben, omgivet af fire Malerier, 
der fremstille Genier med Regalierne, Kronen, Sceptret, 
Sværdet og Rigsæblet ^). 

Endvidere malede han til Frederiksborg Slot fire Dør- 
stykker: Justitia, Temperantia, Fortitudo og Pruden- 
tia, samt et Maleri med Figurer i Legemsstørrelse: Bacchus 
og Ariadne, maaskee en Gjentagelse af den tidligere nævnte 
Composition. Disse Arbeider udførtes i Aaret 1709 -). 

Med al denne Duelighed var Hendrik Krogk dog ikke 
Portraitmaler. Han malede vel et Portrait af Frederik den 
Fjerde i Legemsstørrelse til Conseilgemakket, som dengang 
var i Cancellibygningen, men en anden Portraitmaler, Nicolai 
Wichman, maatte her overtage at male Ansigtet. 

Hans Majestæt behøvede altsaa en Portraitmaler og ind- 
kaldte derfor i dette Aar (1709) 3) Benedict Coiffre, som 
i Løbet af de otte Aar, han opholdt sig her, foruden en Deel 
Portraitmalerier, ogsaa overtog at male Plafondmalerier til 
Frederiksborg Slot, men uden a-t dette synes at have gjort 
det mindste Afbræk i Krogks Virksomhed. 



*) Thura, Vitravius I. pag. 47. 

') Danske Magazin III. pag. 156. 

^) Ifølge Weinwich. Denne Angivelses Rigtighed betvivles imidlertid, da 

der skal kunne paavises Arbeider af B. Coiffre baade før og efter den 

her nævnte Epoche. 

Hendrik Krogks Værksted i Palaiet bag Børsen. 

(1712.) 



JTaa den Tid, vi her omhandle, laa der bagved Børsen, mellem 
Cancellibygningen og den nu saakaldte Lerckes Gaard, et 
Palais ^), der ved en Løngang igjennem Provianthuus-Byg- 
ningen stod i Forbindelse med Slottet. 

I dette Palais havde Kongen i 1712 ladet indrette Bolig 
for sin Elskede, Frøken Anna Sophie Reventlov, som 
han den 26de Juni d. A. havde bortført fra Moderen under 
en Hoffest paa Koldinghuus. 

Men Palaiet trængte til at udsmykkes af Krogks Haand, 
og, da der var tilstrækkeligt Locale, lod Kongen Maleren 
anvise store Værksteder i denne sanraie Gaard. 

Alle de mange Tegninger, Krogk havde bragt hjem fra 
sine Reiser, bleve nu ophængte paa Væggene i dette rumme- 
lige Værksted og flittigt* benyttede af de unge Kunstnere, som 
han oplærte til sine Medhjælpere. 

Da Tegneskolen i det Ahlefeldtske Huus havde sin Under- 
støttelse af Kongens Velgj ørenhed og af ham var stillet under 
Krogks Tilsyn, vil det neppe findes at være for dristigt, naar 
vi antage, at saavel Skolen som Kunstnernes Sammenkomster, 
under disse Omstændigheder, ere blevne flyttede fra det Ahle- 
feldtske Huus til Palaiet bag Børsen, hvor vi senere skulle 
finde den igjen under Navn af Akademiet i det gamle 
Posthuus, en Benævnelse, som har sin Oprindelse af, at. 



^) »Kongens Gaard bag Bersen«. Af et Brev fra Frederik den Fierde, 
dat. Kiobenhafn, d. 19de Febr. 1717, sees det, at denne Eiendom tidligere 
har tilhørt en Knud Pedersen Storm, og at Kongen havde Idøbt den 
af Kammerraad Jean Mathias Leers. 

da Fyrstinden af Slesvig (1721) flyttede som Dronning ind 
paa Kjøbenhavns Slot, blev Palaiet bag Børsen benyttet til 
adskillige Regerings Collegier, deriblandt ogsaa til det Konge- 
lige Posthuus, hvoraf denne Bygning fik dette Navn. 
Men nu ville vi see ind til 



Magnus Berg. 

(1715.) 



Under al den Medgang og den ustandselige Virksomhed, 
hvori han saae sin lykkelige Rival, havde vor djerve Nor- 
mand trukket sig saalangt bort fra Verden, som han kunde. 

Hans ydre Forhold vare ved Kongens Naade forblevne 
uforandrede ; han underviste dem af Hoffet, som vilde benytte 
hans Veiledning, var endnu stadigt Lærer hos de Kongelige 
Pager, og i sin Fritid hengav han sig til gudelig Læsning og 
Betragtninger, for at faae Bugt med sit heftige Sind. 

Efterhaanden havde han skudt den forfængelige Lyst, at 
blive Maler, tilside ; nu arbeidede han for sin egen Fomøielse 
i Elfenbeen. 

Ene var han; hans Kone var død og havde forladt ham 
barnløs, og i denne Eensomhed følte han snart, at det var 
hans gode Engel, som havde bragt ham alle disse Ydmygelser 
og Krænkelser. 

Vi finde ham nu i det stille Kammer midt i Stadens 
Vrimmel, kun i Samqvem med nogle faa Venner og mange 
Fattige. Dem understøttede han, saa godt han kunde, baade 
med hvad han kunde afsee og med den aandelige Trøst, hvori 
han nu selv havde fundet sin Styrke. 

Hans religiøse Betragtninger førte ham ind i mørke, 
theologiske Undersøgelser og Grublerier, og ved Siden af 
Billedskjæreriet udviklede han en overraskende, theologisk 
Forfattervirksomhed. 

Der er i de gamle Optegnelser, som en af hans Venner 
har efterladt os ' ) en Fortegnelse paa et Antal af theologiske 
og asketiske Skrifter af ikke ubetydeligt Arkeantal, som han 
under en Vedholdenhed, der først endte med hans Død, efter- 
lod i Manuscript. 

Men der er ogsaa en Fortegnelse paa henved 30, større 
eller mindre, i Elfenbeen udskaarne, Arbeider, af hvilke de 
fleste nu bevares i vore Museer som sjeldne Kunstværker. 

Ved Siden af den lykkelige Hendrik Krogks Navnkundig- 
hed og Anseelse voxede ogsaa Magnus Bergs Kunstnernavn 
en stille Væxt, og uagtet det vel maatte synes baade ham 
selv og Andre, at Skjæbnen var ham imod, vandt han dog, 
uden selv at vide af det, et ligesaa berømt Navn som hans 
lykkelige Rival. Men herom skulle vi fortælle omstænde- 
ligere, inden vi afslutte vort Mellemværende med ham. 



>) Danske Magazin I. pag. 226. 

Hendrik Krogk. 

(1717-1724.) 



1 Aaret 1717 forlod Portraitmaleren Bened. Coiffre igjen 
Danmark, men i hans Sted indkaldte Kongen, to Åar efter, en 
Portraitmaler fra Dresden, Johan Salomon Wahl. Vi skalle 
nærmere meddele det Lidet, vi vide om ham. 

Krogk var imidlertid stadigt beskæftiget med de Malerier, 
han havde at udføre til Palaiet bag Børsen. Disse, som for- 
modentlig vare af erotisk Indhold, bleve senere, da det ny 
Kjøbenhavns Slot var færdigt, efterat det gamle Slot var 
bleven nedbrudt i 1713, flyttede til de nye Kongelige Gemakker. 

Til det ny Slot i Kjøbenhavn, som stod færdigt 1720, 
skulde der foruden de ældre Arbeider, som flyttedes derhen, 
nu ogsaa males en Altertavle til Slotscapellet, og Krogk 
malede hertil et Billede, Christi Opstandelse, som dog 
ikke længe blev der paa Stedet. Thi, da Frederikden Fjerde 
atter i 1727 havde ladet en Deel af Slottet ombygge, passede 
dette ikke længer, men flyttedes til Helliggeistes Kirke, hvor 
det Aaret efter brændte med Kirken i den store Ildebrand, 
1728. 

Men han var neppe færdig med de sidstnævnte Malerier, 
da han i 1720 kaldtes til Arbeide paa et nyt Sted. Kongen 
havde faaet sit Lystslot ved Asminderød istand; det fik i 
Anledning af Freden Navnet Fredensborg, og her skulde 
Hendrik Krogk nu udføre store Værker. 

Til Spisesalen malede han et Plafondmaleri, forestillende 
Freden, som knæler for Jupiter, der sidder om- 
ringet af Olympens Guder og Gudinder, bedende for 
Danmark og Norge. 

Foruden dette Maleri, der bestaaer af nogle og tyve 
Figurer i Legemsstørrelse , malede han til Kronprindsens 
Sovegemak et Billede, som forestiller Diana med hendes 
Nympher, samt Morpheus ogMorgenstjernen; dernæst 
en Plafond af femten Figurer i Legemsstørrelse: Viinhøsten. 

Endvidere til Kongens Gemak et Lofbstykke med tolv, legems- 
store Figurer: Parnasset, et Plafondmaleri af ni Figurer 
til Kronprindsens Audients-Gemak: Juno og Æolus og En 
Offring til Ceres, femten Figurer, alle i Legemsstørrelse. 

Vi ere nærved at svimle ved Optællingen af alle disse 
Figurer i Legemsstørrelse, og dog ere vi ikke endnu færdige 
med Fredensborg. 

Til alt det Øvrige kommer endnu en Plafond, fore- 
stillende Polyphem med Cykloperne, der fremstille 
sig, — elleve Figurer i naturlig Størrelse, — for Vulkan 
og Venus; endelig endnu en Plafond, Venus omgiven af 
sine Nymfer, ni Figurer, naturligviis i naturlig Størrelse. 

Dersom man i vore Dage havde overdraget een dygtig 
Maler, at male alt dette, som Krogk her malede til Fredens- 
borg, saa havde han haft mere end nok for sin Levetid. 

DaPalaiet bag Børsen ved Formælingen, 1721, var blevet 
ledigt, indrettedes nu denne Bygning, som* allerede nævnt, tU 
Brug for Generalitets og Conunissariats Collegiet og til andre 
Regerings Collegier, og da Loftmalerieme vare henflyttede 
til Slottets Gemakker, maatte Hendrik Krogk sørge for andre 
Malerier i deres Sted. *) 

Saaledes malede han til Krigs -Cancelliet, i Overkrigs- 
Secretairens Forgemak, et Loftstykke, forestillende Seieren 
i sin fulde Rustning, ledsaget af Pallas til Ærens 



*) Danske Magasin Ul. pag. 153. 

Tempel, mede ns Avind ligger nedkast et an der hende s 
Fødder. 

Til Kammer-CoIIegiets store Sal malede han en Plafond, 
forestillende Guds Forsyn, som regerer alle Ting, et 
meget vidtomfattende Emne, vistnok med mange Figurer; til 
et andet Gemak: Flittighed og Aarvaagenhed; til 
Geheime-Conseillet: Freden, som knæler for Jupiter, — 
maaskee en Reprise fra Fredensborg, og endelig i et hos- 
liggende Gemak en Plafond: Retfærdigheden og Freden, 
som kysse hinanden. 

Under al denne Virksomhed havde han i Aaret 1718 
mistet sin Kone. 

Da han i 1722 havde afleveret en Deel af de sidstomtalte 
Arbeider, udnævnte Kongen ham, under 16de Januar, til 
Cancelliraad, og Aaret efter giftede han sig igjen med Jomfru 
E. W. M. V. Cumen, Datteren af en lyneborgsk Land-Physikus. 
Men denne Kone mistede han Aaret efter i hendes første 
Barselseng tilligemed Barnet, og stod nu ene med den sytten- 
aarige Søn af første Ægteskab. 

Han indgik derfor Aaret efter (1724) det tredie Ægte- 
skab og giftede sig med en Steddatter af Geheimeraad von 
Hagen; hendes Navn var A. S. Kofod, Datter af en Amts- 
forvalter Absalon Kofod i Haderslev. Dette Ægteskab var 
barnløst; men hun overlevede Manden. 

Magnus Berg. 

(1716-1723.) 



1 1716 havde Magnus Berg naaet de Halvhundrede Aars 
Alder 9 og i gamle Dage var man gammel , naar man kom 
saavidt. Hans Helbred var desuden svækket, og hans Hænder 
rystede, saa at det var til Alles Forundring, at han dog endnu 
baade kunne føre Pennen og skjære i Elfenbeen. Men haii 
hjalp sig ved at holde den ene Haand med den anden, og 
saaledes havde han endnu stadigt den Fomøielse, paa Nyt- 
aarsdag at kunne bringe Kongen eller Dronningen et lille' 
Arbeide i Elfenbeen og forresten at skrive theologiske Af- 
handlinger, som neppe Nogen læste. 

For at forsøge om muligen at faae sin Helbred igjen, 
udbad han sig Orlov til at reise til Sundhedsbrønden ved 
Pyrmont, og da Kongen havde sikkret ham, fremdeles at blive 
i Tjenesten som Tegneinformator, tiltraadte han denne Reise 
i Foraaret 1722. 

Men hverken Brønden eller Badet hjalp ham mod hans 
Svaghed. Han besluttede derfor, fra Pyrmont at reise lidt om 
i Tydskland og i Nederlandene, da han dog ønskede at see, 
hvad man andre Steder havde frembragt i det Kunstfag, som 
han nu dyrkede, og han havde ogsaa medtaget adskillige af 
sine Arbeider, for at forevise dem ved fremmede Hoflfer. 

Ihvorvel det ikke var hans Hensigt eller hans Ønske at 
afhænde disse Arbeider, da han vilde, at de engang skulde 
tilhøre Danmark, saa blev dette ham dog vanskeligt ved den 
Beundring, de overalt mødte. I Wien maatte han give efter, 
da baade Keiseren og Keiserinden meldte sig som Kjøbere, og, 
da han kom tU det Sachsiske Hof, gik det ham ligedan der. 

Men paa begge Steder fik han sine Arbeider »meget raison- 
nabelt betalte«. 

I Hessen-Cassel vilde Landgreven afkjøbe ham alt det 
øvrige ; men her stod han imod. Han erklærede, at Hs. Majestæt, 
Kongen af Danmark, havde betalt det saa rigeligt og over- 
flødigt, at ingen Potentat kunde overbyde Ham, 

Da Landgreven altsaa ikke kunde fa ae sit Ønske opfyldt, 
gjorde han Magnus Berg det hæderlige Tilbud, at saafremt 
han engang skulde ønske at forlade Kongen af Danmarks 
Tjeneste, skulde han kun komme hid. Men Magnus Berg 
svarede, at Danmark skulde have baade ham selv og hans 
Værker. 

Han forlod altsaa Cassel og reiste til Hannover, men 
her, hedder det, var Kongen netop i Begreb med at reise 
til England, og Kunstneren maatte nøies med den Roes, de 
tilstedeværende, høie Herrer ydede hans Arbeider, 

Paa Reisen i Nederlandene opholdt han sig først i Rotter- 
dam, men kom siden til Amsterdam, og her traf han sammen 
med en Prinds fra det Hessiske Hof, som han nylig havde 
forladt. Da Prindsen havde erfaret, at Magnus Berg nu var 
der tilstede, overraskede han ham en Dag uanmeldt. Vor 
Kunstner, som endnu ikke var paaklædt, gjorde Hans Høihed 
Undskyldninger, men fik til Svar, at en Mand, som han, ikke 
maatte besværes med Ceremonier. 

Den rette Grund til Besøget var imidlertid den, at der 
samme Dag skulde afholdes en stor Auction over Malerier, 
og her ønskede Prindsen Magnus Berg som Raadgiver. 

Kunstneren, som fandt sig meget smigret, maatte klæde 
sig paa i Prindsens Nærværelse, og kjørte nu med ham i 
hans egen Eqvipage. 

Følgen var, at Magnus Berg ved denne Leilighed kjøbte 
for egen Regning et Antal af 24 Malerier, hvilke han førte 
med sig til Danmark ved sin hjemkomst 1723^). 

Paa den Udenlandsreise , som Magnus Berg saaledes 
havde tilbagelagt, havde han paa sin Kunsts Vegne haft et 
særegent Formaal. 

I flere Åar havde han haft et Arbeide under Hænderne, 
som han ikke ved sin egen Kunstfærdighed formaaede at 
gjøre ganske færdigt efter den udkastede Tegning. Det 
var en meget stor Elfenbeens Vase, som ved sine Orna- 
menter var en Allegori paa Vandets Element. Tegningen 
til dette Arbeide, saaledes som han havde tænkt sig det, 
findes endnu fra hans egen Haand i den Kongl. Kobberstik- 
samling, og efter denne er det senere blevet ftildført. 

Ifølge denne Tegning var der adskillige Dele af Orne- 
ringen, som skulde udføres i Sølv, Kobber og andre Metaller, 
og hertil var det, at han behøvede fremmed Hjælp. Men 
disse Bestræbelser paa Reisen havde kun kostet ham endeel 
Penge, uden at han havde ftindet en Bistand, som han 
kunde benytte. 

Men her ville vi nu ved hans Tilbagekomst i 1723 igjen 
vende os til 



M Blandt disse nævnes 2 Billeder af Titian. 2 af Paul Veronese, 1 
af Tintoretto, 1 af Micti. Aug. Garavaggio, 1 af Albano, 1 af 
Rubens og 1 af Gerh. Hondthorst. 

Hendrik Krogk. 

(1730-1738). 



Ved Siden af den kongelige Gunst og Beskyttelse knnde 
Hendrik Krogk ogsaa smigre sig med at være vel anskreven 
hos de høie Herrer, der stode Hoffet nærmest. Blandt disse 
maa vi især fremhæve Geheimeraad Plessen, som i 1730 
lod ham udføre adskillige Arbeider til hans Gaard, Selsø, i 
Hornsherred paa Sjælland. 

Her malede Krogk et stort Plafondmaleri , forestillende 
Bacchi og Ariadnes Bryllup, og til samme Sal to store 
Vægmalerier: Sabinerrovet og et mythologisk Billede, 
Vestalinder, som bevise deres Uskyldighed ved at 
bære Vand i Sold; dertil fire Dørstykker nemlig: Apollo 
med Muserne, badende Nymfer, en Bacchusfest og 
Apollo med Marsyas. 

I Forbindelse hermed ville vi endnu nævne, at han for 
den samme høie Velynder, der var Patron for Petri Kirke 
i Kjøbenhavn, malede et Maleri, Himmelfarten, til denne 
Kirke, og dette Maleri synes han at have gjentaget for en 
Kirke paa Selsøgods. 

Men Kjogk viste sig ogsaa taknemlig imod Kirkepatronen, 
idet han til Petri Kirke forærede en Altertavle: Jesus i 
Gethsemane. 

Endvidere nævnes et Maleri, Dommedagen, som skal 
have været i denne Velynders Besiddelse, men dette turde 
maaskee have været Skizzen til det tidligere nævnte Loft- 
maleri i Slotskirken. 

Henimod Udgangen af dette Aar (1730) døde Kong 
Frederik den Fjerde, (d. 12te Octob.) men dette Tab med- 

førte ikke nogen Standsning i Krogks Productivitet. Baade 
Christian den Sjette og hans byggelystne og pragtsyge 
Dronning, Sophia Magdalena, havde netop Brug for en 
Hurtigmaler som Hendrik Krogk. 

Imedens Kjøbenhavns Slot, som Frederik den Fjerde 
med store Bekostninger nyligt havde ladet ombygge, nu i 
1731 ganske blev nedbrudt og Pladsen ryddet til Opførelsen 
af Christiansborg, var Lystslottet Hirschholm ikke heller 
Dronningen stort nok. 

Ingenieuren Lauritz de Thura, var her ifærd med at 
opføre en stor Tilbygning, i hvilken en prægtig Sal skulde 
indrettes, og denne skulde nu Krogk udsmykke med et stort 
Antal Malerier. 

Til dette vidtløftige Arbeide anvendte vor Maler sine 
sidste Leveaar, hvorfor ogsaa Architecten i sit Værk: Den 
danske Vitruvius, omtaler det som hans »Svanesang». 

Det bestod i en stor Plafond med fire mindre Malerier 
imellem Stuccaturerne under Loftet, og dernæst af tolv 
historiske Billeder til Smykke for et Galeri, som var anbragt 
i denne samme Sal. 

Plafondmaleriet forestillede : Diana, Jagtens Gudinde 
(Hirschholm), som i en Vogn, forspændt med to Hjorte, 
kjører frem som Lnna paa Himmelen, ledsaget af 
Nattens Timer, under Skikkelse af svævende Piger. 
Paa en Baggrund, som viste Himmeltegnene, saae 
manHesperns, Dagens Bebuder, og efter hamPhoe- 
bus paa Solvognen, fulgt af Dagens Timer. 

Paa de fire Sider under dette med Stuccaturarbeide om- 
givne Maleri, var i dekorerede Halvbuer malet de fire Ele- 
menter, under Billederne afJuno med Iris for Luften, 

Vulkan med Cykloperne for Ilden, Silen med Bacchus 
for Jorden og Neptun og Gaiathea for Vandet. 

Galeriet var paa hver af Salens Sider smykket med sex 
Malerier; paa den ene Side: Alexander og Diogenes, 
Jephtas Datter, David og Åbigael, Alexander og 
hans Læge Phillippus, Pharaos Datter og Moses, 
og Vestalinder, som bære Vand i Sold; paa den anden 
Side: Didos Død, Susanne og de Gamle, Æneas for- 
bindes af Lægen, Esther og Ahashverus, Bomulus 
med Remus, og Rebekka og Elieser. 

Frydenlunds Slot som Frederik den Fjerde havde kjøbt 
af en Grev Reventlov, skulde nu paa samme Tid sættes 
istand, og hertil malede Hendrik Krogk et Plafondmaleri : 
Parnasset, hvilket formodentlig kun var en Reprise af det 
tidligere nævnte til Fredensborg. 

Den sidste Bestilling, som fra Hoffet gjortes hos Hendrik 
Krogk, var to, store Malerier, hvis Gjenstande ikke ere an- 
givne, og Bestemmelsen var, at der efter disse skulde væves 
Tapeter til Dronningens Gemak. Men dette Arbeide fik han 
ikke tilendebragt; Døden overraskede ham i Arbeidet den 
18de Novemb. 1738. 

Et Par Dage efter dette Dødsfald begav Kongen sig til 
Charlottenborg, hvor det synes, at Kunstneren har udført disse 
Arbeider, for at tage dem i Øiesyn. 

I et Brev, som Christian den Sjette samme Dag, den 
22de Nov. 1738, skrev til Schulin, hedder det^): 

»Vi have idag været paa Charlottenborg og seet det 
»Tapet, som der forfærdiges efter salig Kro eks Tegning. 



M J. Møller, Mnemosyne. III. GLXXI. 

»Begyndelen er overmaade smuk, og det er kun at beklage, 
»at Krock er død bort derfra. 

»Den anden Væg har han ikke faaet Tid til fuldkomment 
»at udmale; dog er den meest færdig; der feiler kun et Par 
»Posturer nedentil, og disse ere antydede med Kridt. Kunde 
»Han (Schulin) faae Os en Maler, der kunde male det, som 
»er tegnet med Kridt, saa var denne Væg ogsaa færdig. 
»Han maa nu foreslaae os, hvilken af de Malere Han anseer 
«for den dygtigste til at udmale dette dessein. Muller') 
»og Wahl ere vel de to, som der maa reflecteres meest paa.» 

Hendrik Krogk, døde, 66 Aar gammel, i sit eget Huus 
i Ny- Vestergade i Kjøbenhavn. 



Hendrik Krogks øvrige Arbeider. 



Ihvormange Arerbeid af denne Mester, der allerede, under 
Tidsangivelse, ere nævnte, maa vi dog endnu nogenlunde fuld- 
føre Fortegnelsen, skjøndt den næsten naaer til det Utrolige. 

For Nicolai Kirke i Kjøbenhavn havde han, til Smykke 
for den Meyercronske Familie-Begravelse, malet et Billede: 
^Christi Himmelfart og til Faxø- Kirke en Altertavle: 
Nadveren. 

Foruden det Portrait af Frederik den Fjerde, som 
er omtalt, havde han ogsaa malet et Portrait af Kron- 
prindsen (Christian d. Sjette) tilhest i fuld Legemsstørrelse, 



Andr. Møller. See Spengler, Artist. Efterret. Kjøbenh. 1818. 
p. 49. 

paa Bestilling af Overstaldmesteren v. Vieregg. Et andet 
Portrait i samme Størrelse havde han malet efter Grev 
Danneskjold Laurvig, tilhest. 

Mange rige Privatmænd havde ladet deres Værelser de- 
korere med Malerier af Krogk. Et Loftmaleri havde Raad- 
mand Schup ladet ham male til sin Gaard paa Store Kjøb- 
magergade , et andet saadant havde Krogk malet til en Have- 
stue i Nyhavn for en Bank-Commissair Soelberg. Amtmand 
von Ochsen og Hr. Abraham Lehn havde begge ladet 
deres Gaarde paa Christianshavn smykke med Loftmalerier 
fra hans Haand; Violon Hartman havde et Plafondmaleri 
af Krogk i sit Huns i Gothersgaden , og ligesaa Hof-Conditor 
Siegel paa Hjørnet af Knagbrostræde og Canalen. Ja, Pelts 
Gaard paa Gammeltorv og hans egen i Ny- Vestergade havde 
hver to saadanne Loftstykker. 

Endvidere tilføies, at Hendrik Krogk havde malet, paa 
Bestilling af »Prinds Carl«, først to Pendantmalerier: Den 
Cananæiske Quinde og Korsfæstelsen, dernæst et 
Maleri: Jesus, som lader Børnene komme til sig, og 
endelig Lidelseshistorien i en Række af smaa Billeder, 
hvilke dog ikke alle vare blevne afleverede, eftersom syv af 
dem, efter Krogks Død, vare i Enkens Besiddelse. 

Og vi forbigaa dog her endnu flere Arbeider, som vare 
i Privatmænds eller i Enkens Besiddelse ved hans Død. 



' Digitized by VjOOQ IC 



Magnus Berg. 35 

Magnus Berg 

(1730-1739). 



JVlagnus Berg havde ved Nytaar 1729 været hos Kongen, 
formodentlig for at overrække ham et af sine Smaaarbeider, 
og Hans Majestæt havde haft den Naade at spørge til hans 
Befindende og at undre sig over, at han med disse rystende 
Hænder dog kunde forarbeide saa skjønne Sager. 

Hertil havde Kunstneren svaret, at det ikke var dette, 
der afholdt ham fra at gjøre større Ting; men Elfenbeen var 
meget dyrt, da man maatte lade det konmie fra Holland; 
tilmed meente han, var der Ingen, som viste stor Begjerlighed 
efter at kjøbe, naar han havde Noget færdigt. 

Ved denne hans Yttring faldt det Kongen ind, at han i 
et af sine Cabinetter havde nogle Elephant- Tænder hen- 
staaende, hvilke engang vare hjembragte af en Reisende. 

»Gaa til min Kammertjener«, sagde han, »og lad ham 
vise Jer, hvad jeg har af Elfenbeen, og udvælg saa det 
Stykke, som passer Jer bedst !» 

Magnus Berg fulgte Kongens naadige Befaling og udvalgte 
sig et skjønt Stykke Elfenbeen, som var uden Lyde og veiede 
85 Pund. 

Nu gjorde han Udkast til en Composition^ i hvilken han 
vilde fremstille Kongens Portraitfigur, omgiven af Allegorier, 
hvilke skulde betegne hans Dyder og store Egenskaber, og 
efter denne Tegning udførte han et Billede i Elfenbeen af 
en Alens Høide og noget over en halv Alens Bredde, der 
efter hans Bestemmelse skulde anbringes i en udskaaren, for- 
gyldt og lakeret Ranmie, og saaledes overrækkes Hans 
Majestæt til Nytaar 1731. 

3- 

Paa dette Værk havde han arbeidet i henimod to Aar, 
da hans høie Velynder, Frederik den Fjerde, et Paf Maa- 
neder, førend Arbeidet skulde være færdigt, afgik ved Døden. 
Det blev derfor sat tilside og først senere udført- 
For at sikkre sig sit Udkomme i de tilstundende, sidste 
Leveaar, gjorde Magnus Berg Kong Christian den Sjette 
det Forslag, at, saafremt det maatte behage Hans Majestæt 
at forhøie hans aarlige Gage med 200 Rd. og at tilsikkre 
ham den for hans Levetid , vilde han testamentere Allerhøist- 
samme de Arbeider, han havde henstaaende, nemlig det 
sidstomtalte Portrait af Frederik den Fjerde, den store, 
ufuldendte Vase og et Antal mindre Elfenbeens Arbeider, 
samt hvad der af hans Malerisamling maatte være Hans 
Majestæt behageligt at udvælge. 

Dette Testamente blev dog først ved Nytaarstid 1739 
bragt istand. 

Ifølge dette skulde de foromtalte Gjenstande efter hans 
Død stilles til Hans Majestæts Raadighed, og hvad der blev 
tilovers af hans Eiendele , skulde da deles i trende, lige Dele, 
imellem hans Broders og hans Søsters Børn i Norge, og de 
Fattige, som han havde understøttet i Kjøbenhavn. 

Da dette var bragt paa Papiret, hedder det, gik han 
tilsengs; thi syg og afkræftet var han nu, og han mærkede, 
at hans Dage vare talte. Kun lod han kalde en Ven, — 
formodentligt den Samme, som har efterladt os hans Livs- 
historie, — og til ham overgav han Testamentet, at han 
skulde forelæse det og bemærke, om endnu Noget deri skulde 
forandres. Men da Vennen ikke havde Noget derved at be- 
mærke, bad Magnus Berg ham om, nu at reenskrive det og 
at komme igjen, for at han selv kunde sætte sit Navn der- 
under. 

Saaledes skete det. Da Vennen atter indfandt sig, 
havde den Gamle imidlertid været oppe for at indpakke Alt 
og at bringe hver Ting i behørig Orden; derefter var han 
gaaet tilsengs igjen, for aldrig at staa op mere. 

I den Tid, han saaledes laa og ventede paa Døden, 
modtog han nu og da en enkelt af sine Venner, men taalte 
ikke, at disse Besøg varede for længe, idet han da mindede 
dem om, at de vistnok havde noget Bedre at tage Vare paa 
hjemme. 

Endnu engang lod han sin Ven oplæse Testamentet, og 
da dette var skeet, spurgte han, om ikke Alt var saaledes i 
god Orden. Da Vennen havde bekræftet dette , sagde Magnus 
Berg: »Det er godt; for nu har jeg bedre Ting at henvende 
mine Tanker til!« 

Om Formiddagen den 31te Marts 1739, besøgte han 
ham igjen, og da var det let at skjønne, at det var paa det 
Yderste. Vennen satte sig da hos Sengen og agtede ikke 
at forlade åen Døende, men Magnus Berg vendte sig om til 
ham med den sædvanlige Paamindelse, at han vistnok havde 
vigtigere Ting at tage Vare paa hjemme. 

Saaledes laa Oldingen stille, ventende indtil henimod 
Aften paa Slaget Syv; da hensov han i sin Alders 73de Aar. 

Akademiet i det gamle Posthuus. 

(1738). 



Ved Hendrik Krogks Død havde det umyndige Akademi 
vistnok tabt sin nidkjæreste Arbeider og varmeste Talsmand 
hos Kongen; men den afdøde Kunstner havde dog i sine sidste 
Leveaar, medens Tegneskolen formodentlig allerede var flyttet 
hen til hans Værksted, søgt at sikkre denne dette Locale og 
Hans Majestæts Understøttelse for Fremtiden 

Kun nogle faa Uger, førend Krogk bortkaldtes, skrev 
Christian den Sjette derfor under 23de Octob. 1738 til 
sin Hofmester, Etatsraad Johan Sigismund Schulin: 

»Vi ville til Indretningen af Maler- og Tegne- 
Academiet strax lade udbetale de af Cancellieraad 
Krogk forlangte 500 Rd., paa det at dette nyttige 
Værk strax kan tage sin Begyndelse. Betræffende 
Værelser i Posthuset, da kunne saadanne vel dertil 
indrettes, men derom vil en Ordre til Slotspræsi- 
denten Brør være fornøden, om at indrømme disse 
Værelser. En saadan Ordre maa Han (Schulin) lade 
opsætte« '). 

Ifølge heraf gav Christian den Sjette nogen Tid efter 
en saadan Ordre og forærede endog Kunstskolen Kjogks 
efterladte Tegninger, »at Ungdommen derefter i Tegning kunde 
øve sig.w 

I dette Aar (1738) fremtræder Skolen førstegang under 
Navn af Maler- og Billedhugger-Akademiet i det 



1) J. Møller, Mnemosyne. III. Nr. 143. 

gamle Posthuus*) og benaadedes med nogle Ind- 
komster og bequerame Værelser, hvor Lysthavende, 
uden Bekostning, kunde blive underviste i Tegning«, 
og to Aar derefter, — det var den 24de Marts 1740^), — 
havde dette Akademi den Ære, om Eftermiddagen Kl. 3, 
at modtage et allernaadigst Besøg af Hans Majestæt, Kong 
Christian den Sjette, i det gamle Posthuus bag Børsen. 

Men nu vender det samme Spørgsmaal igjen tilbage, an- 
gaaende de Kunstnere , af hvilke dette Akademi, efter Hendrik 
Krogks og Magnus Bergs Død, vel bestod. I Dette som i 
Mere raaa vi endnu bestandigt holde os til det Uvisse, og, 
Hgesom tidligere, ville vi her trøstigt tillade os at nævne 
Nogle af dem, for hvilke der er den største Sandsynlighed, 
at de ere at tælle mellem vore første Akademikere. 

Der var saaledes den italienske Historiemaler Mi an i; 
der varHofportraitmaleren Wahl, Sø-Cadetternes Tegnelærer, 
Jacob Fosie, Holmens Billedhugger, Just Wiedevelt, den 
i dette samme Aar indkaldte Billedhugger, Joh. Christopher 
Petzholdt, og endelig Billedhuggeren, Louis Aug. le Clerc, 
om hvilke to Sidstnævnte det ialfald er vist, at de vare 
Medlemmer, eftersom de senere med Akademiet indtraadte 
i den historiske Tid. 

Vi ville altsaa her, førend vi gaa videre, nærmere gjøre 
disse Personers Bekjendtskab. 



') Hafnia hodierna, pag 101. 

2) J. MøUer, Mnemosyne. 111. Nr. 258. 

H. Miani 

(1738) 
er Navnet paa en, som det synes, italiensk, Historiemaler, 
der, samtidig med Hendrik Krogk, havde Værksted i 
Kjøbenhavn, ogmuligen var indkaldt til Danmark af Frederik 
den Fjerde efter hans Reise i Italien. 

Denne Kunstner er kun lidet bekjendt; dog vides det, 
at han til Slottet i Kjøbenhavn har malet et Loftmaleri, fore- 
stillende Lasternes og Uretfærdigheds Flugt for den 
retfærdige Guds Aasyn^), og to mindre Arbeider, Moses, 
som optages af Nilen, og Pharaos Datter, spad- 
serende med den lille Moses ved Haanden, hvilke 
synes at have været anbragte paa Slottet i Livgardens Gemak 
over Kaminerne. Af et Kobberstik sees det, at han ogsaa 
har malet et Portrait af Kronprinds Frederik (siden 
Frederik den Femte) i hans 22 Aar. 

Som Mianis Lærling nævnes Johannes Wiedevelt, 
der tidligere havde lagt sig efter Malerkunsten, men forlod 
denne Mester, for at blive Billedhugger. 

Dette er Alt, hvad vi have at fortælle om Miani, som 
atter forlod Danmark i Aaret 1745. 



^) Jonge, Kjøbenhavns Beskr., Pag. 501 og 536. Maaskee er det 
dette Maleri, af hvilket Miani har givet en allegorisk Beskrivelse, 
som Kongen i sit Brev til Schulin, af 4de Aag. 1739. finder »ret 
artig«, men om hvilken han tilføier, »at de Færreste ville be- 
»gribe den, thi for at forstaae Sligt, maa man have Lee- 
ture« (Nr. 216). 



Digitized by VjOOQIC 



Johan Salomon Wahl. 41 

Johan Salomon Wahl 

(1738) 
var født i Meiszen i Aaret 1689, altsaa en ung Mand i sit 
30te Aar, da han, 1719, paa Krogks Anbefaling, indkaldtes 
til Danmark, for efter B. Coiffre's Afreise at være Hans 
Maj. Kong Frederik den Fjerdes Hof-Portraitmaler. 

Han havde lært Kunsten først i Leipzig hos en Maler 
David Høyer; siden kom han til Dresden, Hamborg og 
Rostock, og derfra blev han indkaldt til Danmark. 

Han malede adskillige Portraiter af den kongelige Familie, 
hvilke endnu ere opbevarede, og desuden nævnes fra hans 
Haand et Portrait af den ældgamle Normand, Dracken- 
berg, og et andet af Hans Majestæts Hofnar, Otto Kyhl. 

I Aaret 1737 blev han Kunstkammerforvalter*) og i 
1744 Medlem af Akademiet i Florents. 



1) Af Christian den Sjettes Skrivelse tU Schulin, af 26de Mails 
1737, sees det, at han gav Wahl denne Post, for at bespare 400 
Rd., »som denne hidindtil unyttigen har nydt.» (J. Møller, 
Mnemosyne. III. GI.) 

Jacob Fosie 

(1738) 

var en Kjøbenhavner, født 1679, altsaa paa den Tid, vi her 
omtale, en Mand paa henimod de Treds. 

Han var Tegnelærer hos Sø-Cadetteme, og, efter deres 
aarlige Prøvetegninger at dømme, maa han paa denne Post, 
i det mindste i technisk Henseende, have været en meget 
habil Lærer. ' 

Iblandt disse hans Lærlinge udmærkede sig fomemlig den 
berømte, danske Reisende, Capitain Norden, Capitainlieu- 
tenant Grønwold og Capitain Willaers, Navne, som tælles 
mellem hin Tids Kunstneres. 

Jacob Fosie var desuden Mechanikus og Organist ved 
Holmens Kirke. Som Maler skal han især have beskæftiget 
sig med at copiere Arbeider af gode Mestere, navnlig af 
Wouwermann; men vi kjende ham dog kun af det betydelige 
Antal Raderinger, som hgin har efterladt sig. 

Af en gammel Radering, som er dateret d. Ilte Dec. 
1743, og den dertil hørende Text seer man, at han ved Kron- 
prindsesse Lovises Indtog dette Aar havde udsmykket sit 
Huus paa Østergade med rige Dekorationer og Inscriptioner. 
Det er af dette Blad, at vi kjende hans Fødselsaar, 

I en Alder af 42 Aar giftede han sig og efterlod ved 
sin Død tre Børn, en Søn og to Døttre. Sønnen, Michael 
Fosie, blev Præst i Randers; den ældste Datter, Elisabeth, 
blev gift med en Mand, ved Navn Nordborg, og overlevede 
Faderen kun eet Aar. 

Den yngste Datter, Johanna Fosie, varden af hans 
talentfuldeste Elever, som endogsaa synes at have overskygget 
Faderen saavel ved hendes Kunstfærdighed, som ved en, for 

hin Tid ualmindelig, Aandrighed. Hendes Stambog, som er 
opbevaret i den Kongelige Kobberstiksamling, viser hende i 
en Kreds af den Tids Kunstnere og skjønne Aander. 

Af et raderet Blad, Ecce homo, hvilket hun har ud- 
ført i sit femtende Aar (1741) erfare vi, at hun var født 1726. 

Hun blev gift med en Præst, ved Navn Westengaard, 
og deres Søn var Provst Westengaard i Kundby, Faderen 
til vor Professor Nicol. Høyen's Hustru. 

Jacob Fosie omtales i de gamle Optegnelser, vi have 
for os, som en Lærling af Hendrik Krogk, en dygtig 
Tegner og en hjertensgod Mand, der ikke havde nogen større 
Glæde end den, at veilede Ungdommen. 

Foruden den Underviisning, han gav Cadetterne, holdt 
han hjemme i sit Huus, tre Dage ugentlig, en Tegneskole, 
hvor han, uden Betaling, underviste alle dem, som vilde lære 
at tegne. ^ 

Til dette samme Formaal udgav han som Veiledning et 
Par kobberstukne Hefter, nemlig »Læreklude« i 4to og en 
»ABC i Tegnekunsten«. 

Formodentlig har han i sine yngre Aar været i Italien; 
ialfald var han Medlem af Akademiet i Florents > ) , saa at 
vi vel have god Grund til at optage ham som Medlem af 
Akademiet i det gamle Posthuus. 

Han var, som det af det Foregaaende allerede sees, en 
meget loyal Undersaat, og det hedder om ham, at han aldrig 
forsømte, paa Nytaarsdagen at præsentere Hans Majestæt en 
Almanak^ ziirligt skreven og udsmykket af hans egen, kunst- 
færdige Haand. 

Han døde 1763 i sit 84de Aar. 



») Wielandts Lærde Tidender 1737. 

Just Wiedevelt 

(1738) 
var kongelig Billedhugger paa Gammel- og Ny -Holm. Han 
var født i Aaret' 1677 og havde nydt sin Opdragelse som 
Kunstner i Udlandet, hvor han havde tilbragt 19 Læreaar, 
førend han vendte tilbage til Kjøbenhavn. 

At han ikke er bekjendt ved Kunstværker, ligger natur- 
ligviis deri, at hans fleste Arbeider vare udførte i Marinens 
Tjeneste, Kunstnernavnet blev det Sønnens Sag at forherlige. 
Han døde 1757 i den høie Alder af 80 Aar og blev begraven 
paa Petri Kirkegaard i Kjøbenhavn, hvor Johannes Wiede- 
velt reiste sin Fader et Gravmæle. 



Johan Christopher Petzholdt 

(1738) 
var, som allerede bemærket, i dette samme Aar (1738) ind- 
kaldt til Danmark fra Dresden, hvor han havde lært Billed- 
huggerkunsten i Permosers Værksted. 

Derfra var han gaaet til Berlin, hvor han havde arbeidet 
hos Schliiter, og senere til Wien, for at uddanne sig under 
Billedhuggeren Donner. 

Fra Wien blev han kaldet til Berlin, for at overtage 
Arbeider til Lystslottet Sanssouci, og blandt hans Arbeider 
fra denne Tid udhæves et Par Caryatider, som bleve an- 
bragte ved Indgangen til Slottet i Potsdam. 

Derfra blev han kaldet til Danmark, hvor man formodentlig 
trængte til en Billedhugger ved de store Bygnings Arbeider, 
som paa denne Tid vare i Værk. 

Om ham hedder det^), at han blev optagen i Akademiet 
og udførte for Receptionen et Arbeide: Herkules, som 
baglænds kaster sig paa Baalet. 

Forøvrigt nævnes som Arbeider af ham de to Statuer, 
Merkurius og Neptunus, der endnu den Dag idag staa 
ved Opgangen til Børsen i Kjøbenhavn. 

Til den midterste Port paa Christiansborg Slot, ud imod 
Slotspladsen, havde han udført to, colossale Statuer, og til 
Hirschholm to Fontainer. 

Denne indkaldte Kunstner har neppe fyldestgjort For- 
ventningerne, og det varede ikke længe, førend han ganske 
fordunkledes af andre, der stilledes ham ved Siden. 

Vi skulle i det Følgende see, hvorledes han, misfomøiet 
med en senere Tids Magthaver, i al Stilhed foretog en Bade- 
reise (1757) til Hjemlandet og aldrig vendte tilbage. Han 
døde i Dresden i Aaret 1760. 



') Buschings Hist. om de tegn. Kunster, Pag. 367. 

Louis Auguste le Clerc, 

(1738) 
født i Metz, 1688, en Søn af den berømte Kobberstikker 
Sebastien le Clerc og Elev af Coyzevox i Paris. 

Denne Billedhugger var allerede i Aaret 1735 bleven 
indkaldet til Kiøbenhavn, da man til Opførelsen af Christians- 
borg-Slot trængte til bedre, kunstneriske Kræfter, end dem, 
man hidtil havde haft til Raadighed. 

Til Reisepenge fra Paris blev der udbetalt ham 250 Rd., 
og for hans Ophold her tillagdes ham en aarlig Pension af 
650 Rd. 

Der lovedes ham desuden »en convenabel Titel«, 
men vi finde ham først benævnt som Professor, efterat han 
var. indtraadt som saadan i det ny Akademi i 1754. 

løvrigt havde Christian den Siette yttret') at han »vilde 
accordere le Clerc Alt, hvad han forlangte«, naar han 
blot kunde Tydsk eller Hollandsk, for at han dog kunde gjøre 
sig forstaaelig for General-Bygmesteren. Han skulde da have 
en Fribolig og være Directeur over Billedhugger- og Stuccatur- 
Arbeidet til Slottet. 

Hans første Arbeide i Kjøbenhavn var Udførelsen af 
nogle "Kapitæler til Slottet, og heri fortrængte han, som det 
synes, i 1737 den hidtil brugte Billedhugger, Didrick 
Gercken^). 

Samtidigt hermed udkastede han en Tegning til »Slottets 
Entablement« og flere til den indre Dekoration, Trapperne, 



•) I et Brev af 25de Aug. 1735. 

') I Møller, Mnemosyne. III. XCIV. Denne Didrick Gercken, om hvem 
vi iøvrigt Intet vide, udførte dog, efter Thuras Tegninger, de to Monu- 
menter i Hoeskilde Domkirke over Frederik den Fierde og Dronning 
Lovise. (Behrmann, Pag. 105.) 

Galerierne m. m., hvilke approberedes; men han synes i denne 
Virksomhed at være geraadet i adskillig Uenighed, som selve 
Kongen maatte søge at bilægge, først med. Brigadeer Haus er 
og, Aaret efter, med Hofbygmester Eigtved. 

Forresten synes han baade at være bleven meget benyttet 
og at have staaet i særdeles Anseelse hos Christian den 
Sjette, der endog i et Brev af 23de Octob. 1738 omtaler 
ham i Forbindelse med Krogk, som »store Virtuoser«. 

I 1754 indtraadte han, som allerede sagt, i det ny 
Akademi, hvor han ikke gjorde sig synderligt bemærket som 
akademisk Professor. 

Han var imidlertid en udmærket Tegner af architectonisk- 
perspectiviskeGjenstande og udførte, 1747, fire, store og elegante 
Tegninger af Christiansborg, hvilke opbevares i den Kongelige 
Kobberstiksamling. Senere skal han ogsaa have udført Teg- 
inger af Frederiks - Pladsens fire Palaier. 

Han døde som Professor ved Akademiet i sit 83de Aar, 
d. 8de Marts 1771. 

Akademiet i det gamle Posthuus. 

(1741.) 



Vi have nu optællet de mest fremragende Kunstnere, der 
havde Sæde i det ny, af Christian den Sjette oprettede, 
Akademi, og man vil maaskee med Forundring have be- 
mærket, at der endnu ikke har været Tale om en eneste 
af de, paa denne Tid saa høit begunstigede, Bygmestere. 

Men Architecteme eller Ingenieureme vare dengang, som 
det synes, kun udgaaede fra Militair Standen, og de fornemme 
Brigaderer eller Oberstlieutenanter have formodentlig fra deres 
militair -videnskabelige Høider, seet ned paa disse Malere og 
Billedhuggere med samt deres Tegneskole bag Børsen. lalfald 
var der endnu ikke noget Spor af, at det unge Akademi 
turde vente nogen Forstærkning fra denne Side. 

Formodentlig var ogsaa Tilstanden i dette Akademie 
hensygnet efter Krogks Død, og iblandt de Medlemmer, vi 
have nævnet, var der neppe en Eneste, som kunde stille sig 
i Spidsen, eller gribe Sagerne med behørig Kraft. 

Det traf sig derfor ganske heldigt, at Lærer - Embedet 
hos Pagerne og Cadetteme, som efter Magnus Bergs Død 
havde staaet ledigt, nu, et Par Aar efter, blev overdraget en 
svensk Maler, som, da han først var kommet ind i dette Embede, 
snart skaffede sig en Plads i Akademiet, hvor han vel ikke 
længe havde Roret i sin Haand, men hvor han dog holdt sig 
længer, end Nogen af alle de Andre. Hans Navn var 

Carl Gustav Pilo, 

(1741) \ 

født d. 19de Marts 1712, eller, efter andre Optegnelser, d. 
6te Marts 1713, i Runtuna Sogn i Sødermanland. 

Hans Fader, Oluf Pilo, var en djerv, svensk Mand, 
som holdt Livet ud, indtil han var 96 Aar gammel; Moderens 
Navn var Beate Sahlstedt. 

Den Gamle var Maler, men ikke lykkeligere ved sin 
Kunst, end at han jo længe satte sig imod, at Sønnen ogsaa 
skulde blive Kunstner. Derimod tænkte han at føre ham ind 
paa en bedre Vei, »på skrifvare vågen« ^), og sendte ham 
derfor til Nykjopping Skole. 

Drengen Carl Gustav gjorde ingen Fremskridt paa den 
lærde Vei; al hans Id og Tanke var til Maleriet; det drev 
han i Smug, og i Mangel af alt det hertil Fornødne, hjalp 
han sig med de tarveligste Redskaber. 

Det var især Portraiter af »Kung Carl den ungehjelta«, 
som han, paa sin Maneer, malede paa simpelt Karduus Papir 
med de usleste Farver; men hans Arbeider gjorde Lykke, 
og han havde saa god Afsætning, at han snart kunde forsyne 
sig med ordentlige Malerredskaber. 

Da det nu mærkedes i Hjemmet, at han saaledes fri- 
gjorde sig og stadigt fulgte sin Lyst til Kunsten, tog Faderen 
ham endelig ud af Skolen og sendte ham til en Maler i Stok- 
holm. 

Denne Forandring foregik i Aaret 1725, og medens han 
udholdt Læreaarene, benyttede han flittigt Akademiet i Stok- 
holm. Da han var bleven gjort til Svend, kom han til en 
velanseet Maler der i Staden, ved Navn Crisman. 



Svenske Biograph. 

Otte Aar efter besluttede han, at ville see sig om i Verden 
og gav sig ud paa en Reise i Tydskland. I to Aar opholdt 
han sig i Wien, og nu troede han, at han vel maatte kunne 
skaffe sig et Værksted i Hjemmet. 

Han vendte altsaa tilbage til Stokholm; men det gik ikke. 
Da besluttede han i 1737, at forsøge sin Lykke i Skaane; 
der gik det ham bedre. 

Det varede ikke længe, førend han havde vakt Opmærk- 
somhed i Skaane ved sine Portraiter; fornemme Folk beærede 
ham med Bestillinger, og da han var en høvisk, ung Mand, 
blev kan gjerne modtagen paa de skaanske Herregaarde. 

Saaledes kom han til at male et stort Familiemaleri for en 
Enkegrevinde Lowenhaupt: Bedstemoderen med hendes 
fire Børnebørn, og det vandt meget Bifald. 

Men længe kunde han ikke lade sig nøie med disse gode 
Dage i Skaane; han hørte tale om Kjøbenhavn, og nu vilde 
han ogsaa derover og medbragte formodentlig gode Anbefalinger. 

Ved hans Ankomst til Kjøbenhavn, stod, som allerede 
sagt, Tegnelærer-Posten hos de Kongelige Pager og Cadetter 
ledig, og det lykkedes ham at blive antagen i dette Embede. 
Dette skete i Aaret 1741. 

Men, da han havde offret nogen Tid til denne Cadet- 
Underviisning i Tegning, mærkede han, at han som Embeds- 
mand ikke havde hele Dagen til sin Raadighed, og det var 
nok ikke langtfra, at han nu igjen var vandret videre, om han 
ikke i Admiralen, Grev Danneskjold, allerede havde haft en 
formaaende Velynder, der skaffede ham lidt mere Frihed til 
Kunsten. 

Han kastede sig da med al Flid og Iver over Studiet af 
de udmærkede Malerier, som vare i denne hans Beskytters 

kostbare Samling, og inden føie Tid modtog han Bestillinger 
fra Hoffet og fra de anseteste Personer. 

Men, som han var bedst i Gang med dette, præsenterede 
der sig i November 1743 en Medbeiler til den kongelige Gunst 
og Bevaagenhed, en Kunstner, som i denne Henseende var 
uimodstaaelig og nu ogsaa gjør Fordring paa vor Opmærk- 
somhed. Det var 



Marcus Tuscher, 

(1743) 

et forældreløst Barn, født 1705 i Niirnberg. Denne Dreng 
var, ligesom i vore Dage Kasper Hauser, optagen af Staden 
Niirnbergs Barmhjertighed, og, i Mangel af andet Navn, var 
han bleven beæret med det store Familienavn Deutscher, 
hvilket siden, afslidt ved Brugen, blev til Tuscher; forresten 
kaldtes han Marcus, eller Carl Marcus. 

Stiftelsen for saadanne Hittebørn i den gode Stad Niirn- 
berg stod dengang under Bestyrelse af en Hr. C. B. Geuder 
von Heroldsberg; denne Mand skjenkede det forladte Barn 
en særdeles Opmærksomhed og opdagede tidligt, da Drengen 
engang med Kul havde malet nogle Kammeraters Portraiter 
paa Væggen, at der maatte stikke en udmærket Kunstner 
i ham. 

Derfor, da Marcus Tuscher var i den Alder, at han skulde 
forlade Pleiestiftelsen , henvendte Directeuren sig til Maleren 
Johan Daniel Preisler, som forestod Akademiet, og for- 
maaede ham til at tage sig af Drengen og at sørge for hans 
Opdragelse til Kunsten. 

4* 

I otte Aar stod Marcus Tuscher i Lære hos Preisler og 
havde i den Tid med et vidunderligt Nemme lært, hvad Mesteren 
kunde lære ham. Men tillige havde han lagt sig efter saa- 
mange Færdigheder og Kundskaber , at det ikke var til at 
opdage, hvilket Kunstfag han egentligt dyrkede, fordi han 
dyrkede dem alle. Og dette havde han drevet med en saa- 
dan Vedholdenhed og Indesluttethed, at Preisler gav det 
Vidnesbyrd, at Marcus Tuscher i den Tid, han havde staaet 
i Lære, havde været ligesom en Stum og neppe talt saa- 
meget, som der kan nedskrives paa et Blad Papir. 

Han var nu 23 Aar gammel, og paa von Heroldsbergs 
Anbefaling besluttede Stadens Fædre i 1728, at den unge 
Mand skulde sendes til Italien, for der endvidere at udvikle 
sig. Af Stadens Kasse blev der ham udbetalt en Reisepenge 
af 200 Gylden, men derfor maatte han forpligte sig til, at 
vende tilbage til Niimberg, der ikke vilde give Slip paa den 
Ære, man ventede sig af ham. 

Han reiste nu lige til Rom, og her havde hans Mester 
anbefalet ham til sin Søn, »Romeren« som han kaldtes, 
Johan Justin Preisler, der var Maler og Kobberstikker 
og en god Ven af Baron Stosch i Florents, for hvis dathyo- 
logiske Værk han arbeidede. 

Om Marcus Tuschers Studeringer i Rom hedder det^), 
at han med al Iver lagde sig efter Architecturen , og at han 
allerede et Aars Tid efter sin Ankomst, 1730, projecterede 
Tegninger til Kirker og Paladser, som skulde udføres. Men 
samtidigt hermed skjar han ogsaa Stempler til tre Medailler. 
af hvilke en til Ære for Billedhuggeren, Cavalliere Bemini. 



M Nyt Dansk Magazin IV. Pag. 145. 

Et Par Aar efter, 1733, gav han sig til at stikke i 
Kobber. I denne Kunst udførte han nu sit eget Portrait, 
og betegnede det med sit Navn paa Græsk; thi han var ogsaa 
sproglærd, som nærmere skal erfares. 

Men han var ikke alene Graveur i Kobber, men ogsaa i 
kostbare Stene og skar atter sit eget Portrait to Gange, baade 
i en Carniol og i en Aquamarina, og, for ogsaa at vise sig 
som Billedhugger, gjorde han en Galileis Btiste i Terracotta. 

I 1735 finde vi ham igjen som Architect. Nu projec- 
terede han et Palads for Cavalliere Mancini, som blev opført i 
Cortona, og for en rig Englænder, Mr. George Jackson, byggede 
han Aaret efter (1736) en Villa ved Livorno, 

Paa denne Tid synes han at have forladt Rom, som han 
nu vilde ombytte med Florents; men først maatte han til 
Neapel, og her var han saa heldig, d. 12te Mai 1737, at 
være Vidne til et Udbrud af Vesuv, hvilket Syn han optog i 
et Maleri, der senere er stukket i Kobber. Maleriet bragte 
han med sig til Florents, hvor han forærede det til »Det 
Colombariske Selskab«, da han var bleven optagen til Medlem. 

Hans Ven," Johan Justin Preisler i Rom, havde anbefalet 
ham til Baron Stosch i Florents, og i denne lærde Mands 
Huus blev han ikke alene vel optagen, men deeltog her i 
Arbeidet til Udgivelsen af det bekj endte Værk over Stosch's 
Gemme -Samling, til hvilket han leverede Tegninger af de 
sjeldneste Gjenstande fra Sicilien og Magna Græcia, — 
Tegninger, hedder det, som overgik Alt, hvad der til den Tid 
var gjort i dette Fag, især udmærkede ved en overordentlig 
Nøiagtighed. 

I dette Huus blev han Videnskabsmand. Baronen gav 
ham Underviisning i Mythologie og Historie, og sine Sprog- 
kundskaber udvidede Marcus Tuscher her til den Grad, at 

han kunde skrive et Brev i ni forskjellige Sprog. Til Niim- 
berg skrev han et i det armeniske, hvilket muligen har sat 
hans gamle Velgjerere lidt i Forlegenhed. 

Fra disse Aars Ophold i Florents nævnes endnu adskil- 
lige Arbeider, mest Tegninger, som han der udførte for for- 
nemme Personer. Saaledes nævnes en Vifte for »Dronningen 
af Ungarn, Maria Theresia«, med en Prospect af Florents 
og et Bryllups Vers, som er trykt i Livorno 1737, fol., prydet 
med et ziirligt Kobber, forestillende »Det Monument, som 
Icarus satte sin Datter, Penelope«, signeret: »M. Tu- 
scher inv. pinx. et sculps. Liburni 1737.« 

Her i Florents, formodentlig hos Baron Stosch, gjorde 
Marcus Tuscher Bekjendtskab med en dansk Kunstner, hvis 
Navn vi allerede have nævnet mellem Jacob Fosie's Elever, 
den berømte, danske Reisende, Capitain Norden, som af 
Kong Christian den Sjette blev udsendt paa en antiquarisk 
Reise i Nubien og Abyssinien. 

Capitain Norden var paa Udreisen kommen til Florents, 
hvor han formodentlig havde Adskilligt at afhandle med den 
lærde Baron, og Marcus Tuscher anede dengaftg ikke, hvilken 
Indflydelse dette Møde skulde have paa hans Fremtid. 

Ihvorvel Marcus Tuscher mest var beskæftiget med Dac- 
tyliotheket og andre lærde Studier, optraadte han dog ogsaa 
i det sidste Aar, han var her (l739), som Architect. 

Det hedder nemlig'), at han, paa Opfordring af Chur- 
fyrstinden af Pfalz og Storhertuginden af Toscana, udførte 
en Tegning til Kirken San Lorenzo di Firenza, og efter en 
anden Beretning 2), at der efter hans Tegning blev opreist en 



») Nyt Dansk Magazin IV Pag. 147. 

2) Busching, Hist. om de tegn. Kunster. Pag. 275. 

Triumfbue udenfor Byen til Ære for Hertugen af Lothringen, 
da denne Fyrste (siden Keiser Frants) holdt sit Indtog i 
Florents. Tegningen til denne Triumfbue blev senere raderet 
af Kunstneren selv under hans Ophold i London. 

Som det vil erindres, havde Marcus Tuscher, da han 
af Staden Ntirnberg sendtes til Italien, maattet give den For- 
sikkring, at han vilde vende der tilbage ; men af de Optegnelser, 
som vi have fulgt i), spores det ikke, at han har holdt dette 
Løfte, der nu, da hans Bane laa saa ganske anderledes for 
ham, maaskee fandtes noget trykkende. Imidlertid maa vi 
dog lade ham vederfare Retfærdighed, idet vi ikke forbigaa 
at bemærke, at han, ifølge andre Optegnelser 2), synes at 
have besøgt sin Fødeby, førend han nu (1741) over Frankrig 
og Holland reiste til London. 

Imidlertid havde Capitain Norden tilendebragt sin Mission 
i Ægypten, var vendt tilbage til Danmark i 1739^) og havde 
allerede igjen været i England og ude paa et Søtog under 
de engelske Admiraler Norris og Ogle, da han atter traf 
sanmien med Marcus Tuscher i London. I ham fandt han 
nu en ypperlig Medarbeider, da han her skulde udgive den 
Deel af Reisebeskrivelsen i Trykken, som udkom under Titel : 
Ruins and colossal Statues at Thebes. London, 
1741, 4to. 

Medens Marcus Tuscher saaledes i London var beskæf- 
tiget med Kobberpladerne til Nordens Værk, udarbeidede 
han tillige en Plan til Indretningen af et Malerakademi. 
Imidlertid var Capitain Norden reist til Frankrig for at søge 
Helbredelse for en Brystsvaghed, men allerede i Paris faldt 



•) Af Spengler i Nyt Danske Mag. IV. 
') Naglers Kunstlerlexikon. 
3) Athene VII. p. 542. 

han i en saa alvorlig Sygdom, at han, bekymret for det store 
Apparat til Reisen i Ægypten, som han havde henliggende i 
London, fra sit Sygeleie indberettede til Kong Christian den 
Sjette, at, hvis Døden nu skulde kalde ham, havde han i 
London en Ven, Marcus Tuscher, som var den Eneste, 
der var istand til at ordne og udgive dette Værk, der allerede 
havde kostet Hans Majestæt saa store Summer. 

Hans Anelse om den nærforestaaende Død var gaaet i 
Opfyldelse; han døde i Paris, d. 22de Sept. 1742, og snart- 
efter indløb der fra Admiral, Grev Danneskjold, i Hans 
Majestæts Navn, en Indbydelse til Marcus Tuscher, om at 
træde i Kongen af Danmarks Tjeneste som Hofmaler og 
Architect med 800 Rd. i aarlig Gage og ^ 50 Sterl. til 
Equipering, samt Tilbud af Overreise med en af de Fregatter, 
som man paa den Tid havde kjøbt i England. 

Marcus Tuscher, »)Som ugjerne forlod London og ikke 
holdt af Søreiser«, synes ikke strax at have kunnet tage 
en Beslutning, men da han traf sammen med tvende andre 
Kunstnere, der ligeledes vare indkaldte til Danmark, Stempel- 
skjæreren Natter og Kunstdreieren Lorenz Spe ng ler, med 
hvem han kunde gjøre Følgeskab, var Spørgsmaalet afgjort, 
og efter sexten Dages Overreise ankom de alle Tre, i Novbr. 
1743, til Kjøbenhavn. 

Marcus Tuscher var den, som først fremstillede sig til 
Audients hos Kongen, der modtog ham med særdeles Naade 
og lod sig ved ham de tvende Reisefæller forestille, hvorefter 
der blev dem alle Tre Værelser anviste i selve Slottet, at 
Kongen desto beqvemmere kunde nyde deres daglige Omgang 
og være Vidne til deres Kunstfrembringelser. 

Vor Kunstner, som strax var bleven udnævnt til Hof- 
Maler og Hof-Bygmester, fik allerede faa Uger efter Leilighed 
til at vise sig. 

Kronprindsessen , Lovise, ventedes til Kjøbenhavn, og 
til hendes høitidelige Indtog, som fandt Sted d. Ilte Dec. 
d. A. (1743), forberedtes mange Festligheder. 

Vi have allerede omtalt, hvorlunde Jacob Fosie i denne 
Anledning smykkede sit Huus paa Østergade, men dette var 
ikke at ligne med den Virtuositet, hvormed Marcus Tuscher 
havde vidst at smykke Pladsen udenfor Admiralitetet ved 
Holmens Kirke. 

Der havde han opreist tvende »Colonnæ ro stråles*«, 
prydede med Basreliefi'er, og denne Dekoration fandtes værdig 
til at bevares i et Kobberstik af I. N. Schrøder. 

Der var endnu to Aar tilbage af Christian den Sjettes 
Regeringsaar, og i dem diverterede Marcus Tuscher Kongen 
og Hoffet ved hans ualmindelige Kundskaber, Færdigheder og 
Talenter. 

Kongens egen, høie Person forherligede han i et stort 
Portraitmaleri , i hvilket man saae Majestæten, ridende en 
hvid Hest, geleidet af en Page, som bar hans Hjelm, under 
en Æreport, medens Danmark og Norge, samt en Figur, som 
forestillede »Sundet«, overrakte ham deres Kroner. 

Dette Maleri, hvis Figurer vare i overnaturlig Størrelse, 
blev ophængt i den Sal paa Slottet, som af en i Loftet an- 
bragt Dekoration kaldtes »Rosen«. Men dette Portrait, der 
ansaaes for at være Kunstnerens ypperste Værk, gik senere 
tilgrunde i Slotsbranden. 

Samme Aar (1743) forelagde Marcus Tuscher Christian 
den Sjette en Afhandling om .en Søile- Orden, den Noriske, 

som han havde opfdndet og opkaldt efter sin Fødeby, Niirn- 
berg'). 

I denne »Noriske Orden« componerede han en Triumfbue 
til Ære for Christian den Sjette, hvilken dog ikke blev udført. 

Samme Skjebne havde en Tegning, som han forelagde 
Kongen, et Project til et Monument, som skulde reises paa 
Amagertorv til Minde om Kjøbenhavns store Ildebrand, 1728. 
Dette Monument skulde efter denne Tegning, bestaa i et Spring- 
vand, prydet med Statuer, Basrelieffer og Inscriptioner, bærende 
i sin Midte en Obelisk med Runeskrift. 

Men, ihvorvel dette Monument dennegang ikke kom videre 
end paa Papiret, blev det dog ikke et ganske dødfødt Foster 
af Marcus Tuschers Foretagelsesaand. Vi skulle endnu en- 
gang see det dukke op under en noget forandret Form for 
Christian den Sjettes Efterfølger paa Thronen, og da, skjøndt 
uden at trænge igjennem, at vise sin Spirekraft i den for- 
fængelige Konges Hjerte. 

Men det er paatide, at vi her afbryde Fortællingen om 
Hittebarnet fra Niirnberg, for at begynde en anden Fortæl- 
ling om en dansk Bondedreng, som vi paa dette Tidspunkt 
maa have stillet ligeoverfor Marcus Tuscher. 



^) Denne Afhandling har denne Titel: Abcdario delT Architettura 
civile, in cui nuova simmetria e facolta si mostrano le giuste e 
facitissime regole dei cinque ordine, coiraggiunta d'un saggio d^un 
ordine nuovello, da vari frammenti architetlonici degli antichi, cavata 
e messo in un pralticabile sistema e con molti esempi dimostrato, 
che si posso metterlo in opera al pari degli altri ordine. 11 tutto con 
gran diligenza e somma esatezza misurato, calculato ed disegnato da 
Marco Tuscher, Norico Pittore ed Architetto Academico Elrusco. 
L'Anno 1743.« 

Nicolai Eigtved, 

(1745) 

var som sagt en Bondedreng fra den lille Landsby, Egtved, 
i Nærheden af Skjoldnæsholm paa Sjælland, og hans rette 
Navn var derfor ogsaa oprindeligt Nicolai Egtved, men det 
blev kun i Tiden lidt fortydsket. 

Han var kommen til Verden i Aaret 1701, den 22de Juni, 
og hans Forældre vare, som man vel kan tænke, fattige 
Bønderfolk. 

Men allerede fra de tidligste Aar af, da han endnu gik 
og rodede i den lille Bondehave, yttrede han særdeles Lyst 
og Nemme til Alt, hvad der vedkom Havekunsten, og naturlig- 
viis førte dette nærmest til, at han, da han var voxet lidt 
op, hlev sat i Lære hos en Gartner. 

Her modtog han lidt Anviisning i den simple Tegning, 
som udkræves til Gartneriet, men snart blev dette Drengen 
ikke nok; fra Haven krøb han over Grøften ind paa Bygnings- 
kunstens Mark, og som han voxede op, voxede hans natur- 
lige Anlæg med ham. 

Han var omsider bleven Gartnersvend, og de fattige 
Forældre korsede sig, da de nu hørte, at deres Nicolai tænkte 
paa at forlade Landet, for at lære Noget mere derude. 

Men han tog Foden paa Nakken, som det hedder, og 
kom baade til Berlin og til Merseburg, og, hvor han kom, 
vidste han at erhverve sig sit Brød og jtilmed at udvide sine 
Kundskaber og Færdigheder. 

I 1725 opholdt han sig i Warschau, og allerede i sit 
24de Aar var han saa indøvet i Architectur - Tegning og 
Militair-Tegning, at han der tildrog sig en Oberst Poppel- 

manns Opmærksomhed i den Grad, at denne tog ham i sin 
Tjeneste og gjorde ham til sin Conducteur. 

Nogle Aar efter, da han havde haft Leilighed til at vise, 
hvad han duede til, skaffede Obersten ham en Lieutenants 
Post ved Ingenieur-Corpset. Det var i 1729, og nu gik hans 
Sager som af sig selv. 

I »Leiren ved Zeithayn«, hedder det, »indlagde han sig 
Ære ved sine Militair-Tegninger , og da dette rygtedes i 
Leiren, kom det ogsaa en dansk Mand for Øre, som paa den 
Tid var der tilstede; det var den danske General Løvenøm. 
Han lod nu Lieutenant Eigtved kalde og gjorde hans Be- 
kjendtskab. 

General Løvenørn kom tilbage til Danmark, og i Au- 
dientsen hos Kongen fortalte han blandt Andet om den unge, 
danske Mand, som han havde truffet som Ingenieur-Officeer 
hos Kongen af Sachsen. Dette vakte i den Grad Opmærk- 
somhed, at Generalen fik Ordre, at kalde Nicolai Eigtved 
tilbage, om han havde Lyst til at træde i Fædrelandets 
Tjeneste. 

Eigtved fulgte denne naadige Opfordring, glad ved at 
skulle see sit Fædreland igjen, og som Capitain forlod han 
Kongen af Sachsens Tjeneste. 

Da han nu paa Kjøbenhavns Slot fremstillede sig for sin 
Konge^, udtalte han frimodigt, hvorlunde han i sin Ungdom 
kun havde haft ringe Leilighed til ret at lære Noget tilgavns, 
og Christian den Sjette var da saa naadig at tilsige 
ham en Understøttelse , at han kunde reise til Italien , navnlig 
til Rom, for at studere Bygningskunsten. 

Han tiltraadte denne sin Reise i 1733, studerede i Rom 
i tre Aar og vendte tilbage 1736 som en fuldbaaren Architect. 

Ved hans Tilbagekomst vare Christiansborgs Mure reiste 
og Bygningen saavidt fremmet, under Brigadeer Hausers Be- 
styrelse, at der nu allerede skulde begyndes paa det Indre 
og dets Dekorationer. 

Dette blev Eigtved overdraget i Forening med den anden 
Hofbygmester, Lauritz de Thura, og hermed var han fuldt 
beskæftiget i Løbet af de to, paafølgende Aar, stadigt paa- 
skyndet af Kongen og under Rivninger, baade med Haus er 
og med den indkaldte le Clerc, som skulde udføre Billed- 
hugger - Arbeidet og Stuccatureme. 

Da dette var overstaaet, og Kongen nylig havde kjøbt 
Bregentved for en Sum af 65,000 R'd. af General Løvenørns 
Søn og Arving, fik Eigtved i 1740 Ordre, at overtage en 
Ombygning af denne Gaard, som skulde benyttes af en fremmed 
Fyrstinde. Næsten samtidigt hermed forlangte Kongen nu 
ogsaa fra hans Haand Tegninger til lignende Arbeider paa 
Koldinghuus og Skanderborg, og af Dronningen blev det ham 
overdraget at opbygge Lystslottet Sophienberg. 

Til alle disse Arbeider maa vi endnu her henføre dem, 
som bleve ham overdragne ved Tronskiftet, da han først 
maatte arrangere et prægtigt Castrum doloris over Christian 
den Sjette i Slotskirken og derefter forestaa Dekorationerne 
i samme Kirke i Anledning af Frederik den Femtes Kroning. 

Akademiet i det gamle Posthuus 

(1745). 



Vi have nu længe ikke hørt Noget om, hvordan det gik med 
Akademiet bag Børsen. 

Siden den Tid ere nu Carl Gustav Pilo, Marcus 
Tuscher og Nicolai Eigtved komne til Kjøbenhavn, og 
det er da neppe tænkeligt, at saadanne Mænd, alle begun- 
stigede af Majestæten, ikke skulde være traadte i nærmere 
Forhold til en Stiftelse, som Kongen dog stadigt holdt ilive. 

At de alle Tre senere fremtræde i Akademiet som dets 
vigtigste Professorer, er vitterligt nok, men hvorvidt de strax 
ved deres Hidkomst ere blevne Medlemmer, dette lader sig 
ikke bestemt paavise, især gjælder dette Pilo og Eigtved. 

Om Marcus Tuscher derimod, som allerede i London 
havde arbeidet paa en Plan til et Kunstakademi, og som, 
under Kongens Bifald, altid var omsiggribende og foretagende, 
maa vi forudsætte det som afgjort, at det lille Akademi ikke 
undgik hans Opmærksomhed, men snarere, at han meget 
hurtigt har grebet Roret. Og dette bekræftes ogsaa af en 
Beretning^), som endog tillægger ham Oprettelsen af et 
Akademi i Kjøbenhavn, hvilket dog formodentlig kun vil sige, 
at han havde forelagt Kongen sin Plan til en Reform. Dermed 
stemmer det overeens, at Kong Christian den Sjette i sine 
sidste Regeringsaar indkaldte to Kunstnere fra Udlandet til 
at være Professorer ved dette Akademi, da begge disse 
synes at være indkaldte paa Marcus Tuschers Anbefaling. 



M BQschings Hist. Pag. 275. 

Det var nemlig Kobberstikkeren Johan Martin Preisler, 
en Søn af Marcus Tuschers gamle Lærer og Broder til hans 
Ven i Rom. Den anden var Billedhuggeren Simon Carl 
Stanley, hvis Bekjendtskab Marcus Tuscher muligen havde 
gjort i London. 



Johan Martin Preisler 

(1745) 

født i Niirnberg. d. Ilte Marts 1715, var, som allerde sagt, 
en Søn af Historiemaleren Johan Daniel Preisler , Directeuren 
for den derværende Kunstskole. 

Fra sin Barndom af var han bleven undervist af Faderen i 
Tegning, og, da han under sin Opvæxt lagde sig efter Kobber- 
stikkerkunsten , blev han heri undervist af en ældre Broder. 

Saaledes havde han allerede i Hjemmet udført et Kobber- 
stik efter Guido Reni's David og Abigaél, og et andet: 
David med Goliaths Hoved efter et Maleri af Trevisano, 
da han i 1739 blev sendt til Laur. Cars i Paris, for at ud- 
danne sig under denne Mester. Her traf han sammen med 
L G. Wille og G. F. Schmidt, der bleve hans stadige Om- 
gangsvenner i) i de fem Aar, han arbeide her. 

I 1744 lod Kong Christian den Sjette ham indbyde til 
Danmark ved sin Minister i Paris, Grev Bernstorff, og, da 
han samme Aar, d. 18de October, havde indfundet sig i 
Kjøbenhavn, udnævnedes han til Kongelig Hof-Kobberstikker. 

Det første Arbeide, han foretog i Kjøbenhavn, var et 
Kobberstik efter Christian den Sjettes Portrait af Wahl, men 
inden han var færdig dermed , var Kongen afgaaet ved Døden. 



Memoires de J. G. Wille. I. 81. 

Den unge Konge, som ønskede at beholde Preisler i sin 
Tjeneste, forhøiede Pensionen og befalede ham at indtræde i 
Akademiet som Professor, en Ansættelse, som bekræftedes, 
da Akademiet nogle Aar efter funderedes paa Charlottenborg. 

I henved et halvt Aarhundrede indtog Preisler denne 
Plads, trods alle Storme og under en uafbrudt, kunstnerisk 
Virksomhed, der skaffede ham et anseet Navn mellem den 
Tids Kobberstikkere. 

I sit 79de Aar afgik han ved Døden (1794) og efterlod 
sig en Søn, Johan Georg Preisler, Kobberstikker og 
senere Medlem af Akademiet, og en Datter, Charlotte Preisler, 
der siden 1771 var gift med Kjøbmand Joh. Ludvig Zinn. 



Simon Carl Stanley 

(1745) 

var, skjøndt engelsk af Navn og Herkomst og indkaldt fra 
London, dog af Fødsel en Kjøbenhavner. Han var født d. 
12te Decbr., 1703. Faderen, — formodentlig en indvandret 
Englænder eller Skotte, havde taget Bolig i Kjøbenhavn og 
sat Sønnen i Lære hos Hofbilledhuggeren I. C. Sturmberg. 

Fra denne Mesters Skole blev den unge Stanley sendt 
til van Luchterni Amsterdam, og herfra begav han sig i 
1727 til London, hvor han sluttede sig til en nederlandsk 
Billedhugger, Hendrik Schemacker, der, ligesom han selv, 
tidligere havde arbeidet hos Sturmberg i Kjøbenhavn. 

Da han i London var bleven en selvstændig Kunstner, 
lykkedes det ham at blive beskæftiget af adskillige Rigmænd, 
og hos en af disse, en Lord Wellington paa Eastbom, gjorde 

han Bekjendtskab med Forpagterens, Mr. Allen's, Datter og 
tog hende tilægte. Men, da Døden havde berøvet ham denne 
Hustru, giftede han sig anden Gang, 1737, med Datteren af 
en hannoveransk Præst, Lindeman. 

I 30 Aar havde Stanley levet i England og der udført 
en stor Deel Arbeider, mest Gravmonumenter, da Christian 
den Sjette lod ham ved Grev Danneskjold indkalde til Dan- 
mark. 

Han modtog Indbydelsen, men da han i 1746 ind- 
fandt sig i Kjøbenhavn, var Kongen afgaaet ved Døden. 
Frederik den Femte modtog ham med megen Naade og over- 
drog ham at udføre en lille Gruppe i Marmor, forestillende 
Vertumnus, Pomona og Amor, hvilket Arbeide blev op- 
stillet i et Gemak paa Slottet. 

Efter denne Bestilling overdrog Hans Majestæt ham at 
gjøre en Pendant til denne Gruppe, ligeledes i en Høide af 
2 Fod, og nu fremstillede han Venus, Adonis og Amor; 
men dette Arbeide forærede Kongen til Mr. Gram, der op- 
stillede det i sin Have paa Frederiksborg. 

Et tredie Arbeide lod Kongen ham udføre i Marmor, 
nemlig en Flora (6 Fod 6 Tommer høi), som blev opstillet 
i Rosenborg-Have. 

Stanley blev ikke strax ved sin Ankomst Medlem af 
Akademiet bag Bølrsen, men først i 1752, efterat han for 
Receptionen havde modeleret En Ganymed med Ørnen. 

Denne Kunstner omtales iøvrigt i de gamle Optegnelser 
ikke blot som en dygtig Musiker, men ogsaa som en Mand 
af videnskabelig Dannelse. Af literaire Arbeider fra hans 
Haand nævnes blandt flere en dansk Oversættelse afFieldings 
Joseph Andrews. 

5 

Han efterlod sig ikke nogen synderlig Kunstner- Anseelse, 
da han den 17de Febr. 1761 afgik ved Døden. Hans Søn, 
Billedhuggeren Carl Frederik Stanley, som senere indtog hans 
Plads i Akademiet, ligesaa lidt. 

Familien uddøde med en Søn af den Sidstnævnte, en 
haabefuld, ung Architect, Charles Stanley, der døde i Rom, 
som en af Thorvaldsens kjæreste Venner. 



Frederiks Kirken. 

(1746). 



Vi staa nu ved den Tid, da Frederik den Femte afløste sin 
kongelige Fader paa Tronen og fandt den omringet af et 
Antal, mest fremmede, Kunstnere, der alle vare rede til, 
hver paa sin Viis, at forherlige ham ved deres Kunst. 

Marcus Tuscher stod forrest, og hans Projecter fandt 
uden Tvivl en villig Jordbund i den unge Konges forfængelige 
Hjerte. 

Det varede ikke heller længe, førend det store Drama i 
den danske Kunsthistorie aabnede Scenen. Festen for det 
Oldenborgske Kongehuus, dets 300 Aars Jubilæum, nærmede sig. 

Allerede under de foregaaende Regenter var det oftere 
blevet paatænkt, at Øster-Quarteer af Kjøbenhavn høiligen 
trængte til en Sognekirke. Nu dukkede denne Sag saameget 
lettere op igjen, og det var snart besluttet, at der, i An- 
ledning af det forestaaende Jubilæum, skulde grundlægges en 
Kirke i denne Deel af Staden; formodentlig blev det ligesaa 
tidligt bestemt, at denne Kirke skulde bære den regerende 
Konges Navn og kaldes Frederiks Kirken. 

Men paa hvilket Sted skulde denne Kirke bygges? 

Byens østre Quarteer begrændsedes mod Syd af Dron- 
ningens Bredgade^ som naaede fra Hallandsaas, eller som det 
nu kaldtes, Kongens Nytorv, ud til det af Frederik den 
Tredie anlagte Citadel, Frederikshavn. 

Men denne, os saa velbekj endte, Gade havde dengang 
kun Bygninger paa den nordre Side. Paa den søndre Side 
begrændsedes den blot af en dyb Grøft med en Række hen- 
plantede Træer, som fortsattes paa de andre tre Sider rundtom 
den store, aabne Plads, paa hvilken det gamle Amalienborg 
havde staaet med sine Haver og med sit Theater. 

I den Række af Huse, som dengang laa paa den 
bebyggede Side af den nævnte Dronningens Bredgade, ud- 
mærkede sig kun det Danneskjold -Laurvigske Palais, paa 
Hjørnet af Tvergaden, og Operahuset, som Frederik den Fjerde 
havde ladet opføre, hvilket vi nu kjende som Landcadet- 
Akademiet. 

Imellem disse tvende Bygninger laa der en fyrsteligt ind- 
rettet Have, som naaede bagud til Kongensgade. Denne 
Have tilhørte paa denne Tid Prindsesse Charlotte Amalie, 
og her troede man, at kunne finde en særdeles beqvem Plads 
for Kirken. Prindsessen skjenkede den altsaa til dette 
fromme Brug. 

Ingenieurer og Bygmestere opfordredes nu til at forelægge 
Kongen deres Projecter. Der indkom adskillige, og den af 
disse, der valgtes, var ikke Marcus Tuschers, thi da havde 
vi nu sikkert vidst det; — derimod synes det snarere at have 
været Nicolai Eigtved, som her vandt Prisen, at dømme efter 
den Virksomhed, hvori han fra dette Tidspunkt af indtraadte. 
Arbeidet paabegyndtes, der fordredes store Pilotagearbeider 

6* 

i den løse Grund; men da Festen kom, i October 1749, 
feiredes den tre hellige Dage til Ende. 

Paa den tredie Dag, den 30te October 1749, indviedes 
Pladsen ved en Tale af Sjællands Biskop, og Frederik den 
Femte nedlagde nu i hele Hoffets Overværelse Grundstenen 
samt tre Medailler, een i Guld og to i Sølv. 

Arbeidet fortsattes derpaa, — indtil det standsedes. 



Frederiks Staden. 

(1749). 



V i have i det Foregaaende omtalt den Plads , hvor det gamle 
Amalienborg havde ligget. Vi komme nu til at gaa lidt til- 
bage i Tiden, førend vi give os ud paa at fortælle, hvad der 
nu her skulde foretages. 

Indtil 1689 havde det Terrain, som i vore Dage be- 
grændses af Norgesgaden, St. Annæplads, Havnen og Stranden, 
med aabne Marker og med store Haver omgivet det kongelige 
Slot, som her var opført af Frederik den Tredie for hans 
Dronning Sophia Amalie, efter hvem Stedet fik Navn af 
Amalienborg. 

Efter Enkedronningens Død havde man i Christian den 
Femtes Regeringstid , opført et Theater tæt op til Slottet, 
og, da, som bekjendt, dette Theater afbrændte d. 19de April 
1689, blev ogsaa Slottet lagt øde. 

Pladsen henlaa nu saagodt som urørt i henved 15 Aar 
under disse sørgelige Ruiner. 

Først i Aaret 1704 lod Kong Frederik den Fjerde en 
Deel af disse Ruiner afbenytte, da han byggede Garnisons 

Kirken paa St. Annæ Plads. Det store Terrain i dets hele 
forrige Udstrækning blev nu ryddet og ordnet. 

Den nordre Halvdeel blev udtagen til en saakaldt »Myn- 
streplads» for Garnisonen; den sydlige Halvdeel, lige op til 
Garnisonskirken, blev indrettet til en fyrstelig Have med kun- 
stige, i sindrige Snirkler udskaame og indhegnede, Gange, 
med Springbrønde, Statuer og deslige baade i Bronze og i 
Marmor. 

Til Adskillelse mellem Mynstrepladsen og den kongelige 
Have opførtes, tværsover, en lang Række af mindre, men 
sammenhængende Bygninger: Orangerier, Blomsterhuse, Stald- 
bygninger og deslige, men midterst i denne Række blev der 
bygget en ottekantet Pavillon') fra hvis øverste Stokværk, 
Hans Majestæt kunde have fri Udsigt over Garnisons Trop- 
pernes Øvelser. 

Saaledes var dette Terfain afbenyttet, indtil den Tid, da 
Frederik den Femte (1749) fattede den store Tanke, — han 
havde jo Kunstnere om sig, som kunde inspirere ham, — i For- 
bindelse med den vordende Frederiks Kirke , at bebygge dette 
Quarteer med en ny Deel af Byen, som skulde bære Navnet 
Frederikstaden. 

Ved et allerhøieste Rescript af 12te Sept. 1749 lod 
Kongen denne Plan offentliggjøre , — en Plan, som han havde 
udkastet efter Overlæg med sin Bygmester, Nicolai Eigtved, 
der nu var bleven udnævnt til Oberstlieutenant og Hans 
Majestæts Ingenieur. 

Ifølge dette Rescript skulde den saakaldte »Amalienborg- 
Have » og den hosliggende »Mynstreplads>» bebygges efter ^en 
Generalplan og Grundtegning, som dertil var udarbeidet, og 



Thura, Danske VitruYius. 

Opfordringen, som var udstedet til de Byggelystne, indrømmede 
dem, »frit at kunne udvælge Byggeplads«, i Overeensstemmelse 
med de foreliggende Grundplaner. 

Det manglede da ikke paa rige Stormænd, som strax 
lagde deres Villighed for Dagen til at befordre Hans Majestæts 
og Bygmesterens yppige Planer. 

I Dronningens Bredgade, paa den hidtil ubebyggede Side 
reistes det Berckentinske Palais (Schimmelmanns) , og 
høiere oppe i Gaden, ligeoverfor den Plads, der var udseet 
til Kirken, det Dehnske og det Bernstorff ske Palaier, 
hvert paa sit Hjørne af en ny Gade, som skulde have Navnet 
Frederiksgaden. Denne Gade skulde, efter Planen, føre 
hen til en ottekantet Plads, som skulde indsluttes af fire 
Palaier, og saaledes reistes paa det nuværende Amalienborg 
det Moltkeske, det Schackske, det Lewetzowske og 
det Brockdorfske Palaier. 

Nicolai Eigtved var Bygmesteren, og efter faa Aars Forløb 
stode disse Bygninger saaledes, som de staa der den Dag idag. 

Marcus Tuscher. 

(1750-1751). 



J de store Foretagender til Kjøbenhavns Udvidelse og For- 
skjønnelse , som nu havde optaget Alles Opmærksomhed, 
havde Marcus Tuscher hidindtil ikke gjort sig gjældende, 
uagtet han dog ved sin Indkaldelse havde faaet Titel af Hof- 
architect. 

Men han var ikke uvirksom. Den projecterede Plads 
imellem de fire Palaier, Frederikspladsen, synes nu at have 
vakt det henlagte Springvands-Project tillive igjen, og i en 
ny Plan søgte han at gjøre det gjældende. 

I Midten af den ottekantede Plads vilde han nu reise 
en høi Klippe, saaledes gjennembrudt, at man igjennem dens 
Aabninger kunde see de fire, til denne Plads stødende, Gader. 
Paa hvert Hjørne af Klippen skulde der reises en Statue af 
Marmor, nemlig Danmark, Norge, Neptunus og Her- 
kules Musagetes. Fra forskjellige Steder skulde rige 
Vandstrømme udspringe i Bækkener (Conchaer^, som bleve 
baame af Tritoner og Delphiner. Og ovenpaa Klippen skulde 
der stilles en Heststatue — Hans Majestæt, Kong Frederik 
den Femtes, med Inscriptioner og Basreliefi*er. 

Denne Plan forelagde Marcus Tuscher Kongen og yttrede 
blandt Andet i 

»Allerunterthånigste Gedanke eines Springbrunnens, 

»welcher den neuanzulegenden Amalienburger Platz zur 

»Zierde und Nutzen dienen konnte») 
følgende Bemærkning angaaende Bekostningen: 

»Die Statue Seiner Majestat des Konigs zu Pferd 

»wåre am besten aus £rz gegossen und alle die andern 

»Statuen kSnnten aus weisser Cararischen Marmor verfertigt 
»werden. 

» Sollte hier, wieder Vermuthen, eingewandt werden, dass 
»zur Ausfuhrung dieser Zeichnung sehr viel Geld erfordert 
»wlirde, so håbe ich die Ehre darauf zu antworten, dass, 
»mir nach, alle Baarschaften der Welt nicht besser konnten 
»angewandt werden, als in Sachen, die zur Ehre und Ge- 
»dåchtniss Seiner Majeståt des Konigs, zur Zierde einer 
»Stadt und zum Vergntigen und Nutzen der Inwohner diente. 

M. Tuscher 

f. 1750 zu Kopenhagen«. 

Det lykkedes vel ikke heller MarCus Tuscher dennegang 

at sætte sit Project igjennem, men vi skulle dog snart see, 

at han derved havde vakt en Tanke, som ikke døde med ham. 

Til hans Livshistorie, som vi hermed ville afslutte, have 

vi dog endnu en Beretning om nogle af hans Arbeider at til- 

føie, hvilke, under Savnet af Tidsbestemmelser, ikke i det 

Foregaaende have kunnet finde deres Plads. 

Som Maler havde han foresat sig at efterlade Verden et 
Portrait af Kong Frederik den Femte, der ganske skulde 
svare til det tidligere, han havde malet efter Christian den 
Sjette; det skulde ligesom hint anbringes i »Rosen« paa 
Christiansborg; men han fik det ikke udført. 

Af mindre Malerier fra hans Haand nævnes tre, som senere 
bleve solgte fra den Spenglerske Samling til Holland, nemlig 
et stort Landskab, forestillende Ruinerne af Persepolis 
med en rig Staffage, og to allegoriske Billeder: Sommeren 
og Efteraaret. 

Foruden disse nævnes et Maleri: Venus og Vulkan 
med Figurer i naturlig Størrelse, to Portraiter af Familien 
Holstein, som ere i Samlingen paa Lethraborg, og et lille 

Cabinetstykke : En siddende Sibylle, i den Kongelige 
Samling. 

Marcus Tuscher var gift med en Datter af den tidligere 
omtalte Maler og Kunstkammerforvalter Johan Salomon WahU). 

Han døde, efter et saa bevæget Liv og fra alle sine 
Planer, i en Alder af 46 Aar, 1751. 

Til hans Erindring er der præget to Medailler. Den ene, 
af en Marcus Meyer fra Friesland, bærer paa Aversen Marcus 
Tuschers Brystbillede med hans Navn skrevet paa Græsk. 
Reversen, en Genius, som læner sig til en Pille og holder i 
den ene Haand en Raderenaal, i den anden en Palet; neden- 
under: ^>2:TNAMø0TEP0N,ii^) 

Den anden Medaille, som blev præget i Anledning af 
hans Død, er udført af Medailleuren M. G. Arbien. Paa 
Aversen Portraitet med Omskrift: Marcus Tuscher Noricus, 
obiit MDCCLI; paa Reversen: En Ugle, som i sin Klo 
holder Pensler, Passer og Skriveredskaber, med samme græske 
Ord som paa den førstnævnte Medaille. 



M Nyt Danske Mag. IV. Pag. 152. 
2) Paa Dansk: »Med begge.« 

Akademiet i det gamle Posthuus. 

(1750-1752). 



xrofessor Miani havde allerede for et Par Aar siden (1745) 
forladt Akademiet og Danmark, og ved Marcus Tuschers 
Død sad nu Pilo, Petzholdt, Preisler og Stanley 
tilbage. 

Om de Andre, vi tidligere have nævnet som Muligheder 
i det ældste Akademi, Wahl, Jacob Fosie og Just 
Wiedevelt, kan der nu ikke længer være Tale, deels fordi 
vi nu selv ere komne ind paa en fastere Grund, deels ogsaa 
fordi, det er uvist, om den Førstnævnte levede endnu; de to 
Sidstnævnte levede vel, men i en meget høi Alder. 

Af det gamle Akademies efterlevende Medlemmer var 
Professor Pilo upaatvivleligt den, der nu stod nærmest ved 
Roret, og om ham vide vi endogsaa, at han paa denne Tid 
havde udarbeidet en Plan til Akademiets Forbedring. 

Men nu traadte igjen en Anden ham iveien, og denne - 
gang var det endogsaa en Architect, — men en dansk Mand 
var det, hvis Navn vi allerede kjende, nemlig Hans Majestæts 
Hofbygmester og Kirke -Inspecteur, Oberstlieutenant Nicolai 
Eigtved. 

Strax efter Tuschers Død udnævnede Kongen Eigtved til 
Directeur for »Maler- ogBilledhugger-Akademiet«, saa 
at det allerede deraf sees, at der ved Tuschers Afgang var 
en Plads at besætte i Akademiet. 

Det er vel muligt, at Eigtved har udbedet sig denne 
Post, for at faae Leilighed til at aabne Bygningskunsten 
Skoler i Akademiet ved Siden af de andre Kuntsfag; — at 

dette, efter hans Tiltrædelse som Directeur, har været hans 
Bestræbelse, derom vidne de faa Blade, der ere blevne til- 
bage af Protokoller, Statuter og Actstykker fra disse Aar, 
efterat hans Eftermand, — hvad vi i det Følgende skulle see, 
— havde søgt at udslette alle Spor af Eigtveds Directorat. 

Det var, efter dette, som sagt, næsten enestaaende Spor 
at dømme, Eigtveds ivrige Bestræbelse, at faae nogle Byg- 
ningsskoler indrettede i Akademiet og at faae sin Conducteur, 
Bygnings -Inspecteur, Lieutenant Anthon, ansat som Lærer 
ved disse Skoler; at dette ogsaa lykkedes ham, see vi af det 
Følgende. 

Men under dette Directorat viste der sig ogsaa Udsigt 
til en Forandring, ihenseende til Localiteteme. Da Hofbyg- 
mesteren havde sit Embeds - Contoir paa Christiansborg, blev 
nu ogsaa Akademiets Secretariat flyttet derhen, og hans 
Conducteur, den nævnte Lieutenant Anthon, overtog nu ogsaa 
der Akademiets Forretninger og vedblev i denne Function 
indtil han i 1753 afløstes af en anden af Eigtveds Contoirister 
Christian Æmilius Biehl, der blev Akademiets første Secretair 

Om hvad der forøvrigt er skeet under Eigtved, vide vi 
ikke Meget. Dog skal det her ikke forbigaaes, at det var i 
denne Epoche, at Akademiet udsendte de to første Pensionairer 
til Udlandet med kongelig Understøttelse af 200 Rd. aarligt 
i to Aar, hvilken Reisetid dog, Aaret efter, blev forlænget 
til fire Aar. 

Den første af disse unge Kunstnere, der saaledes aabnede 
den lange Række af Pensionairer, var Billedhuggeren Johannes 
Wiedevelt, — et Navn, der siden fik en god Klang; den 
Anden var en Maler, Antonius Muller, som forsvandt i Italien; 
man sagde, at han var gaaet i Kloster. 

Heststatuen paa Amalienborg. 

(1752.) 



Marcus Tuschers Plan til et Monument paa Frederikspladsen 
havde slaaet saa dybe Rødder baade i Kongens og i hans 
nærmeste Omgivelsers Hjerter, at man, ligefra Kunstnerens 
saa ubetimelige Dødsfald, kun søgte hans Eftermand til Fuld- 
førelsen af et saadant Værk. 

Man henvendte sig naturligviis strax til Paris og andre 
Stæder, hvor deslige Monumenter nyligt vare udførte, og dette 
med en Iver og en Raadvildhed, der noksom røbede den største 
Utaalmodighed. 

Fra Dresden havde man bragt i Erfaring, at en Metal- 
arbeider^) ved Navn Ludvig Wiedemann, der havde ud- 
ført, blot ved Hjælp af Hammeren, den prægtige Heststatue i 
forgyldt Bronze af August den Første, som var opstillet 
udenfor Dresden ved Elbbroen i Neustadt. 

Der blev da strax skrevet til Wien, hvor denne Mand 
nu opholdt sig; han fulgte Indbydelsen og indfandt sig samme 
Aar (1751) i Kjøbenhavn. 

Men, da han ikke her forefandt en Model at arbeide efter 
og formodentlig ikke havde paataget sig denne Deel af Værket, 
maatte han vente, indtil man fra en anden l^ant kunde faae 
denne Mangel afhjulpen. Han bosatte sig altsaa i Kjøben- 
havn og levede der i nogle Aar, men blev snart overflødig og 
døde 1754. 



') Han nævnes af Weinwich, som kongl. keiserlig Oberst af Artilleriet, 
maaskec en Titel, han er bleven beæret med for dette Kunstværk. 

Imidlertid var der ogsaa ført Underhandlinger med 
Paris. 

Under 9de November 1751 havde Grev Bernstorff i 
Kjøbenhavn henvendt sig til den danske Minister ved det 
franske Hof, Grev Reventlow, med Anmodning fra Regeringen 
om, hos billedhuggeren Bouchardon at bringe i Erfaring, hvor- 
vidt der fortiden i Paris maatte være en duelig Billedhugger, 
som vilde komme til Kjøbenhavn, for der at udføre en Statua 
equestris til Ære for Hans Majestæt den regerende Konge, 
Frederik den Femte ^). 

Bouchardon gav Grev Reventlow Anviisning paa en Billed- 
hugger, der samme Aar var bleven optagen som Medlem af 
Pariser -Akademiet, men de Betingelser, denne unge Mand 
opstillede, vare befundne uantagelige. 

Imidlertid havde Gesandten dog maattet gjøre en Ind- 
beretning til Grev Bernstorff, som nu i^ en anden Skrivelse af 
29de Februar 1752, skrev tilbage, at de opstillede Fordringer 
vel fandtes at være »un peu fortes«; men da baade Over- 
hofmarskalen, Grev Adam Gottlob Moltke og Hans Majestæt 
selv vare tilbøielige til at indgaa derpaa, saa skulde man 
blot snarest muligt sende denne Kunstner til Kjøbenhavn. 

Contracten, som blev afsluttet i Paris, gik først ud paa, 
at der, førend Kunstnerens Afreise, skulde udbetales ham en 
Sum af 20,000 Frcs. og dernæst 130,000 Frcs., eller den 
førstnævnte Sum aarligt i sex Aar. 

Endvidere skulde Kunstneren, naar han kom til Kjøben- 



') I det store Kongl. Bibliothek opbevares adskillige Papirer, som den 
daværende Legation sraad i Paris, senere Etatsraad Wasserschlebe, 
har efterladt sig, hvoraf vi have benyttet disse og flere forekommende 
Udtegnelser. 

havn, der forefinde et Huns eller et Appartement til Bolig, 
samt Atelier og alt det Fornødne til Modeleringen'). 

Saaledes var Alt nu i den bedste Orden. I Sommeren 
1753 afreiste han fra Paris. Hans Navn var 



') Bernstorffs Brev til Wasserschlebe af 29de Febr. 1752 lyder 
saaledes : 

»J'ai remis, Monsieur, h S. E. Mr. le Grand Marechal celle de vos 
lettres, dans iaquelie Vous me parlez des Gonditions, que le Sieur 
Sally demande pour se charger de faire å la Fonte pres la Statue du 
Roi. Elles sont un peu fortes, mais Mr. le Gr. Marechal aprés les 
avoir murement examinées et aprés avoir pris les Ordres de S. M. me 
charge néanmoins de Vous authoriser et de Vous prier de conclure å 
ces conditions avec le dit Sally, en cas qu'il n'en yeuille rien rabattre. 

Le Sr. Sally se rendra done ici au plus tard dans un an et restera 
dans cette ville jusques å tant que la Statue soit entiérement faite, 
fondue et achevée et il se chargera de perfectionner (excepté la fonte) 
tout eet ouvrage. 

Moyennant quoi, il recevra vingt mille francs avant que de partir 
de Paris ot puls Gent Tiente Mille livres å raison de Vingt Mille Livres 
par an. 

Outre cela S. M. lul accordera une Maison ou appartement pour 
y demeurer, un Attelier, pour y travailler, et le plåtre et les ferrailles 
nécessaires pour faire son modéle. 

Je Vous prie d'assurer cette afifaire, et de la mettre en régle avant 
que de partir de Paris. Votre recommendatlon me sufflt pour me faire 
croire le Sr. Sally assez habile dans son art pour la grandeur de Fentre- 
prise, et dans ce cas il pourra nous étre utile å bien d'autres choses 
encore pendant les 7 ans qu il sera ici. 

Pour des fondeurs nous croyons en avoir un tel qu'il le faut et 
le metal, comme Vous l'observez tres bien, est sans doute å meilleur 
marché ici, qu'il ne peut Tétre en France.« 

Jacques Fran9ois Joseph Saly, 

(1753) 
født i Valenciennes 1718, eD Søn af Frangois Saly og Marie 
Michéle Jardet Bourgeois. 

Allerede som Dreng var denne Jacques Frangois af 
Faderen sendt til Paris, for i Billedhuggeren W. Coustou den 
Ældres Værksted at modtage den første Underviisning i Kunsten. 
Senere havde han, Tid efter anden, i L'Académie Royale 
de Sculpture vundet alle fire Præmier, to i Sølv og to i 
Guld, og i nogle af ham selv gjorte Optegnelser i) fortæller 
han, at, da han i sit 19de Aar,^ 1737, havde vundet den lille 
Guldmedaille , og Efterretningen derom naaede Valenciennes, 
nød han den Udmærkelse, at Communen, smigret ved den 
Ære, han havde indlagt sin Fødeby, efter gammel Skik, sendte 
ham »les vins d'honneur de la ville« ledsaget af et Brev 
af 23de Octob. 1737. 

Denne samme Æresbeviisning blev med en Skrivelse af 
1ste April 1740 viist ham, da han havde vundet den store 
Guldmedaille. 

Som Pensionair fra det franske Akademi begav han sig 
i Slutningen af dette Aar først i et Besøg til sin Fødeby og 
derfra til Rom, hvor han skulde fortsætte sin Udvikling i det 
derværende franske Akademi, under Directeuren Mr. de Troy. 

I Rom lagde han sig, ved Siden af de akademiske, især 
efter Studiet af antikke Vaser og Ornamenter, og udgav 1746 
i Kobberstik 30, af ham selv componerede. Vaser, som han 
dedicerede Mr. de Troy, under Titel: »Vasa a se inventa 
atque studii causa delineata et incisa Jacobus Saly, 
in Praed. Academia Alumnus. MDCCXLVI.« 



M Imellem de Wasserschlebenske Papirer. 

Flere af de Arbeider, han havde udført i Modeller, vandt 
meget Bifald, saa at han fik Bestillinger paa at udføre dem. 

Som saadanne nævner han selv: En Faun med Rør- 
fløiten, som han udførte i Bronze for le Comte de laMarche, 
og paa hvilken han senere blev optagen til Medlem af Akademiet 
i Paris. Endvidere En Amor, 3 Fod høi, udført i Marmor 
for M"ne Pompadour, En Hebe, 6 Fod høi, udført »en pierre 
de tonneaui) for Mr. Geaufrin, og endelig To Caryatider, 
i en Høide af 14 Fod, ligeledes udførte »en pierre de 
tonneau«, for Mr. Calabre. 

Efter otte Aars Ophold i Rom vendte han 1749 tilbage 
til Paris, hvor han under 8de Mai s. A. modtog en Indbydelse 
fra Valenciennes til her at fremstille sig i Hotel de ville, 
eftersom Byen vilde berede ham en Fest. 

Han indfandt sig og blev i høitidelig Forsamling mod- 
tagen af Communens Embedsmænd og Honoratiores. 

Glandspunktet i denne Fest var, at hans Fødeby Valen- 
ciennes høitideligt overdrog ham at udføre Ludvig den Fem- 
tendes Statue (»pedestre«) i Bronze til Stadens Place 
d'armes. 

Denne Æresbeviisning modtog den unge Kunstner med 
den Erklæring, at han »gratuitement« vilde udføre Modellen 
og ufortøvet paabegynde Arbeidet. 

Efter kort Tids Forløb præsenterede han Skizzen, men 
maatte dog med Hensyn til Udførelsen af Modellen gjøre op- 
mærksom paa, at han, uden Formue (»né sans fortune«), 
og nødt til at sørge for »une famille, qui s'était épuisée«, 
ikke udelukkende kunde hengive sig til dette Arbeide, men 
at han ved andre Bestillinger, som vare gjorte hos ham, vilde 
søge at dække sig, medens han bragte Modellen til Monu- 
mentet istand. 

Den 29de Mai 1751 blev han optagen som Medlem af 
Académie Royale, og Aaret efter, under 9de Juli, Professor, 
(élu officier). Allerede ved sin, Tilbagekomst var han 
Medlem af forskjellige Akademier og Selskaber i Italien. 

De Arbeider, Saly havde modtaget Bestillinger paa, og 
som han udførte samtidigt med Statuen til Valenciennes, 
vare: 

Et Gravmonument i Marmor, 9 Fod 6" højt, til Kirken 
St. Roche i Paris, for Mr. de Valory. 

Et andet Gravmonument i Marmor og forgyldt Bly, 
samme Størrelse, til Cathedralen St. Quesnoy, for Mr. Pineau 
de Luce. 

Et tredie Gravmonument af Marmor og forgyldt 
Bronze til Tours, for Hertugen af Beauvilliers'). 

Under denne Virksomhed, medens han arbeidede paa den 
9 Fod høie Model til Ludvig den Femtendes Statue for Va- 
lenciennes, blev han af Bouchardon underrettet om, at man 
for Danmark søgte en Billedhugger til et stort Foretagende; 
og, som vi allerede have meddeelt, stillede han sine Vilkaar, 
som bleve antagne. 

Han maatte altsaa nu gjøre sig reisefærdig. Modellen, 
som han arbeidede paa, var saavidt, at den kunde af- 
støbes i Bronze; der manglede vel endnu Dekorationer til 
Fodstykket, (les accessoires) men denne Deel af Værket 
maatte udsættes til hans Tilbagekomst; derimod vilde han 
selv bivaane Opstillingen af Statuen, førend han foretog 
Reisen til Danmark. 



') Af et BreT fra I. B. Masse til Wasserschlebe, dateret Paris, 22de 
JuDi 1752, erfare Yi, at Saly, foruden disse Arbeider, paa deDDe Tid 
har været beskæftiget med to Buster, Ludvig den Femtendes og 
Marquise Pompadours. 

6 

Om den hedtidelige Aet, da Statuens Afsløring fandt 
Sted paa Placed' armes i Valenciennes, fortæller Kunstneren 
selv, at da han steg ned for at præsentere sit fuldførte Værk, 
modtog han betydelige Gaver, saavel af Communen som af 
le Prince de Tingry og af Mr. de Luce, Prevost de 
la ville. 

Ved Foden af Monumentet overrakte den Førstnævnte 
ham en prægtig Gulddaase med Kongens Portrait, og den 
Sidstnævnte, paa Byens Vegne, et mathematisk Bestik af 
Guld. Men Dagen efter lod Communen ham i hans Bolig 
overrække et Bordservice af Sølv, smykket med Stadens 
Vaaben. 

Den 6te October 1753 ankom Saly til Kjøbenhavn, præ- 
senterede sig og blev modtagen af Kongen og af alle de høie 
Herrer, som omgave Majestæten, med megen Udmærkelse; og 
han synes allerede ved sin første Optræden at have bevaret 
en vis imponerende Holdning, der mere end den kunstneriske 
Dygtighed, som han endnu ikke fik Leilighed til at lægge 
for Dagen, sikkrede ham for en lang Tid Enevælden i det lille 
Kunstens Rige ved det danske Hof. 

Den i Contracten betingede Bolig blev ham strax anvist 
paa Charlottenborg-Slot, som siden Frederik den Femtes Tron- 
bestigelse ikke længer benyttedes af Hoffet. Den tilliggende 
Have var samme Aar udlagt til en botanisk Have, som Pro- 
fessor O eder skulde anlægge og forestaa*), og, som det 
synes, flyttede nu Saly ind i den samme Bolig med Atelier, 
som henved hundrede Aar efter blev beboet af Thorvaldsen. 



*) Kjøbenhayns Posttidende 1754 Nr. 49. 

Akademiet paa Charlottenborg. 

{1754). 



Imellem en Fyrste, som ønskede at smykke sin Residents 
med et Akademi, saaledes som man havde det i andre store 
Stæder, og en skolerigtig Kunstner, der var Medlem af Aka- 
demiet i Paris, maatte det snart blive et Thema af særdeles 
Interesse, hvad der vel her var at gjøre, for at omdanne 
den gamle Kunstskole bag Børsen til et rigtigt, kongeligt 
Akademi. 

Pi lo s Plan, — om den end var forelagt — knnde nu 
ikke komme det ringeste i Betragtning. Ikke engang Eigt ved, 
Akademiets Directeur, blev kaldet til disse Raadslagninger. 

Indtil dette Tidspunkt havde denne vaaget over Kunst- 
skolens Interesser, og nu senest skyldtes det upaatvivleligt 
hans Indflydelse, at der paa Charlottenborg var blevet ind- 
rettet Værelser til Akademiets Tegneskoler'). 

Men hermed var ogsaa Eigtveds Tid tilende. 

I Begyndelsen af 1754 havde han, uanfægtet af det Mis- 
tænkelige i Situationen, bragt det saavidt, at de »Statuter 
for et Maler-, Billedhugger- og Bygnings-Aka- 
demi«, som han havde udarbeidet, vare blevne underskrevne 
af samtlige Professorer, og endnu den 20de Marts 1754 blev 
der paa Charlottenborg afholdt en Forsamling, i hvilken disse 
Statuter endnu stode ved Magt. 



^) Indtil i October 1753 havde den itallengke Opera været paa Charlotten- 
borg, men flyttedes nu til Christiansborgs Staldbygning (Hoftheatret), 
for at give Plads for det ny Maler - Akademi. Overskou, D. D. 
Sknepl. IL 163. 

6* 

Men nogle faa Dage efter, — det var den 29de Marts, 
da Akademiet atter var forsamlet paa Charlottenborg, — ind- 
fandt Hans Excellence, Overhofmarskal, Grev Adam Gottlob 
Moltke, sig i Forsamlingen, for »at introducere og in- 
stallere den navnkundige, franske Billedhugger, 
Mr. Saly, i dette Hans Kongl. Majestæts Maler- og 
S c ulp tur -Akademi« og holdt i denne Anledning følgende 
Tale, som er det ældste Actstykke i det nuværende Akademies 
Archiv: 

»Mr. Salys udi i Sculptur-Kunsten bekjendte Capacité 
»er Aarsagen, at det allernaadigst har behaget Hans Majestæt 
»hannem til Sin Statua Equestris Forfærdigelse at hid- 
»indkalde. 

»Samme Capacité har og foraarsaget, at dette, af 
»Hans Majestæt allerhøiest agréerede, Maler- og Sculptur- 
wAkademie har udseet ham til dets Professor, som hvortil 
»han herved gratuleres og af Akademiet reciperes. 

»Ligesom nu Akademiet er forsikkret, at Mr. Saly, 
»medens sin Herværelse umager sig for Alt, hvis til dets 
»Flor og Fremvæxt kan geraade, saa forbliver og Enhver 
»især hannem derimod med al amitié og Tj^^stvillighed be- 
»standig forbunden. » 

Dagen efter, den 30te Marts 1754^), beærede Hans 
Majestæt sin Overhofmarskal med den Naade at bivaane et 
prægtigt Maaltid i Grevens Palais paa Amalienborg, der netop 
til denne Dag var bleven færdigt '^), og efter Maaltidet begav 
Kongen sig med Suite til Charlottenborg, for at tage »det 
sammesteds allernaadigst oprettede Maler- og 
Sculptur-Akademi i allerhøieste Øiesyn.» 



M Kjøbenhavns Post-Tid 1754 Nr. 26. 

=*) Det var det første paa venstre Hjørne af Amaliegaden. 

I Charlottenborgs Gaard steg Hans Majestæt ud af 
Vognen, og blev nedenfor Trappen modtagen af Grev A. G. 
Moltke, samt af Directeuren, Hr. Oberst og Hofbygmester 
Nicolai Eigtved, Professorerne Pilo, Preisler, Petz- 
holdt, Stanley, le Clerc og Kongelig Hof- Billedhugger, 
Hr. Jacques Fran^ois Joseph Saly, samt Akademiets 
Secretair, Chr. Æmilius Biehl. 

Disse førte Hans Majestæt igjennem de Gemakker, »>som til 
Lotteriets Trækning allernaadigst vare uddeeltew^), 
ind i Akademiets Forsamlingsstue, og efberat have taget dette 
Locale med de derhenhørende Ting i allernaadigst Øiesyn, 
begav Hans Majestæt sig ud i de tvende Værelser, hvor 
Informatorerne, Ernst Heinrich Løffler og Hans Cleo 
informerede Ungdonmien i Haandtegm'ngen. 

Derfra passerede Hans Majestæt videre i de tvende andre 
Værelser, hvor den Kongl. Bygnings-Inspecteur, Hr. Georg 
David Anthon underviste i Architectur og i Perspectiv. 

Fra disse Skoler traadte Hans Majestæt ind i det Værelse, 
hvor der efter den maanedhavende Professors Opstilling teg- 
nedes og pousseredes efter det levende Model, og endelig ind 
i det Værelse, hvor der* ligeledes tegnedes og pousseredes 
efter Gipsfigureme. 

Da Hans Majestæt havde taget alt dette i Øiesyn, be- 
vidnede han sin allemaadigste Contentement derover og 
formanede og opmuntrede, ved særdeles naaderig Tale, Enhver 
for sig til, saaledes at continuere, paa det at de i Tiden 
kunde være og tjene Kongen til Glæde ogFornøielse, 
Landet og Rigerne til Nytte og Gavn, og Forældre, 
saavelsom sig selv, til Ære og Bedste. 



1) Efter Referatet i Post-Tid. 1754 Nr. 27 og 28. 

Dernæst behagede det Hans Majestæt allernaadigst at 
passere ind i de Værelser, som vare overdragne Professor 
Pilo til Malerstue. 

Omsider samledes det hele Optog i den store Riddersal, 
hvor Akademiets Statuer- og Billedhugger- Arbeider vare pla- 
cerede, og her traadte Professor Pilo^) frem og tolkede 
Akademiets Taksigelse for den beviste Kongelige Naade i 
følgende Tale: 

»Store Konge! 

»Imorgen den Dag bliver det 31 Aar, da Deres Majestæt 
»først glædede disse Nordiske Lande! 

»Den Dag imorgen skal til Deres Majestæts stedsevarende 
»Ihukommelse blandt os og Efterkommende være dette Aka- 
»demies Fødselsdag, og kand ikke Andet end forvisse os om 
»en bestandig og lykkelig Fremgang, da det just er en Dag, 
»som er saa stor, lykkelig og som saa uendeligt glæder alle 
»Deres Majestæts Undersaatter. 

»Vi ønske, — og alle med os, — at Deres Kongelige 
»Majestæt endnu efter tvende Gange 31 Aars Forløb maatte 
»benaade dette sit Foster med sin allerdyrebareste Nærværelse, 
»og see det samme udi saa stor Flor og Fuldkommenhed, 
»som vi for nærværende Tid ere ufuldkomne, værdeligen at 
»frembringe vor allerunderdanigste Taksigelse for denne Deres 
»Kongelige Majestæts store, naadige og høipriselige Indretning!« 

»Hans Majestæt« -^ hedder det endvidere i Post-Tiden- 
dens Beretning, — »tilkjendegav derpaa med et Aasyn, som 
»straalede af idel Kongelig Glands, Naade og Mildhed, 
»saavelsom med særdeles Kongelig indtagende Expressioner, 
»den derover beteende Fomøielse, og forlod Charlottenborg ». 



*) Directeur Eigtved har formodentlig ikke følt sig disponeret. 

Nicolai Eigtved 

(1754) 

indfandt sig aldrig mere i Akademiet. Hans Lykkestjerne 
havde culmineret, kort førend Saly som en skinnende Comet 
streifede den med sin Hale. 

Endnu ganske nyligt, førend denne frenmiede Kunstner 
indfandt sig, havde han under Majestætens særdeles Tillid og 
Naade, ved sin egen Dygtighed opsvunget sig, skjøndt bonde- 
født, til en høi, militair Rang, og, stillet i Spidsen for alle 
Bygningsforetagender, havde han nu fuldført de fire Palaier 
paa Frederikspladsen, som han havde overtaget at opføre for 
Grev Adam Gottlob Moltke, for Enkegrevinde Schack, 
for General-Lieutenant, Grev Levetzau og for Geheimeraad, 
Baron, Joachim v. Brochdorff ^). 

Saafremt vor tidligere Antagelse er rigtig, — den nemlig, 
at Frederiks Kirkens Bygning begyndte efter denne Architects 
Project og under hans Bestyrelse, saa har Nicolai Eigtved 
ogsaa paa denne Kant fristet en Krænkelse , der i Forbindelse 
med de andre, snart aabnede ham hans Grav. 

Thi, hvad Bygningen af Frederikskirken angaaer, viste det 
sig, at Saly ogsaa her inspirerede Kongen med høiere Ideer, 
som nu burde realiseres. 

Fra denne Tid af tilfredsstillede det approberede Project 
ikke længer. Til et saadant Foretagende maatte Bygmesteren 
hentes fra Paris, og da Omstændighederne havde ladet et 



*) Dette sidstDævDte Palais, som var det, der ligger tilvenstre for Goloo- 
naden, var ilLke ganske færdigt, da det, d. 4de Dec. 1754, nær var 
blevet ødelagt ved en Ild, som udbrød i et af de indre Gemakker, 
hvorved Alt undtagen Murene lagdes øde. Kjøbenh. Post-Tid. 
1754 Nr. 97. 

Marmorbrud findes i Norge, maatte denne Tilskikkelse be- 
nyttes; den hele Kirke burde opføres af Marmor. 

Nicolai Eigtved oplevede maaskee endnu, at en fransk 
Architect blev indkaldt til dette Arbeide, uagtet det ikke 
varede mange Uger, førend han laa i Jorden. Han døde d. 
7de Juni 1754, to Maaneder efter Katastrophen i Akademiet. 

Om hans Familieforhold vide vi kun, at han i Aaret 
1743 havde ægtet en Kammerjomfru hos Prindsesse Lovise; 
hendes Navn var Sophie Christine Waltern. Hun havde 
skjenket ham to Sønner og fem Døttre; af disse overlevede 
kun een Søn og tre Døttre Faderen'). 

Eigtved s Liig blev jordet paa Petri Kirkegaard i 
Kjøbenhavn, og Professor Petzholdt reiste ham et Monument 
paa Gråven, hvilket i 1807 blev knust af en engelsk Bombe. 

Iblandt hans Arbeider har man ogsaa nævnet den Tydske 
Kirke paa Christianshavn, men dette er kun forsaavidt rig- 
tigt, som han paa Kongens Befaling dertil havde udarbeidet 
en Tegning 2). Ogsaa det Kongelige Theater (1748) nævnes 3) 
som et Arbeide af Eigtved. 



1) KjøbeDhavns Post-Tidende 1754 Nr. 46. 

>) I Anledning af hans Død omtaler Post-Tidenden, »at den 
TydskeKirkepaaChristianshavn, som var reent sat tilside,* 
nu uden videre Opsættelse skulde paabegyndes, men dette skete dog 
først Aaret efter. Grundstenen blev lagt den 12te Juni 1755. 

3) Overskou, Den Danske Skuepl. II. 75. 

Det Kongelige Danske Skildrer-, Billedhugger- 
og Bygnings- Akademi. 

(1754). 



Af den Beretning, Kjøbenhavns Post - Tidende, som 
anført, har efterladt os om Hans Majestæts Besøg og Aka- 
demiets Oprettelse, modtage vi desforuden en ellers tabt 
Forestilling om denrie Stiftelses daværende Indretning og 
Localiteter paa Charlottenborg- Slot. 

Der var altsaa dog allerede urider Eigtveds Directorat 
en Model-Skole, en Gips-Skole, to Frihaands- Skoler, en 
Bygnings-Skole i to Afdelinger, en Malerstue og en Samling 
af Gipsafstøbninger, og i denne Inddeling skete der ikke i 
de første 20 Aar, — altsaa ikke under Saly's Directorat, 

— nogen væsentlig Forandring. 

Altsaa er det med Uret, at man almindeligt tillægger 
Saly Fortjenesten af Akademiets Organisation , thi Æren 
herfor tilkommer Nicolai Eigtved, Akademiets første Di- 
recteur. 

Da Akademiet næstegang, d. 9de April 1754, forsamledes, 
under Forsæde af Kongens Overhofmarskal, Grev Moltke, 
udeblev Directeur Eigtved, og, da den ny Professor, Mr. 
Saly, netop havde overtaget Modelskolen for denne Maaned, 

— saaledes var det med Overlæg arrangeret, — maatte 
han nu i Directeurens Fraværelse fungere som Directeur. 

Han aabnede Forsamlingen med at fremlægge »ses idées 
pour la perfection et le progrés de TAcademiew i 
atten Paragrapher, som alle, inden Forsamlingen var hævet, 
eenstemmigt vare blevne vedtagne. 

I det Væsentlige tilsigtede disse Paragrapher kun et vist 
Ceremoniel, eller en saakaldt indre Orden ; — mindre, end man 
skulde tro, — en ny Underviisnings Methode. 

Charakteristisk er allerede den første Paragraph, som 
formodentlig for at møde schismatiske Bevægelser anordnede, 
at der ikke bør være mere end eet Sted, hvor Akademiet 
forsamles, og 2 §, hvor der bliver vaaget over »denRespect, 
man er kronede Hoveder og fyrstelige Personer 
skyldig», hvorfor ogsaa (g 5), ethvert Forslag, der 
gjøres, bør være overeensstemmende med Hans 
Kongelige Majestæts allernaadigste Villie». 

Fremdeles (g 3), at det i Forsamlingen ikke maa være 
tilladt at tale om Andet end om Kunsten, og (§ 11) at det 
forbydes de Tegnende eller Modelerende, at have Kaarde paa 
Siden udi deres Exercitier. 

Med Hensyn til Underviisningen i Modelskolen, maa vi 
dog fremhæve en Bestemmelse (g 10) , som senere med 
Urette synes lagt tilside, den nemlig, at Modellen bør stilles 
tre Maaneder (om Sommeren) ved Dagen, og ni Maaneder 
ved Lampen, »da den Forskjel paa Lyset er meget 
fordeelagtig for de Tegnende, for derved at kjende 
Naturens Effect om saameget bedre. » 

Med den næste Forsamling aabnedes en ny Protokol, 
som, fordi hverken Professor Saly eller Professor le Cl er c 
forstod det danske Sprog, skulde føres baade i det danske 
og i det franske Sprog, og for førstegang blev Protocollen 
underskrevet: »DetKongelige DanskeSkildrer-, Billed- 
hugger- og Bygnings-Akademi d. 27de April 1754». 

Da Akademiet atter forsamledes, d. 1ste Juli 1754, var 
Directeur Eigtved afgaaet ved Døden. Det besluttedes 
da, at der i den ny Protokol skulde optages Alt, hvad der 

var foretaget siden d. 30te Marts »undtagen hvis, som 
concernererafgangneOberstEigtved,« og at »denDeel 
af Akademiets Affaires som forhen havde været paa 
Eigtveds Contoir, skulde overgives til Akademiets 
Secretair, samt, at de forhen trykte og casserede 
Statuter skulde forbrændes.« 

Til Slutning blev i denne Forsamling den ny Fundats 
af 31te Marts 1754 førstegang conmiuniceret og omdeelt blandt 
Professorerne. 

Denne Fundats bebudede nu den kongelige Gave, som 
Akademiet allerede var i fuld Nydelse af, nemlig »visse 
Værelser paa Charlottenborg« og Udnævnelsen af Hans 
Excellence, Grev Adam Gottlob Moltke, til Præses, samt 
at Hans Majestæt havde taget dette Akademi under Sin aller- 
naadigste Protection. 

Akademiet skulde ifølge denne Fundats have en Directeur, 
6 å 12 Professorer og et ubestemt Antal Medlemmer. 

Til de kunstneriske Øvelser og den videnskabelige Under- 
viisning skulde der ansættes 5 å 6 Lærere; Modelskolen skulde 
forestaaes af en maanedhavende Professor, og aarligt skulde 
der uddeles to Medailler i Guld og to i Sølv. 

Til Reisestipendier anvistes aarligt en Sum af 2400 Rd., 
saaledes at der hvert Aar skulde udsendes to, unge Kunstnere 
for en Tid af 6 Aar med 400 Rd. aarligt. 

Kun Secretairen, Lærerne og nogle Betjente tillagdes en 
aarlig Gage. Professorerne, som dengang endnu alle vare 
indkaldte fra Udlandet ved klækkelige Contracter, kunde 
sagtens tjene Akademiet par honneur, men dette blev ikke 
senere forandret, da de indfødte Kunstnere ansattes som 
Professorer. Disse havde da at henholde sig til den konge- 

lige Naade og maatte søge deres Udkomme ved de Arbeider, 
Regeringen vilde overdrage dem ^). 

I denne samme Forsamling, d. 1ste Juli 1754 skulde 
føi;stegang en Sølvpræmie tilkjendes. Førend man skred til 
denne Handling, bleve alle Professorerne tagne i Eed, under 
den samme Eedsformular , som det yngste Medlem i det nu- 
værende Akademi har underskrevet. 

Vi ville her ikke forbigaa at nævne Navnet paa den unge 
Kunstner, som var den Første, der vandt en Præmie i dette 
Akademi. Det var en Lærling af Professor Pilo, Lorenz 
Pasch, svensk af Fødsel, som i 1805 døde som Directeur 
for Kunstakademiet i Stokholm. 

I en extraordinair Forsamling, som afholdtes den 25de 
Juli d. A. om Morgenen Kl. 9, proponerede Grev Moltke 
først fire Membrahonoraria, eller Æresmedlemmer, nemlig 
Hs. Excell. GrevThott*^), Kammerherre v. Stocken, Justits- 
raad Wasserschlebe og Professor Mollmann. 

Dernæst anmeldte Præses Directeurens, Oberst Eigveds, 
dødelige Afgang, og meddeelte Akademiet, at Hans Kongl. 
Majestæt allemaadigst havde udnævnt Professor Saly til at 
være Akademiets Directeur. 

De følgende Møder i Aarets Løb afgive Intet, som egner 
sig til Meddelelse her. 

Men vi ville dog ikke forbigaa at meddele et Par Curiosa, 
som charakterisere det Ceremonielle. 

Spørgsmaalet, i hvilken Orden Forsamlingen havde at 
tage Sæde, var snart besvaret. Derimod havde det sine 
Vanskeligheder, angaaende Underskrifterne i Protokollen, at 



O Endnu i Aarene 1818—22 maatte Professorerne Eckersberg og I. L. 

Lund tjene uden Gage. 
2) Grev Thott, det førstvalgte Æresmedlem, frabad sig denne Ære. 

faae en Bestemmelse for, hvor Æresmedlemmerne og hvor 
Akademiets Professorer skulde sætte deres Navne, — paa 
høire eller paa venstre Side af Bladet? — At den høire Side, 
ligesom ved Indtagelsen af Sæde, skulde være Professorerne 
forbeholdt, derom var man bleven enig; men nu opstod der 
Tvivl om, hvilken Side af Bladet der skulde betragtes som 
den høire, — et Spørgsmaal, som Præses skriftligt overlod 
Akademiet selv at afgjøre. 

Som et andet Træk ville vi endvidere anføre, at, da 
Akademiet d. 30te Dec. 1754 var forsamlet, gjorde Directeur 
Saly opmærksom paa, at det ved Pariser -Akademiet var 
Skik, at afholde en Extra-Forsamling Nytaarsaften, for ind- 
byrdes at ønske hinanden et glædeligt Nytaar; han foreslog 
dette indført her ved Akademiet. Forslaget blev underkastet 
Stemmegivning og eenstemmigt antaget. Men, — da nu denne 
Forsamling netop afholdtes Dagen førend Nytaarsaften, be- 
sluttede man dog for dennegang, at afgjøre det med det 
Samme, hvorpaa den gjensidige Gratulation fandt Sted. 

Det Kongeligt octroyerede Danske -Asiatiske- 
Compagni. 

(1754.) 



Allerede faa Dage efter hin høitidelige Forsamling i Akade- 
miet havde Grev Adam Gottlob Moltke som Præses for 
det Kongl. Octroyerede Danske Asiatiske Compagni sammen- 
kaldt Interessenterne til en Generalforsamling ' ), Onsdagen d. 
3die April s. A., hvor han forelagde den Proposition, at 
eftersom Compagniet i dette Aar havde en saa anselig Di- 
vidende af 1554 Rd. 1 Mk. for gamle Actier, skulde man 
allerunderdanigst tidbede sig den Naade, at den Kongelige 
Statua equestris i Bronze, som skulde opstilles i den ny 
Frederiksstad, maatte udføres paa Compagniets Be- 
kostning. Denne Proposition mødte almindeligt Bifald, og 
Compagniet henvendte sig nu med allerunderdanigst Bøn til 
Monarchen , »som ansaae denne allerunderdanigste 
Resolution med besynderlig Kongelig Attention og 
Naade.« 

Compagniet henvendte sig nu til Professor S a ly og sluttede 
en Accord med ham, hvori det dog, som det synes, kun fore- 
løbigt blev fastsat, at han foruden de 1000 Rd. aarligt, som 
han oppebar afHans Majestæts Naade, skulde nyde en lignende 
Sum aarligt af Compagniet, saalænge han opholdt sig her. 



») Kjøbenh. Post-Tid. 1754 Nr. 29. 

Heststatuen paa Amalienborg. 

(1754.) 



JJer kunde altsaa begyndes, men endnu havde man ikke 
nogen Bronzestøber tilveiebragt , og Saly ønskede ikke at 
begynde sit Arbeide, førend han kunde conferere med den, 
der skulde støbe det. 

Den tidligere omtalte Ludvig Wiedemann, som man 
lidt overilet havde indkaldt fra Wien, var maaskee endnu ikke 
død; men ialfald var han neppe en Kunstner, hvem Saly 
vilde betro sig til. 

Men de danske Gesandter i Udlandet vare allerede til- 
strækkeligt beordrede, og man haabede ved deres Omsigt, 
snart at finde en habil Bronzestøber. 

Imidlertid hengik Sommeren, og i Begyndelsen af August 
1754 nød Directeur Saly den Ære, at blive admitteret til 
at præsentere Monarchen »det første Stykke af sit 
Arbeide 1),« hvilket blev med saadan høikongelig Naade 
anseet, at Hai^s Majestæt gratificerede ham med en kostbar 
Guld-Tabatiére. 

Men »dette første Stykke« har dog nok neppe været 
et Arbeide, der vedkom Monumentet, thi det hedder 2), at 
Hans Majestæt, Onsdagen d. 4de December 1754, lod sig paa 
Charlottenborg af Directeur Saly forevise »den af ham for- 
færdigede Form (Skizze) af den Kongelige Statua 
equestris, der skal opreises i Frederiksstaden, over 
hvilket Hans Majestæt viste sit Allerhøieste Con- 
tentement.« 



M Kjøbenhavns Post-Tid. 1754 Nr. 62. 
») Ibid. Nr. 98. 

En Bronzestøber søges. 

(1754.) 



VJrev Bernstorff stod i en levende Correspondance med 
Ministrene i Udlandet om at tilveiebringe en Bronzestøber, 
der kunde overtage Støbningen af Heststatuen, og baade Grev 
Reventlow i Paris og Grev Wedel Friis i Stockholm vare 
især satte i Activitet for denne Sags Skyld. 

Grev Reventlow havde paa sin Regerings Vegne, ifølge 
Ordre i Skriv, af 5te Febr. 1754, igjen henvendt sig til 
Mr. Bouchardon, som nyligt havde skaffet Billedhuggeren 
Saly tilveie, om nu ogsaa at faae Anviisning paa en Bronze- 
støber, hvortil man (Saly) saameget mere troede ham istand, 
som han selv nyligt havde ladet sin Heststatue af Louis XV 
støbe i Bronze. 

Men det synes at have mødt Vanskeligheder hos Bou- 
chardon, der henviste Gesandten til en Bronzestøber G. Meyer 
i Stokholm, uden at omtale den Bronzestøber, Mr. Varin, 
som for ham havde støbt ovennævnte Statue. 

Af Correspondancen mellem Grev Bernstorff og Grev 
Reventlow erfares det imidlertid, at Sidstnævnte dog endnu 
havde separate Forhaabninger, eftersom han ved Understøttelse 
af »Mr. le Prévost des marchandises« ventede at faae 
tilveiebragt en Tegning af det Atelier, som var blevet ind- 
rettet til Støbningen af Bouchardons Heststatue. Denne 
»Mr. le Prévost des marchandises« havde nemlig ved 
Hjælp af Ministeren Sellon i Genf, henvendt sig til den Ar- 
chitect, som havde arbeidet for Bouchardons Støber, Mr. 
Varin, og Architecten, — »le seul confident de Mr. 
Varin,« var nu bragt i Ministerens Sold og allerede ifærd 

med at udarbeide de nøiagtigste Detailler, hvilke Grev 
Reventlow haabede snart at kunne indsende. 

Omtrent samtidigt hermed havde Grev Reventlow ikke 
desto mindre ogsaa henvendt sig til Billedhuggeren le Moine 
i Paris, som nyligt havde udført en Bronze-Statue for Staden 
Rennes; hos ham haabede han ogsaa at indhente tilfreds- 
stillende Oplysninger. 

Le Moine havde endog overtaget at udarbeide enMemoire 
med Oplysninger og Tegninger til Constructionen af et Støberi 
med Former o. s. v., men han havde gjort det til en Be- 
tingelse, at disse hans Tegninger skulde stikkes i Kobber^), 
naar han fik dem færdige. 

Og for endydermere at opmuntre le Moine til ret at 
tage sig af denne Sag, udbad Ministeren sig Regeringens 
Tilladelse til, at han hos ham maatte kjøbe en lille Bronze- 
Statue. Dette fandt ikke alene Regeringens Bifald, men, 
som det sees af et Brev fra Reventlow til Bernstorff af 
6te Septbr. 1754, blev det endogsaa overdraget Kobberstik- 
keren Wille at stikke denne Statue i Kobber, — for end- 
ydermere at smigre le Moine. 

Endskjøndt vi ikke kjende et saadant Arbeide af Wille, 
— hvilket maa have været fra hans Ungdom, — kunne 
vi dog ikke betvivle Rigtigheden heraf, da der i Brevet er 
vedlagt en Regning fra denne Kunstner, til Beløb 375 livr. 
Men trods alle disse Artigheder fra Gesandtskabets Side, 
havde Sagen dog endnu altid sine Vanskeligheder. 

Nu hed det, at den Bronzestøber, som le Moine havde 
benyttet sig af til sin Statue for Rennes, Mr. Gor, havde 



^) Forfatteren har et Sted truffet en Notice, ifølge hyilken dette Arbeide 
skulde overdrages Kobberstikkeren G. F. Schmidt, som dengang var 
i Paris. 

7 

vel dengang indviet le Moine i Værkstedets Hemmeligheder, 
— men han havde gjort dette under Løfte om Taushed. 
Skulde altsaa nu le Moine kunne imødekomme den danske 
Regerings Ønske, saa maatte Sagen drives hemmeligt, — og 
saaledes henstod den. 

Men dette var endnu langtfra ikke Alt, hvad der i dette 
Aar virkedes i denne Retning. 

Samtidigt havde man corresponderet med Berlin angaaende 
en derværende Støber, »le Sieur Giese«, som havde støbt 
nogle Bly -Statuer til Sanssouci, og med Dresden, hvor der 
var en Bronzestøber »Sr. Weinhold,« Inspecteur ved Kongen 
af Sachsens Støberier, fra hvem man i Mai 1754 modtog et 
Overslag over Bekostningerne af den paagjældende Heststatues 
Støbning. 

Den danske Minister i Stokholm havde samtidigt hermed, 
paa sin Regerings Vegne, ifølge Bouchardons Anviisning, 
henvendt sig til den nævnte Bronzestøber, G. Meyer, for at 
formaa ham til at overtage Støbningen af Saly's Heststatue 
til Frederikspladsen; men denne Hr. Meyer maa have været 
en meget vanskelig Mand at komme tilrette med; hans første 
Betingelse var, at man skulde sende ham Modellen til Stokholm. 
Derved blev det med ham, indtil Juli 1755, da man, 
efterat alle de andre Udsigter vare gaaede i Lyset, igjen be- 
gyndte at trænge paa, for at faae ham til at opgive sin urime- 
lige Fordring og selv at komme til Kjøbenhavn. Og omsider, 
efter mange Underhandlinger, lykkedes det Kammerherre v. 
d. Asseburg, Extraordinair Envoyé ved det svenske Hof, 
at faae Sr. Meyer til at forelægge den danske Regering et 
Udkast til en Contract, hvori han, blandt Andet, fordrede 
»20,000 Piater Svensk«, og en Kongelig Present, naar 
Støbningen var lykkelig fuldført. 

Brødrene Jardin. 

(1755) 



1 den første Akademiforsamling i 1755, den 15de Januar, 
præsenterede Præses, Grev Moltke, to, nye Medlemmer, som 
Hans Majestæt havde ladet indkalde fra Frankrig og som 
nu skulde være Professorer ved Akademiet. Det var Brødrene 
Nicolas Henry og Louis Henry Jardin, begge unge 
Mænd, paa 33 og 25 Aar. 

Man havde dog kun villet indkalde een Architect; den 
anden var et Appendix, som fulgte med ifølge Contracten. 
Indkaldelsen var upaatvivlelig en Følge af S a ly 's Anbefaling, 
og Regeringen var dengang redebon til at bringe Kunsten 
saadanne Offre. 

Nicolas Henry Jardin, den indkaldte Architect, var 
født 1720 i St. Germain-des Noyers og havde senest uddannet 
sig i Rom, hvor han formodentlig har gjort Saly's Bekjendtskab. 
Ligesom Saly havde han ved det franske Akademi i Rom 
studeret den klassiske Oldtids Værker og udgivet en Suite 
af architectoniske Blade. 

Hans Ansættelse i Hans Majestæts Tjeneste blev hono- 
reret med en temporair, aarlig Gage af 4000 Rd. Den yngre 
Broder skulde dog kun nyde en aarlig Gage af 1000 Rd^). 

Begge bleve de nu optagne og ansatte som Professorer, 
den ene i Architecturen , den anden i Perspectiven. 

Den indkaldte Bygmester forefandt paa Frederiks Kirkens 
Byggeplads en fuldført Pilotage og Grundlag til Kirken efter 
det tidligere approberede Project. Det blev ham nu over- 



Collin, For Historie og Statistik II. Pag. 276. 

7* 

draget, saavidt som muligt at benytte det allerede gjorte 
Arbeide, og i Løbet af 18 Maaneder udkastede han fire for- 
skjellige Projecter, af hvilke Kongen approberede eet, som han, 
under Tilsynet af fire Statsministre, skulde udføre. 

Imidlertid synes han, førend han gik til dette store Arbeide, 
at have overtaget Fuldførelsen af Riddersalen paa Christians- 
borg, ligesom han ogsaa for Grev Bernstorff byggede det 
bekjendte Sommerpalads ved Ordrup. 



Skizzen til Heststatuen. 

(1755) 



Den Skizze til Frederiks-Pladsens Monument, som Directeur 
Saly forrige Aar havde haft den Ære at præsentere Kongen 
paa Charlottenborg, har neppe været Andet end et let Udkast, 
beregnet paa at møde Utaalmodigheden ; der havde derfor heller 
ikke ved denne Leilighed endnu været Tale om en Appro- 
bation. 

Derimod finde vi, at Saly i Sommeren 1755 har taget 
mere alvorligt fat paa Sagen og gjennemført en større Skizze, 
som han, den 30te August 1755, havde den Ære at præsentere, 
og paa hvilken han mødte Hans Majestæts Allerhøieste 
Approbation. 

I denne Composition havde .han stillet Frederik den 
Femtes Heststatue paa et Fodstykke, hvis længste Sider 
skulde smykkes med Basrelieff'er, som betegnede Kongens 
Omhu for Videnskab ogKunst ogforHandel oglndustri. 

Paa Forsiden og Bagsiden var der anbragt Tavler med 
Inscriptioner, over hvilke Zirater, paa den ene Side af Laurbær 
og Oliegrene, paa den anden af en Merkurstav og et Skibsror. 

Paa den brede Sokkel nedentil, mellem Fodstykket og 
Trinene, var paa hver af de fire Sider stilftt en hvilende 
Statue, nemlig: Danmark, Norge, Oceanus ogBalticum. 

Statuen Danmark var fremstillet som en Mand, der, 
med den ene Haand paa Sværdet, støtter sig til Vaaben- 
skjoldet; Hovedet smykket med et Diadem, Klædedragten 
cimbrisk. Ved hans Side Krigens og Søfartens Attributer, 
derimellem en Runestav. 

Statuen Norge fremstillede en Quindeskikkelse i gammel 
nordisk Dragt, (»in der Tracht der Sitonen«)^). Over 
hendes Diadem Polarstjernen; hendes venstre Arm hvilende 
paa et Rensdyr; i den høire Haand et Scepter og en Rorstav; 
det norske Vaaben omgivet af Fiskegarn og Ertsbrudstykker. 

Oceanus, en skjægget Olding, der hviler blandt Sø- 
planter, støttende sig til en Urne og med en Hvalfisk ved sin 
Side, skulde som Gruppe indtage Forsiden, medens den anden 
Gruppe, Balticum, indtog den bageste Side, under Fremstil- 
ling af en Quinde med et Barn, af hvis Hænder en Fisk søger 
at undslippe. 

Fra begge disse sidstnævnte Grupper skulde der ud- 
strømme rige Vandstraaler i to Vandkummer af 16 Fods 
Længde til 25 Fods Bredde. 

Det hele Fodstykke, deri indbefattet de to Vandkummer, 
skulde indtage en Plads af 86 Fod i Længden og 51 Fod i 
Bredden. 



^) Schlegel, Samml. z. Gesch. Dånem. T. I. Pag. 13. 

Den lille Model til Heststatuen, anlagt. 

(1755-56). 



JJa Kunstneren nu havde faaet kongelig Approbation paa 
Udførelsen af Skizzen, syntes han strax at ville begynde paa 
den saakaldte lille Model, det vil sige, en Model i den 
halve Størrelse af den endelige Model, over hvilken Formen 
skulde tages, og efter hvad der er berettet herom ^), blev nu 
denne paabegyndt ganske overeensstemmende med den appro- 
berede Skizze. 

Men under dette Arbeide, savnede han den Bistand, han 
med god Grund maatte gjøre Fordring paa, nemlig Leilighed 
til at kunne conferere med Støberen, og endnu havde man 
ikke en Saadan. Han drev derfor paa, at man snarest muligt 
skulde indkalde den afBouchardon anbefalede Sr. Meyer 
fra Stokholm, og vi have allerede omtalt, hvorledes Regeringen 
i denne Henseende havde bestræbt sig. 



*) Schlegel, Samml. z. Gesch. Dånem. I. Pag. 13. 

En Bronzestøber, funden og forsvunden. 

(1755-56). 



Man vil erindre, at den danske Gesandt ved Hoflfet i Stok- 
holm, Kammerherre v. d. Asseburg, dog havde drevet det 
til, at Bronzestøberen, Sr. Meyer, havde forelagt et Udkast 
til en Contract. Nu var man i Kjøbenhavn villig til nærmere 
at gaa ind paa Sagen, naar kun Sr. Meyer vilde uleilige sig 
herover. Han gjorde sig omsider den Uleilighed; men nu 
saae det farligt ud, og Sagen var hvert Øieblik nærved at 
rive ud. 

Der skulde anvises et passende Locale til Støberiet. I 
denne Henseende var man saa heldig, strax at kunne paa- 
vise det saakaldte »Gjethuus« i Nærheden af Charlotten- 
borg, hvilket allerede siden 1671 havde været indrettet til 
Kanonstøberi ^). 

Støbesandet maatte forskrives fra Paris. Dertil vilde der 
ogsaa være Udveie^). 

Men med Directeur Saly kunde han ikke konmie tilrette, 
førend Mellemværendet med ham blev jevnet saaledes, at 
Arbeidet ved Støbningen skulde deles. Sr. Meyer skulde kun 
overtage Støbningen af Heststatuen; det Øvrige (les accessoires) 
skulde nu indskrænkes til de to Figurer, Danmark og Norge, 
og Støbningen af disse kunde da udsættes, indtil man fra 



1) Origines Hafnienses p. 349. 

^^ I det senere aflagte Regnskab findes anført: »For Jord fra Frankrigt 
den Sum 5,454 Rd. 4 Mk. 3 Sk. (Kjøbenh. Skilderi 1809 Nr. 76. 

Frankrig kunde faae en af de Bronzestøbere, med hvem der 
endnu underhandledes. 

Saaledes troede man, at Alt var i god Gang; men inden 
man vidste deraf, var Sr. Meyer reist tilbage til Stokholm. 

Kammerherre v. d. Asseburg kunde nu begynde, hvor han 
sidst havde sluppet, og det gjorde han ogsaa. 

I December 1755 var han saa heldig, at kunne forelægge 
Grev BemstorflP en af Sr. Meyer udfærdiget Contract, som, 
efter en lang Correspondance mellem disse to Diplomater, 
endelig i August næste Aar, (1756) kom istand. 

Men Sr. Meyer havde ikke isinde at indfinde sig i Kjøben- 
havn, førend Directeur Saly var færdig med Modellen. 

Nu blev Saly utaalmodig. Han erklærede, at han ikke 
turde udføre den store Model, uden at have Støberen ved 
Haanden til Consultation, og at det vilde medtage formeget af 
hans kostbare Tid, dersom alle Forberedelser til Støbningen 
skulde udsættes, indtil Modellen var færdig. 

Men med Sr. Meyer var der intet Udkomme; han var 
borte og han blev borte. Uagtet han kun havde gjort Vanskelig- 
heder og kun paa Distance havde befattet sig med Sagen, 
forøgede han dog Udgifterne med den Sum 6,448 Rd. 1 Mk. 
6 Sk. Som den første Termin af hans Salarium havde han 
nemlig, ifølge Accord, modtaget 4,444 Rd. 2 Mk. 10 Sk.; 
paa anden Termin havde han allerede hævet 1,727 Rd. 5 Mk., 
og i Reisepenge til Danmark havde han desuden modtaget 
100 Spec. Ducater, beregnet til 275 Rd. 5 Mk. 12 Sk. 

Ennstakademiet 

(1755—56.) 



1 Akademiet forestod nu førstegang i 1755 en Guldpræmie- 
Concours. Directeur Saly havde i den Anledning, allerede 
under 3die Febr. forelagt Forsamlingen Tolv Paragrapher 
til en Anordning for Guldpræmie-Concoursen, som 
i det Væsentligste have vedligeholdt sig indtil vore Dage, 
med Undtagelse af, at Medaillemes Antal var bestemt til 
tre, alle af samme Værdi, og een for hvert af Kunstfagene, 
og at det, for at anspore de indenlandske Kunstnere, var 
Udlændinge tilladt at deeltage i Concourseme. 

Det kunde synes omineust nok, at denne den første 
Guldmedaille-Concours aabnedes med Afviisningen af en af 
de mest udmærkede Kunstnere, Danmark har haft at opvise, 
nemlig Portraitmaleren Vigilius Eriksen. 

Da han indstillede sig for at concourere som Portrait- 
maler, blev han paa Grund af Regulativet henvist til Historie- 
maleriet, saafremt han vilde vinde Medaillen. Følgen var, 
at han efter en uheldig Concours som Historiemaler, gik til 
Rusland, hvor han indlagde sig Berønmielse og først seent 
vendte tilbage til Fædrelandet, uden nogensinde at træde i 
Forhold til Kunstskolen. 

Til Medaillen, som, udpræget i Guld, nu skulde tilkjendes, 
havde Directeur Saly gjort Tegningen; Stemplerne vare ud- 
førte af Medailleur Arbien, der senere blev Medlem af 
Akademiet. 

Den første Guldmedaille, der er vundet i Akademiet, til- 
kjendtes i dette Aar Maleren Peter Als, hvis Navn vi derfor 

fremhæve. Aaret efter (1756) var det Architecten Casper 
Frederik Harsdorffer, som vandt Guldmedaillen. 

I Forbindelse med denne Concours for Aaret 1756 maa 
vi endnu nævne iblandt de Vindende Historiemaleren Jens 
Pedersen Lund, som senere under sit Ophold i Paris hen- 
gav sig til Landskabsmaleriet, hvilket han, at dømme efter 
hans mangfoldige efterladte Tegninger ' ) , dyrkede med Vir- 
tuositet. 

Men her fremføre vi ham dog nærmest for at meddele 
et Curiosum, der charakteriserer hin Tids Laugsforhold lige- 
overfor Kunsten. 

Denne Jens Pedersen Lund, der senere blev Medlem 
af Akademiet, var i 1749 kommen fra Tøndem til Kjøben- 
havn som Malerlærling og var som saadan indskreven under 
Langet. Men da Professor Pilo havde haft Leilighed til at 
bemærke hans ualmindelige Anlæg og derfor taget sig af 
hans Underviisning i Akademiet, efterat han var bleven Svend, 
modsatte Malerlauget sig dette og indstevnede Jens Pedersen 
Lund for Politiet og fik ham »dømt som Løsgænger« til 
en daglig Mulet, indtil han igjen stillede sig under Langet, 
og det var først ved Grev Moltkes Beskyttelse, at han senere 
fik Lov til at concourere som Kunstner. 

At Sligt ikke var noget Ualmindeligt paa den Tid, da 
de gamle Laugsmestre maatte holde sig selv oppe ved at 
holde Talenterne nede, derom vidner en anden Forfølgelses 
Historie, som havde tildraget sig Aaret forud med en Maler- 
svend, Klotsche, som af Langet blev forfulgt og af Politiet 
muleteret, fordi han havde dristet sig til at male et Blomster- 
stykke, der var hængt som Cabinetstykke over en Dør. 



') I den Kongelige Kobberstiksamling. 

En Bronzestøber søges og findes. 

(1757). 



Ijjfterat man havde maattet opgive alt Haab om, at faae Sr. 
Meyer tilbage til Kjøbenhavn, henvendte Ministeren sig, under 
9de Sept. 1756, igjen til Berlin, hvor der, som vi allerede 
have hørt, var »le Sieur Giese«, der havde støbt Blystatuer 
til Sanssouci; ham ønskede man nu at faae til Kjøbenhavn. 
Men, det var forsilde! »Le Sieur Giese« var nu afgaaet 
ved Døden. 

Man maatte da igjen forsøge det i Paris, hvor jo le 
Moine endnu rugede over de Værkstedets Hemmeligheder, som 
hans Bronzestøber, Mr. Pierre Gor, engang havde betroet 
ham; men, istedetfor at vente længer paa le Moine's Memoire, 
henvendte man sig directe til Mr. Gor selv. 

At man nu endeligt havde fundet denne Udvei at være 
den rigtigste, fremgaaer af et Brev fra I. B. Masse i Paris 
til Wasserschlebe , formodentligt skrevet i 1757. 

Thi fra dette Tidspunkt af synes Mr. Pierre Gor selv 
at være traadt ind i Underhandlingerne, efterat bemeldte 
Masse hos Bouchardon havde indhentet tilstrækkelige Vidnes- 
byrd om hans Dygtighed. 

Af dette Brev erfaredes det nemlig om Mr. Gor, at han 
havde skaffet sig Anseelse i dette Fag ved to Støbninger af 
Ludvig den Femtendes Statuer, den ene, som forhen nævnt, 
efter le Moine til Rennes, den anden efter Pigalle til Rheims. 

Der blev nu altsaa sluttet en Contract, ifølge hvilken 
der foreløbigt udbetaltes Mr. Gor til Reise - Omkostninger fra 
Paris til Kjøbenhavn en Sum af 4896 Rd. 4 Mk. 

Foreløbigt ville vi allerede her bemærke, at hans Tilbage- 
reise til Paris kostede, ifølge Revisorernes Bemærkning"), 
5127 Rd. Altsaa blot i Reisepenge over 10,000 Rd. 

Men i Kjøbenhavn kom han til at koste mere. 



Kunst - Akademiet. 

(1757.) 



1 Anledning af Frederik den Femtes Fødselsdag forsamledes 
Akademiet den 1ste April 1757 til en Fest, som blev For- 
løberen for alle de akademiske Fester, Akademiet indtil nu 
har høitideligholdt som Stiftelsesdagen. 

Dog blev Dagen, nogle Aar efter, forandret til den 31te 
Marts; man siger, fordi det ikke fandtes passeligt at celebrere 
Kongens Fødselsdag paa den første April. 

Directeur Saly havde, i Overlæg med Akademiet, for- 
anstaltet en Medaille præget til Ære for Akademiets Præses, 
Grev Moltke. Medailleur Arbien havde skaaret Stemplerne 
efter Saly's Tegning, og et Exemplar i Guld blev høitideligt 
overrakt Greven af Akademiets Directeur efter en ziirlig Tale, 
som Præses besvarede med megen Beskedenhed. 

Denne Medailles Avers fremstiller Brystbilledet med Om- 
skrift: »A. G. Comes de Moltke, Sacr. Reg. M. Con- 
siliar. Intim. Et. Suprem. Aul. Mareschal«. Reversenen 
Laurbærkrands, indeni hvilken: »Mæcenati. Suo. D. D. D. Re- 
gia. Academia.Pict. Sculpt. Et. Archit. MDCCLVIP). 



>) Kjøbenhavns Skilderi 1809 Nr. 76. 
>) Kjøbenh. Post-Tidende 1757 Nr. 27. 

I den næstfølgende Forsamling, d. 13de April s. A. lod 
Præses omdele til Medlemmerae af Akademiet en anden 
Medaille, kaldet Akademiets Fundations -Medaille, 
ligeledes udført af Arbien. Paa denne fremstillede Aversen 
Kongens Portrait med Omskrift. Reversen: En siddende 
Quinde (Akademiet) med en Fiil i sin høire Haand, »hvor- 
med hun afrasper det Grove med den ene Side og 
polerer med den anden Side.« I den anden Haand har 
hun en Laurbærkrands og to Granatæbler til Belønning; med 
Omskrift: »Alit artes«. I Exerguen: »Regia. Academia. 
Piet. Sculpt. & Archit. instituta. MDCCLIV.« i) 

Under al denne monumentale Herlighed var Akademiet 
paa denne Tid i en ganske ualmindelig Gjæring. 

Directeur Saly havde under Maskinens Gang i de sidste 
Aar haft Leilighed til at gjøre praktiske Erfaringer, og meget 
af det, der var bestemt ved Fundationen af 1754, tilfreds- 
stillede ham ikke. Eigtveds Statuter vare vel blevne brændte, 
men der var Saly endnu formeget af dem tilbage i Organisa- 
tionen, blandt Andet det hele Grundlag, som man dog havde 
maatte beholde indtil videre. 

I Løbet af Marts Maaned d. A. (1757) havde Directeur 
Saly overleveret Præses en Memoire, hvori han foreslog en 
ny Tingenes Orden og gjorde Regnskab for sine Meninger i 
al Detail. 

Saa hurtigt efter Akademiets Indstiftelse har dette For- 
slag til en Reform neppe været Greven velkomment; dog 
satte han det i Circulation blandt alle Professorerne, hvis 
Meninger han ønskede at erfare, og neppe har Akademiet i 
al sin Tid været et saa skrivende Akademi, som det var 



M Kjøbenh. Post -Tid. 1757 Nr. 26. 

det i disse Dage. Der foreligger en Mængde Materialier til 
denne ene Sags Historie, som vi gyse tilbage for. 

En af de heftigste Modstandere var Billedhuggeren, Pro- 
fessor Petzholdt, som, ganske trængt tilbage fra Indflydelse og 
Betydning, ikke havde megen Grund til at føle sig tilfreds 
ligeoverfor den overmodige Broder i Kunsten. Men dette 
Sidste synes at have været ham formeget; i al Stilhed fore- 
tog han en Badereise til sit Hjem i Sachsen og efterlod sig 
ikke andet Spor, end det, Secretairen, under 23de d. A., til- 
førte Protocollen, »at man af Fremmede havde erfaret, 
at Professor Petzoldt var bortreist.« 

Directeurens Tid var vel med dette Aar udløben, men 
Professor Saly blev gjenvalgt for de næste tre Aar. 

De unge danske Kunstnere, Peter Als ogHarsdorffer 
bleve i dette Aar som Pensionairer udsendte til Frankrig og 
Italien. 

Heststatuen i den mindre Model 

(1757). 

Anlæget til den mindre Model havde allerede i 1756 været 
paabegyndt; nu, da man endelig havde faaet en Bronzestøber 
opstøvet, blev der taget fat paa Arbeidet med Alvor. 

Modeleringen af Hesten gav Kunstneren for det Første 
nok at bestille, da det især var ham om at gjøre, at opfange 
Idealet af den danske Hest. Men Alt var ogsaa i den Hen- 
seende stillet til hans Disposition. Af de kongelige Stalde 
havde han udvalgt tolv Rideheste, som paa hans Ordre bleve 
fremførte og redne for ham af Beridderne , naar og hvor han 
forlangte det. 

Men endnu gjaldt det om at finde et Motiv, som ikke 
var ganske almindeligt, og her stødte han paa Hindringer, da 
han ogsaa maatte tage nøie Hensyn til Rideskolens Fordringer. 

I lang Tid, — skriver han'), — var han tvivlraadig. 
Hans første Tanke havde været at fremstille Hesten i en 
levende Gallop; men dette havde han maattet opgive, paa 
Grund af techniske Farer ihenseende til hele Værkets Under- 
støtning. 

Men en Dag mødte han Kongen tilhest paa Kjøbenhavns 
Gader. Hans Majestæt red Skridt for Skridt (»au petit pas«) 
omgiven af Folk, som nærmede sig ham med Bønskrifter. Diroc- 
teurSaly hørte dem kalde Kongen: »)F^der!« — han saaeMonar- 
chen snart at vende sig tilhøire, snart til venstre Side, for at tale 
med dem alle; da fik han sine Øine fyldte med Taarer, og 
igjennem disse saae han nu, hvorledes det skulde være, — 



') Saly, Descript. de la Statue Equestre. Copenh. 1771. 8. 

»il devoit étre représenté tel que je venois de le 
voir!« Hestens Bevægelse skulde altsaa være Pasgang (»au 
pas«) og, for just ikke at følge den slagne Vei, vilde han 
lade dens venstre Forbeen og høire Bagbeen være hævede fra 
Jorden. Men her mærkede han, at han var kommen ind paa 
et Motiv, som baade var brugt i Nonnius Balbi - Statuen i 
Neapel og i Statuen af Henry IV paa Pont neuf ; dette kunde 
han altsaa ikke bruge, og nu besluttede han sig da »pour la 
main droite«^), saameget heller, da baade Hesten og 
Rytteren derved vilde vinde mere Behagelighed og Ynde 
(»d*aissance & de gråce«), og han selv mindre risquere, 
at faae alle Beriddeme paa Halsen. 

Med Kongens Figur havde det ogsaa sine Vanskeligheder; 
thi Frederik den Femte var nok en velskabt Person, men 
noget liden af Væxt. For at fremstille ham tilhest, maatte 
Kunstneren altsaa helst vælge en mindre Hest, eller ogsaa 
sætte Rytteren paa en høi Sadel, at ikke Hestens Hoved 
skulde komme til at skjule den Ridende. Men en Sadel vilde 
han ikke gjerne anvende, fordi dette ikke var saaledes bruge- 
ligt ved Heststatuer. Han udsøgte derfor en Hest af Middel- 
høide og lod Ryttere af forskjellig Størrelse oftere ride denne 
for sig, og saaledes gjorde han sit Valg 2). 

Medens nu alt dette var i god Gang, saa at man kunde 
regne paa, at den store Model næste Aar vilde kunne paa- 
begyndes og ftildføres, var Mr. Gor stadigt beskæftiget med 
Indretningen af Gjethnset, hvor der baade byggedes Ovne og 
indrettedes de fornødne Maskinerier. 



') »c'est é dlre, qu'il leve la jambe droite de devant dr la gauche de 

deniére.« 
>) Mere herom 1 »Schlegels Samml. z. Gesch. Dånem.« 

Til Piedestalen og det projecterede Bassin havde Re- 
geringen allerede været betænkt paa, fra Italien at lade hid- 
føre det fornødne Marmor. 

Den danske Consol Barteis i Livorno var beordret, og af 
en Contract, afsluttet i Juli 1758 med Don Antonio del 
Medico i Carrara, sees det, at der skulde afleveres 142 Blokke 
Marmor til dette Arbeide. 



Kunst- Akademiet. 

(1758). 



_Uirecteur Saly's Udkast til en Omordning af Akademiet havde 
gjennemgaaet en meget omhyggelig Drøftelse, og der var hverken 
sparet paa Modbemærkninger eller yderligere Oplysninger. 

Det saaledes reviderede Forslag til Akademiets nye 
Statuter blev foredraget i Forsamlingen den 6te Marts 1758, 
og hver enkelt Post afgjort ved Votering. 

I enkelte Punkter havde Saly maattet vige, men saaledes 
som Udkastet nu forelaa, mødte det Eenstemmighed, og i 
Stiftelsens Navn takkede Præses Directeuren for hans utrætte- 
lige Bestræbelser, idet han for Forsamlingen udtalte 4et Haab, 
at Sagen vilde møde Hans Majestæts allerhøieste Bifald. 

Saaledes gik det ogsaa. 

Løverdagen d. 1ste April 1758 beærede Kongen sin unge 
Stiftelse med et Besøg og skjenkede Akademiet den, under 
31te Marts d. A. emanerede, Fundats, under Titel af: »For- 
bedringer og Tillæg udi den for det Kongl. Danske 

8 

Skildrer-Billedhugger- og Bygnings - Akademi udi 
Kjøbenhavn allernaadigst udgivneFundation af 31te 
Marts 1754.« 

Vi bør ikke forbigaa, her at meddele et Uddrag, hvilket 
jo let kan blades over af dem, som finde det uinteressant. 

Foruden Præses, som udnævnedes af Kongen, skulde 
Akademiet nu bestaa af en Directeur, enRecteur (Vice- 
directeur), sex Professorer ved Modelskolen, een Pro- 
fessor ved Bygningsskolen, een Professor i Perspec- 
tiven, to Akademi-Raader, en Professor i Anatomi, 
en Professor i Geometri, og en Secretair. Alle disse 
skulde være Akademiets Officiales. 

Dette Antal af Officiales skulde, naar Omstændighederne 
tillode det, forøges med en Recteur, sex Professorer ved Model- 
skolen, en Professor i Bygningskunsten og med to Akademi- 
raader, saa at Tallet blev 25, og alle disse skulde have Raad- 
førelses Stemmer i Forsamlingerne. 

Dernæst skulde Akademiet have et uindskrænket Antal 
af inden- og udenlandske M!edlemmer. 

Ved Skolerne skulde der ansættes fem Informatorer for 
de første Begyndere og een Informator i Bygningsskolen. 

Directeuren skulde vælges af Recteuremes og Kunst- 
Professorernes Antal for tre Aar og kunne gjenvælges; han 
skulde tjene par honneur, og ved sin Aftrædelse faae Navn 
af 01de -Directeur. 

Recteurerne skulde vælges af de tjenstgj ørende Profes- 
sorers Klasse og vicariere for Directeuren. 

Kunst-Professorerne og Akademi-Raaderne skulde 
vælges af Medlemmernes Række og have maanedlig Løn for, 
efter Omgang, at forestaa Skolen. 

Professorerne i Anatomi og i Geometri skulde 
vælges efter Præsidis Samtykke udenfor Akademiet. 

Secretairen skulde vælges ved fleste Stemmer og have 
aarlig Løn. 

De maanedhavende Professorer (ved Modelskolen) 
skulde, hver i sin Maaned, stille Modellet og selv tegne til 
godt Exempel og efterlade Tegningerne til Skolens Brug. 

Professorerne ved Bygningsskolen skulde skifte 
maanedligt, og hver Mandag give Lectioner i Skolen. 

Professorerne i Perspectiv, i Geometri og i 
Anatomi skulde hver Uge en Time holde Forelæsninger 
førend Tegneunderviisningen. 

Efter 10 Aars Tjeneste skulde Recteurerne og Profes- 
sorerne i Kunsterne fratræde ogdablive Olde-Recteurer 
og 01de -Professorer, uden Løn, men med deres Rang. 

Æresmedlemmer maatte med Præsidis Samtykke vælges 
indtil et Antal af otte, og de skulde have Stemmeret. 

I Forsamlingerne skulde Directeuren have Sæde paa høire 
Side af Præses; næst ham den maanedhavende Recteur, 01de- 
Directeuren, Olde-Rectorer, Olde-Professoreme, Kunst-Profes- 
sorerne, Akademi -Raademe, Professorerne i Videnskaberne. 
Paa venstre Side af Præses Æresmedlemmerne. 

Medlemmerne skulde efter deres Antagelses -Rang tage 
Sæde i Række bagved Of&ciales og Æresmedlemmerne. De 
skulde have Tilladelse at indfinde sig i Forsamlingerne, men 
ikkun indbydes til Generalforsamlingerne og da kun have 
Stemme, naar der voteredes angaaende Tildelelse af en stor 
Præmie. 

Officiales skulde have Rang med virkelige Cancelliraader, 
og Medlemmerne Ret til at føre Titel af »Kongelige«. 
Til Akademister skulde ikke blot, — som hidtil, — antages 

8* 

Historiemalere, Billedhuggere, Architecter, Kobberstikkere og 
Medaillenrer, men for Fremtiden ogsaa Kunstnere i de spe- 
ciellere Fag. Dog skulde Professorer ved Modelskolen 
ikke vælges imellem Historiemalere og Billedhuggere alene, 
men ogsaa mellem Bataillemalere, Portraitmalere eller Kobber- 
stikkere. 

De andre Medlemmer, som saaledes ikke kunde blive 
Professorer, skulde som Akademi-Raader kunne blive Oflficiales 
og da nyde Ære og Fortrin i Lighed med Professorerne, men 
ikke have Løn. 

For at blive Medlem af Akademiet skulde en Kunstner 
henvende sig med sit Arbeide til en af Officiales, som kunde 
gjøre Forestilling derom i Akademiets Forsamling, hvor det 
da skulde besluttes, om man vilde lade sig Arbeidet forevise, 
og i dette Tilfælde ved Stenmiegiven afgjøre, om Forsamlingen 
vilde give et Sujet til Antagelsesstykket. 

Naar vedkommende Kunstner da havde forelagt et Udkast 
til sit Antagelsesstykke, og dette var bifaldet, vilde man imødesee 
selve Arbeidet og underkaste det Votering. 

Guldmedaillen , som hidtil aarligt var udsat, een i hvert 
af de tre Hovedfag, og særskilt, naar der havde meldt sig 
Kobberstikkere eller Graveurer, skulde nu aarligt udsættes, 
to i hvert Fag, en større og en mindre. 

Concourserne til disse Guldmedailler skulde aabnes hvert 
Aar den 1ste Februar. Der indrømmedes Kobberstikkerne 
sex Maaneder til deres Arbeider; de Andre kun to Maaneder. 
Concourenterne skulde udføre deres Arbeider i dertil indrettede 
og aflukkede Loger. 

Den 31te Marts skulde Concoursarbeiderne være udstillede 
til Akademiets Bedømmelse i den næste Forsamling. 

Af Sølvmedailler skulde der hvert Qnartal udsættes een 
større og een mindre. Desuden skulde der i Modelskolen 
concoureres om de øverste (de bedste) Pladser i Skolen, 
næstefter dem, som allerede havde vundet Medaille. 

Af indfødte Historiemalere, Billedhuggere, Architecter 
og Kobberstikkere skulde aarligt fire reise i Udlandet som 
Kongelige Pensionairer i fulde 6 Aar. Ved deres Tilbage- 
komst skulde de have at forevise Arbeider, for at antages til 
Medlemmer. 

Medlemmer af Akademiet skulde det være forbeholdt, 
at kunne nedsætte sig som Malere, Billedhuggere, Bygmestere 
eller Kobberstikkere i Kjøbenhavn, i Lighed med dem, som 
førend denne Fundats Bekjendtgjørelse, havde practiseret under 
de i Staden oprettede Laug. Enhver, som i Akademiet havde 
vundet en stor Sølvmedaille, skulde, uden anden Tyngde end 
at tage Borgerskab, kunne nedsætte sig som »privilegeret 
Frimester.« 

Al Handel med Kunstgjenstande skulde være stillet under 
Akademiets Tilsyn. 

De maanedhavende Professorer skulde for hver Maaned, 
de stillede Modellet, nyde 25 Rd. Professorerne i Bygnings- 
skolen, i Lighed hermed, 50 Rd. aarligt. Professorerne i 
Videnskaberne skulde nyde en aarlig Gage af 200 Rd. Secretai- 
rens Gage var allerede tidligere fastsat til 300 Rd. aarligt. 

Forøvrigt vilde Hans Majestæt, paa allerunderdanigst 
Forestilling, forøge, forbedre, efter Befindende og efter Tidernes 
Omstændigheder forandre, hvad der til Akademiets Forbedring 
eragtedes tjenligt. 

Den store Model til Heststatuen paabegyndes. 

(1758-59). 



Man havde beregnet, at Støbningen af Heststatuen skulde 
finde Sted senest i 1758, men dette Aar var næsten for- 
løbet, og Saly var endnu ikke færdig med den lille Model. 

Omsider var han i November d. A. saavidt med dette 
Forarbeide, at han, den 22de denne Maaned, kunde modtage 
Hans Majestæt paa Charlottenborg til allerunderdanigst Præsen- 
tation af sit Arbeide. 

Ved denne Leilighed var den tiaarige Prinds Christian 
med i Kongens Følge. Kunstneren, som af de tidligere nævnte 
Grunde havde seet sig nødsaget til, hvad Proportionen angik, 
at gjøre en lille Afvigelse fra Sandheden, overraskedes, som 
han fortæller^), under dette Besøg af det »jugement«, den 
unge Prinds her lagde for Dagen. Idet Kronprinds Christian 
saae Modellen, henvendte han sig til Saly med den Bemærk- 
ning: »Cela est fort beau, mais vons avez fait mon 
P.apa plus grand qu'il n'est?« — hvilken Bemærkning af 
Prindsen senere kunde tjene dem til Svar, som fandt, at han 
havde gjort Kongens Figur for liden. 

Nu blev der, i 1759 gjort Forberedelser til Modeleringen 
af den store Model. 

I Charlottenborgs Have, ligeudenfor den bekj endte Havesal 
i Slottet, blev der opført et stort Studio af svære Tønmier- 
og Jemforbindinger, med store Vinduer foroven, og i dette 
Rum begyndte Kunstneren i Løbet af Sommeren 1769 Mode- 



*) Saly, Descript. de la Statue Equestre. 

leringen af den colossale Heststatne. Dette Arbeide optog 
det Meste af de tre paafølgende Aar. 

At han imidlertid ikke her har arbeidet uden den til- 
børlige Bistand af Medhjælpere, fremgaaer noksom af det 
Kongl. Danske Asiatiske Compagnies Regnskaber. 

Til Tegnere, Snedkere, Smedde o. desl. udbetaltes i 
Arbeidsløn en Sum af 5363 Rd. og til Haandlangere 4488 Rd. 

Foreløbigt bemærke vi her, at, førend det endnu var 
kommet saavidt med Modellen, at der kunde tænkes paa 
Støbningen, havde Compagniets Casserer udbetalt til Monu- 
mentet en Sum af 116,000 Rd. 



Kunst - Akademiet. 

(1758-59). 



Af den ny Organisation i Akademiet, der var bragt tilveie 
under saamegen Rivning og Skrivning, mærkede man i de 
følgende Aar ikke pogen Forandring i Sagernes sædvanlige 
Gang. Noget, der saae ud som en »Recteur« eller »en 
Akademiraad«, forekommer ikke engang af Navn, endnu 
mindre en Olde-Directeur, saameget mindre som Professor 
Saly stadigt lod sig gjenvælge, naar hans Directionstid var 
udløben, saa at der tilsidst neppe var Tanke om Muligheden 
af en Olde-Directeurs Tilblivelse. 

Det Eneste som skete i 1758 med Hensyn til de mange 
oprettede Embeder, var, at Professoraterne i Anatomi og 

Geometri bleve besatte med tvende, ved Hoffet velanseete, 
Mænd, Livlægen Berger og Kronprindsens Lærer, Genferen 
Reverdil. 

Som Medlemmer blev der i dette Aar optaget to, franske 
Portraitmalere, Le Lorrain, der som Keiserlig russisk Hof- 
maler begav sig over Kjøbenhavn til St. Petersborg, hvor han 
døde Aaret efter, og Jean Louis le Tocque, som opholdt 
sig et Par Aar i Kjøbenhavn, førend han i 1760 begav sig 
til St. Petersborg, for at male Keiserinde Elisabeths Portrait. 
Senere, i 1762, vendte han tilbage til Kjøbenhavn, hvor han 
malede et Portrait af Frederik den Femte. 

Mærkeligere blev det næste akademiske Aar, 1759, der- 
ved, at den førstudsendte Pensionair, Billedhuggeren Johannes 
Wiedevelt, vendte tilbage fra Udlandet. Efterat han i For- 
samlingen d. 30te Marts havde fremstillet sit Arbeide: En 
siddende Herkules, blev han strax, i samme Forsamling, 
optagen til Medlem. 

Denne Kunstner, som allerede før Akademiets Indstiftelse 
var bleven udsendt med kongelig Understøttelse og siden var 
Akademiets Pensionair, synes i en ualmindelig høi Grad at 
være bleven beskyttet fraoven. 

I Akademiet vakte det Sensation, da han i en af de 
først paafølgende Forsamlinger (d. 9de Juni, 1759) fremlagde 
sit Udkast til et Gravmonument over Kong Christian 
den 6te, hvilket Hans Majestæt Kongen havde overdraget 
ham at udføre til Roeskilde Domkirke. 

I dette Aar udsendte Akademiet to Pensionairer, den 
allerede tidligere omtalte Historiemaler, JensPedersenLund, 
og Billedhuggeren Carl Frederik Stanley, en Søn af 
Professoren. Begge begave sig til Paris, hvor de traf sammen 
med Architecten Harsdorffer. 

løvrigt have vi her kun at tilføie, at Professor Louis 
Henry Jardin, den yngre af Brødrene, afgik ved Døden den 
2den Nov., hvorved Professoratet i Perspectiv blev ledigt. 



Heststatuen. 

(1760-6.1) 



JMLed Aaret 1760 nærmede sig atter en Jubelfest. Den 18de 
October skulde høitideligholdes som Hundredaarsdagen efter 
Souverainitetens Indførelse, og iblandt Festlighederne var Ned- 
læggelsen af Grundstenen til Monumentet paa Frederikspladsen 
berammet. 

Her var der i det forløbne Aar gjort de nødvendige For- 
beredelser, og medens Saly endnu arbeidede paa den store 
Model og Mr. Pierre Gor forberedede Støbningen paa Gjet- 
huset, var det overdraget Hof-Theatrets Maskinist, Joseph 
Zuber, at construere de Maskinerier, som udfordredes baade 
i Støberiet og ved den paafølgende Transport og Opstilling 
af Statuen. 

Den 18de October 1760 nedlagde Præses for det Kongl. 
Asiatiske Compagni, Grev Moltke, Grundstenen paa Frederiks- 
pladsen, og Compagniet havde i denne Anledning ladet præge 
en Medaille. 

Man havde ønsket, at denne Medailles Avers skulde bære 
et Billede af Monumentet, men Tiden tillod det ikke ; Medail- 
leuren maatte indskrænke sig til Kongens Brystbillede; for- 
modentligt benyttede han et tidligere udført Stempel ; Reversen 

af Medaillen bar kun Indskriften: »Danorom Felicitatis Monu- 
mentum. » 

Exemplarer i Guld, Sølv og i Bronze af denne Medaille 
bleve nedlagte tilligemed de gangbare Mynter og en Bronze»- 
plade med en latinsk og en dansk Indskrift'). 

Baade i Atelieret paa Charlottenborg og i Støberiet paa 
Gjethuset fortsattes nu det Øvrige, uden at man mærkede 
Noget dertil, førend to Aar efter, da Saly indbød Compagniets 
Directeurer til et Besøg, for at præsentere den store Model. 
Dette fandt Sted paa Charlottenborg, den Ilte Januar 1762. 

Tilsyneladende ventede man altsaa nu kun paa Mr. Gor, 
og da det Offentlige i 1763 blandede sig med Utaalmodighed 
i Sagen og gjorde haarde Udfald mod de to, fremmede Kunstnere, 
som aldrig kunde blive færdige, henviste Saly til Gor, og 
Gor til Saly, som dog nok endnu ikke var ganske færdig med 
Modellen. 

Omsider besluttede Compagniets Direction, for at klare 
Sagerne, at sammenkalde Interessenterne til et Møde med 
Directeur Saly, og dette fandt Sted i Compagniets Huus paa 
Christianshavn, den 30te Marts 1763. 

I denne Forsamling udtalte Saly sine Beklagelser over 
de ufordeelagtige Rygter, der vare satte i Omløb, — som om 
han, for de aarlige Indtægters Skyld, skulde have drevet 
Sagen i Langdrag!, og udbad sig af Directionen Leilighed til 
at besvare de Spørgsmaal skriftligt, som man i denne Anled- 
ning vilde forelægge ham. 

Under 4de Juli s. Aar blev en saadan Leilighed forundt 
ham, idet Compagniets Direction forelagde ham en Prome- 



M Schlegel, Samml. z. Gesch. Dånem. I. 2 Pag. 23. 

moria, hvilkeo han derefter vidtløftigt besvarede, krænket over 
den Uret, man lod ham vederfare. 

Da vi allerede tidligere have omtalt de Summer, der 
medgik til Arbeidet paa Charlottenborg, ville vi ikke heller 
forbigaa at anføre et Par Exempler paa, hvilke Summer, der 
requireredes til Støberiet paa Gjethuset. Saaledes blev det 
senere udhævet af Regnskabet, at Mr. Gor havde beregnet 
sig 225 Rd. for 1000 M forarbeidet Jern, hvoraf han havde 
forbrugt 670 Sk^. 8 JjM . og Ib M. Regningen, som ud- 
betaltes ham paa den ene Artikel: »Støbt Jern«, blev ham 
udbetalt med 48,242 Rd. 

£n Regning paa Isenkram, »saasom Brevtasker 
File, Huggejern o. desl. leveret til Støberiet« beløb sig 
til en Sum af 11,899 Rd. 2 Mk. 14 Sk. 

Mr. Gors egne, indgivne Regninger for Omkostninger 
»til diverse Arbeidsfolk« androg 39,148 Rd. 4 Mk. 13 Sk., 
og dette endda foruden, hvad de fem, franske Arbeidere, han 
førte med sig, havde kostet i maanedlige Gager, — en Sum af 
23,474 Rd. 12 Sk. 

Foruden Mr. Gors øvrige Indtægter nævnes ogsaa, som 
Æquivalent for hans og hans Kones Pensioner, 8625 Rd. ^) 



Kjøbenhavns Skilderi 1809 Nr. 76. 

Kunst- Akademiet. 

(1760-63). 



Akademiet havde ikke længe været beæret med et kongeligt 
Besøg. I de første Maaneder af 1760 havde Hans Majestæt 
været syg, og Aaret derefter befandt han sig ikke bedre. 

Directeuren bevirkede derfor igjennem Præses, at de unge 
Prindser, Kronprinds Christian og Arveprinds Frederik, dette 
Aar, 1761, skulde beære Akademiets Festdag i deres hol- 
kongelige Faders Sted, og da de indfandt sig, hilsede Direc- 
teuren dem i en ziirlig Tale, der paa det naadigste blev be- 
svaret af Kronprindsen. 

Den gamle Professor Stanley var afgaaet ved Døden; 
et Professorat i Sculpturen var altsaa ledigt, og nu var det 
den danske Billedhugger, Johannes Wiedevelt, der stod nærmest 
og i Forsamlingen den 16de April blev udvalgt til at tage 
Sæde imellem de udenlandske Professorer. 

Den Portraitsamling , som Akademiet endnu jevnligt for- 
øger med Billeder af dets Professorer, . blev i dette Aar 
grundlagt. 

Professor Nattier havde som udenlandsk Medlem i 1763 
indsendt sit Receptionsstykke , et Portrait af Maleren le 
Tocque, og fra Pensionairen i Rom, Peter Als, indkom en 
Copi af Le Lorrains's Portrait, som opbevaredes i det franske 
Akademi i Rom, af hvilket Als ved sin Udreise var bleven 
beordret at indsende en Copi. 

I Anledning af disse, saaledes indkomne. Billeder bragtes 
det i Erindring, at Professor Pilo stod i Gjeld til Akademiet 
for et Receptionsarbeide. Han lovede derfor nu, at han, for- 
uden Directeur Saly's og Professor le Clerc's Portraiter, 

ogsaa vilde indsende sit eget, og i Anledning af alle disse 
indkomne og forventende Portraiter tog Akademiet den Be- 
slutning for Fremtiden, at naar en Portraitmaler blev optagen 
som Medlem, skulde han, til Forøgelse af Portraitsamlingen, 
male Portraiter af to af Akademiets Officiales, hvilke skulde 
være Akademiets Eiendom. 

Iblandt Akademiets Medlemmer var for et Par Aar siden 
en svensk Kunstner bleven optagen, der paa en Maade tid- 
ligere var bleven naturaliseret. Det var Bataillemaleren 
Man de Ib er g. Ved Bekjendtskab i Paris med Legations- 
secretair Wasserschlebe var han som ung, reisende 
Kunstner bleven anbefalet til den danske Regering, der i 
adskillige Aar understøttede ham til en Reise i Italien. Efter 
sine tilendebragte Studier indfandt han sig i Kjøbenhavn og 
blev der i 1759 optagen til Medlem af Akademiet. Da det 
nu fra Dresden indberettedes, at Professor Petzholdt, fra hvem 
man Intet havde hørt siden hans pludselige Afreise, var af- 
gaaet ved Døden, blev altsaa et Professorat ledigt til Besæt- 
telse, og hertil valgtes Mandelberg*). 



') Af et Brev, som den danske Legationspræst i Paris, Schreiber, under 
25de Mai 1753, skrev til Wasserschlebe i Kjøbenhavn, erfare vi, 
hvorledes det er gaaet til, at denne unge Maler, født i Stokholm 1731, 
er bleven dansk Pensionair i Italien og siden Medlem af Akademiet 
i Kjøbenhavn. 

Den danske Medailleur Arbien havde under sit Ophold i Paris, 
1752—53 , sluttet Venskab med Nandelberg , som arbeidede der 
under Boucher, understøttet fra Hjemmet af fire Privatpersoner. 
For at vinde ham for Danmark, havde Arbien skrevet om ham til Pi lo, 
og det foreliggende Brev fra Pastor Schreiber gaaer ud paa at under- 
støtte denne Sag hos Wasserschlebe og hos Bernstorff. 

Det hedder i dette Brev, at Mandelberg »engagirt sich ewig 
Dåne zu seyn« og tilbyder, imod at nyde aarlig Understøttelse, at 
oversende Kongen fire Malerier aarligt i den Tid, han er i Udlandet. 
Han omtales som en stille og vakker, ung Mand, der med meget Talent 
dyrker Bataillemaleriet. 

Heststatuen, færdig i Model. 

(1764.) 



V ed Begyndelsen af 1764 var den store Model aldeles færdig 
fra Saly's Haand, og den 3die Febr. førte han, efter en For- 
samling, alle Professorer og Medlemmer ned i sit Studio, for 
at fremstille sit Værk for Akademiet. Den af denne For- 
samling udtalte Dom var Kunstneren saa behagelig, at han 
begjerede den tilføiet Protokollen; den sluttede med de Ord: 
»at naar man lignede dette Kunstværk lige med Alt 
det fuldkomneste af det Slags indtil denne Tid, 
maatte man sige, at der Intet var til, der kom 
det nær«. 

Saly erklærede nu, at da hans Model var færdig til at 
afleveres til Støberiet, maatte han tænke paa sin Hjemreise, 
og fremkom med en Fordring paa Skadesløsholdelse for den 
Tid, han var bleven opholdt her i Kjøbenhavn længer, end 
det fra først af havde været paatænkt. 

Men ved denne Leilighed blev han gjort opmærksom paa, 
hvad han i de sidste Aar ganske syntes at hav^ glemt, at 
han endnu langtfra ikke var færdig med det Arbeide, han 
havde paataget sig, og at man endnu forventede, at han vilde 
paabegynde de andre Dele af det approberede Monument, 
nemlig de fire Statuer, som skulde omgive Fodstykket. 

Denne Fordring var dog vel kun paa Skrømt; man var 
neppe tilsinds, efter alt det, der var passeret, at gjøre denne 
Paastand gjældende, og det viste sig ogsaa snart, at Kunst- 
neren overalt fandt et aabent Øre, da han yttrede, at man, 
ved at renoncere paa disse »accessoires«, vilde kunne undgaa 

betydelige Udgifter. Han blev derfor opfordret til at ind- 
komme med et Forslag til, hvorlunde disse kostbare Tilsæt- 
ninger kunde undværes. 

Dermed blev Sagen henstaaende for dette Aar. 



Kunst - Akademiet. 

(1764). 



X ensionaireme Peter Als ogHarsdorffer vare vendte til- 
bage fra deres Reiser. 

Als, som var udsendt i Sommeren 1766, var allerede 
samme Aar, i November, ankommen til Rom, hvor han, ifølge 
sin Instrux, præsenterede sig for Directeuren ved det franske 
Akademi, Natoire, hos hvem han i nogen Tid arbeidede, 
indtil han fik en Plads i Raphael Mengs's Atelier. Først efter 
nogle Aars Forløb hjemsendte han et af ham selv componeret 
Maleri, Semiramis, med Begjering om at maatte reise til 
Neapel, for at studere de der opgravede Oldsager. Dette 
bifaldtes, og for Resultatet af disse Studeringer aflagde han 
Regnskab i et Maleri, Cæsars Besøg hos Cleopatra, i 
hvilket han havde gjort en saa rigelig Anvendelse af de Old- 
tids Gjenstande, han havde seet, at han endog havde fondet 
det nødvendigt, at ledsage det hjemsendte Billede med en 
omstændelig Forklaring. Senere indsendte han fra Rom Co- 
reggios berømte Nat^) og det allerede omtalte Portrait 

^) Malet i Dresden, paa Udreisen til Rom. 

(Le Lorrains). Men da Tiden nærmede sig, at hans Reiseaar 
vare udløbne, ansøgte han om Forlængelse og vedlagde An- 
søgningen den Erklæring fra Raphael Mengs, at han, for at 
blive Historiemaler, endnu maatte blive i Rom i to Aar og 
dertil have Stipendiet forøget til 500 Rd. aarligt. Akademiet 
indlod sig ikke paa dette, og Følgen var, at han i Sommeren 
1762 maatte vende hjem som Portraitmaler. 

Casper Frederik Harsdorffer var som Pensionair 
fra Akademiet, i October 1757, afreist til Paris, hvor han 
opholdt sig stadigt i fem Aar. Herfra indsendte han, under 
20de Septbr. 1761, sex Projecter, nemlig: Et Begravelses- 
capel. Et kongeligt Begravelsescapel, En Entrée til 
et Palais, Et Landhuus eller Belvedere, En Stads- 
port og Plan og Opstalt til en Hoved-Indgang for 
et Kongeligt Theater. 

Han havde forladt Paris den 12te Juni 1762 i Selskab 
med Maleren, Jens Pedersen Lund, og den 4de Juli ind- 
skibede begge Pensionairer sig i Marseille, for at gaa til 
Livorno. Men underveis blev Skibet jaget af en tyrkisk Sø- 
røver og undgik Faren med Nød og neppe, ved at ty ind 
under en lille (?). Her synes de Reisende at have forladt 
Skibet og at være blevne opholdte i flere Maaneder, thi først 
i November s. A. naaede de til Rom i en hjælpeløs Forfat- 
ning, blottede for Alt. Men tillykke havde Peter Als forsynet 
dem med et Par Anbefalingskrivelser til franske Akademister 
i Rom, saa at de her bleve godt modtagne og hjulpne indtil 
videre. Men under disse Omstændigheder maatte Harsdorffer 
Aaret efter vende tilbage til Danmark. 

I Forsamlingen d. 8de August 1764 bleve disse to Kunstnere, 
Als og Harsdorffer, optagne som Medlemmer. 

Peter Als leverede for Receptionen Portraiter af Profes- 
sorerne Preisler og Jardin. 

Harsdorffer havde faaet til Opgave for Receptionsarbeidet : 
Et Kongeligt Palais, hvorved det var bemærket at 
»)Akademiet ei har bundet ham til Noget, men ladet 
ham have Frihed til at give sit Genie Tøilen.« 

At Akademiets Skoler allerede paa denne Tid ere blevne 
besøgte af et betydeligt Antal unge Mennesker, fortjener og- 
saa at bemærkes. Protokollen omtaler under dette Aar første- 
gang Elevernes Antal. Det var i dette Aar 216; nemlig 20 
i Modelskolen, 8 i Gipsskolen, 30 i Bygningsskolen, 28 i 
Frihaandsskolen, og 130 i »deaførsteBegyndelsesskole.« 



Om Fodstykket tU Heststatuen. 

(1766). 

Af den Forlegenhed, hvori Saly befandt sig med de fire, 
colossale Figurer, hjalp han sig, ved at faae Sagen indbragt 
for Kongen selv. Et Rescript af Juni d. A. befalede, at 
disse Figurer, paa Grund af Bekosteligheden, skulde bortfalde, 
og at der i deres Sted maatte anbringes fire Basrelieffer. 

Dette var efter Kunstnerens eget Forslag, og han over- 
tog nu selv, i fire Compositioner allegorisk at fremstille Frederik 
den Femtes Fortjenester af Videnskaberne, af Kunsten, 
af Manufacturerne og af Handelen. 

Men han kom ikke videre hermed, end at han fik et af 
disse Basrelieffer modeleret, og dette have vi fra hans egen 
Haand — paa Papiret. 

9 

»Kongen iført romersk Dragt«, saaledes beskriver han 
det'), »rækker, mild og værdig, de tre Kunster Haanden, 
idet de forenede nærme sig. Med den venstre Haand viser 
han dem de hæderlige Belønninger: Laorbærkrandse, Ordener, 
Penge, m. m. hvilke Sager ligge paa en Colonne, — Varig- 
hedens Symbol. Bagved Kongen sees Minerva, som inspirerer 
ham; ved hendes Side Fredens Gudinde, samt en Løve og et 
Faar, som fredeligt hvile tilsammen. Imellem Gruppen og 
Kongen var et Overflødigheds Horn anbragt, »pour signifier, 
que Tabondance est fille de la paix et mere des arts.« 

Men det synes at være blevet herved. Til at udføre 
dette og de tre andre paatænkte Arbeider levnedes der ham 
ikke den Ro, han behøvede. Fra Frankrig paaskyndede man 
nu, som det hed, hans Afreise; hans Statue af Ludvig den 
Femtende i Vincennes ventede paa »les accessoires« , og der 
var derhjemme udkommet et Skrift'^), hvori han for denne 
Sags Skyld blev haardt angreben; — han maatte altsaa nu 
reise; om en føie Tid vilde han indfinde sig igjen, naar Mr. 
Gor var færdig med Støbningen og muligen et Efterarbeide 
paa Statuen blev fornødent. 

Desuagtet kom han dog ikke' til at reise endnu. For at 
kunne frigjøre sig, havde han rimeligviis maattet finde sig i 
pecuniaire OpoflFrelser, og saadanne var han ikke sindet at 
underkaste sig. 



^) Saly, Descript. de la Statue Equestre. pag. 15. 

^) Traité des moDumens, érigés å la gloire de Louis XIV, par Patte. 

Kunst - Akademiet 

(1765-66.) 



Akademiet beholdt altsaa sin Directeur og fortsatte i al 
Stilhed sine ForsanJinger og Øvelserne i Skolerne, uden at 
noget Andet fremhæver sig i dette Aar, end at Eleven, 
Nicolai Abildgaard, vandt den mindre Gnldmedaille for et 
Maleri: Davids Triumf. 

Aaret var hengledet indtil den 31te Decbr. da Akade- 
miet forsamledes til den ceremonielle Nytaars - Gratulation. 

Præses havde ikke indfundet sig, og Rygtet gik, at 
Hans Majestæt, som i længere Tid havde været syg, nu var 
i en meget betænkelig Tilstand. Under disse Omstændig- 
heder var der ikke engang Udsigt til, at Akademiet næste 
Dag turde foruleilige Præses med den skyldige Gratulation. 

Man skiltes altsaa ad, og, da Akademiet næstegang, 
den 13de Januar 1766, samledes, indløb en Skrivelse fra 
Justitsraad Wasserschlebe, der ikke selv kunde indfinde sig, 
af hvilken det erfaredes, at man havde al Grund til at be- 
frygte, at Kongens Dage vare talte. Men »Kongen er død! 
Kongen leve ! « saaledes hed det nu ogsaa her. Forhandlingerne 
vendte sig nu om til det Spørgsmaal, hvad der vilde være at 
iagttage, hvis Hans Majestæt, som det antoges, skulde hen- 
sove i denne Nat, og der besluttedes for dette Tilfælde, at 
man næste Formiddag in corpore vilde indfinde sig ved Pro- 
clamationen af den unge Konges Tronbestigelse. 

Og saaledes skete det. 

Da Akademiet atter forsamledes d. 23de Januar, frem- 
lagde Harsdorffer sine Tegninger til Katafalken ved den 

9" 

forestaaende Sørgehøitid ' ), og Directeur Saly holdt i Akade- 
miet en Sørgetale, som var vendt mod den opgaaende Sol, 
idet han foreslog, ufortøvet at indgive en allerunderdanigst 
Ansøgning til Hans Majestæt, Kong Christian den Syvende, 
om Stadfæstelse paa Fundatsen og Privilegierne, hvilket aller- 
underdanigste Andragende endnu i samme Forsamling blev 
udfærdiget, forat Justitsraad Wasserschlebe strax kunde tage 
det med sig og faae det vel anbragt. 

Professor Reverdil var ogsaa tilstede, for at nedlægge 
sit Professorat i Geometri; han var nu udnævnt til Lecteur 
hos den unge Konge og kunde som saadan ikke overtage For- 
retninger i Akademiet. I hans Sted valgtes Professor Schlegel. 

Det første Mærkelige, der skete i Akademiet i den ny 
Konges Tid var, at baade Maleren Peter Als og Architecten Hars- 
dorflfer, den 9de April 1766, bleve valgte til Professorer, 
førstnævnte ved Modelskolen, sidstnævnte i Perspectiven, hvilket 
Professorat havde staaet ledigt siden den yngre Jardins Død. 



*) I Jardins Værk over Frederiks Kirken findes vedhæftet en af ham 
udført Gomposition til Katafalken ; maaskee har denne fortrængt 
Harsdorffers. 

Heststatuen. 

(1766). 



_r rederik den Femtes Død, den 13de Januar 1766, kunde 
ikke hengaa uden Følger for Saly*s fremtidige Forhold. 

Dette viste sig dog først noget senere. Strax efter 
Katastrophen sporedes en vis Taushed ihenseende til Alt, hvad 
der angik Monumentet, og Spørgsmaalet om Basrelieflfeme 
blev nu, til Kunstnerens Overraskelse, saameget lettere løst, 
som der i August Maaned indløb en kongelig Befaling, ifølge 
hvilken disse skulde udelades og i deres Sted paa Piedestalen 
anbringes Inscriptioner paa Bronzetavler. 

Ihvorvel det tør være uden for al Tvivl, at jo denne 
kongelige Befaling passede aldeles med Kunstnerens Ønsker 
og maaskee endogsaa var foranlediget af ham selv, klagede 
han dog nu over »le c ru el effet«, og over, at han skulde 
see sit Kunstværk saaledes Stykke for Stykke sønderlemmet, 
— et Værk, hvori netop Harmonien var saa beregnet. Men 
i det samme Skrift^) hvori han yttrer sig saaledes, trøster 
han sig dog med, at hans (!) Indskrifter — (mes inscrip- 
tions) ikke alene tilstrækkeligt ville udtale Basrelieffemes 
Tanker, men endogsaa tale tydeligere og fuldstændigere til 
Folket, — de ere nemlig skrevne paa Latin, — om Monarchens 
store Fortjenester, — ja, han var endog saa henrykt ved 
Tanken om disse Inscriptioner paa Bronzetavler, at han ud- 
bryder: »Je me dépouille de l'Artiste — et je vois 
comme particulier & comme ami de Thumanité, ces 
recueils de fait placés au pied de mon bienfaiteur.« 



*) Saly, Descript. de la Statue Equestre. Copenh. 1771. 8. 

Ja, saa stor var hans Glæde, over at være bleven fri for 
disse Basreliefifer, at han med Begeistring tænkte sig de svære 
Bronzetavler, engang, naar Alt var færdigt, — baame af 
Magistraten og Borgerne, under Pauker og Trompeter, fra 
Raadhuset til Amalienborg, hvor de skulde hænges op paa 
Piedestalens Sider. 



Kunst - Akademiet. 

(1767). 

Den 30te Marts 1767 havde Akademiet den Ære at mod- 
tage den unge Dronning, Caroline Mathilde, og det manglede 
ikke fra Directeurens Side paa en festlig Tale i denne An- 
ledning. 

I Figursalen havde Akademiets Medlemmer opstillet deres 
Kunstsager, deriblandt et Portrait, malet af Als efter Æres- 
medlem Grev Schmettau, til Portraitsamlingen. 

Men hvad der især syntes at interessere Dronningen, var 
at besøge den concourerende Kobberstikker, Lymann, i hans 
Loge, da det, som det hedder, fomemligt havde været Hendes 
Majestæts Ønske, at see hvorledes man stikker i Kobber. 

Iblandt de i de senere Aar hjemkomne Pensionairer 
vare ogsaa Medailleureme Johan Heinrich Wolflf og Daniel 
Jensen Adzer; begge vare blevne agreerede; den Førstnævnte 
skulde for Receptionen udføre Stemplerne til en Medaille i 
Anledning af Akademiets Tiaarsfest; den Anden havde faaet 
den Opgave, at skjære Stemplerne til en Medaille til Ære 

for Akademiets Præses, Grev Moltke. Disse Medailler vare 
nu færdige og begge Eanstnere optagne som Medlemmer. 

Efter Overlæg med Præses havde Akademiet besluttet, 
at et Exemplar af Wolffs Medaille, som paa Aversen bar 
Kongens Portrait og paa Reversen Ordet: »Decennalia« i 
en Krands, skulde udpræges i Guld, for at overrækkes 
Majestæten. 

Men efter hemmelig Raadslagning havde Akademiet i 
Forsamlingen d. 31te August besluttet, at Adzers Medaille, 
som bar Grev Moltkes Portrait, ligeledes skulde udpræges i 
Guld, men paa Professorers og Medlemmers Bekostning, og 
at dette Exemplar af denne Medaille skulde overrækkes 
Greven. 

Om Morgenen den 3die Septbr. indfandt Directeuren sig 
i Hans Excellences Palais, for at overbringe den Medaille, 
der skulde overrækkes Hans Majestæt; — men Akademiet 
var in corpore fulgt med Directeuren, og den anden Medaille, 
som var udpræget til Ære for Præses, overraktes nu i de 
Tilstedeværendes Navn af Professor Saly. 

Saamegen Opmærksomhed fra Akademiets Side kunde 
ikke længe blive uden Virkning. Sex Dage derefter, — det 
var den 9de Septbr. 1767, — lod Præses Akademiet sammen- 
kalde, og nu var Touren til ham at overraske. 

I en høitidelig Tale forkyndte han, at han havde et 
kongeligt Budskab at overbringe. 

Det havde allernaadigst behaget Hans Majestæt at confir- 
mere Akademiets Fundats og dets Privilegier, men af sær- 
deles kongelig Naade havde det behaget Allerhøistsamme , at 
forøge den. Akademiet bevilgede, aarlige Sum af 2400 Rd. 
til — 5000 Rd. aarligt, hvoraf det Fomødneste for Fremtiden 
kunde udredes. 



Digitized by VjOOQIC 



136 Kunst- Akademiet. 

Men ikke dette alene! 

De tjenende Kunstnere, saavel Professorerne som Med- 
lemmerne, skulde herefter have Løn for deres Arbeide, og 
for Enker efter de Kunstnere, som havde gjort sig fortjente 
af Akademiet, skulde der i Fremtiden ogsaa blive sørget. 

»Til den Ende« — hed det i det kongelige Budskab, 
som Greven meddeelte, — »oprette vi for bestandigt en 
anden, aarligFond af 6000Rd. til femten vedvarende 
Pensioner for Malere, Billedhuggere, Architecter 
og Kobberstikkere, for derved desmere at befordre 
disse Kunsters Flor og Opkomst.« 

Disse Pensioner skulde, ifølge det, nogle Dage senere 
emanerede, kongelige Rescript af 25de Septbr. 1767, være: 

Sex Pensioner å 600 Rd. aarligt til Akademiets Officiales, 
som ere Kunstnere. 

Sex Pensioner å 300 Rd. til saadanne Kunstnere, som 
ved deres Tilbagekomst fra Reiser, blive optagne i Akademiet, 
saaledes at naar et Medlem oprykker i en Professorpost, 
beholder han denne Pension, indtil en høiere bliver ham 
ledig. 

Og endelig tre Pensioner å 200 Rd. aarligt til Enker efter 
Officiales, som have erhvervet mest Berømmelse, »hvilke 
Pensioner« — tilføies der, — »gives til Understøttelse 
for Enkerne og til Erindring af Deres Mænds For- 
tjenester.« 

Akademiet skulde selv efter Overlæg og ved Votering distri- 
buere disse Pensioner, altsom de bleve ledige, og Hans Maje- 
stæt vilde da ved saadan Leilighed i et Brevet, udtrykke- 
ligt udtale, »at eftersom Akademiet havde holdt dem, 
(de Indstillede) for at være de habileste og de, som 
mest fortjente den ledige Pension, saa have Vi til- 

kjendt dem samme, for at distingvere dem og for at 
lønne deres Fortjenester.« 

Efter denne, for det overraskede Akademi saa glædelige. 
Forkyndelse samlede Præses alle de Tilstedeværende i sit ny 
Palais til et stort Middagsmaaltid , og Ingen tvivlede om, at 
der jo nu vilde frembryde en skjøn Dag over den unge Kunst 
i Danmark. 



Heststatuen støbes. 

(1768.) 

Jjifterat man i Begyndelsen af Aaret 1768 havde faaet Modellen 
aflformet, og Alt var forberedet til Støbningen af denne Masse, — 
den var beregnet til en Vægt af 40,000 M, — blev Dagen 
bestemt til den 2den Marts. 

Mr. Gor, der var bleven udnævnt til Kongl. General 
Commissair, forestod selv Støbningen og dirigerede Alt i Over- 
værelse af det Kongelige Asiatiske Compagnies Direction og 
dets Præses, Grev Moltke. 

Støbningen var tilendebragt i nogle faa Minutter, og Alt 
var gaaet saa heldigt, at der for Øieblikket maatte være 
grundet Haab om det heldigste Udfald. 

Men senere, da Statuen var bleven tagen ud af Formen, 
yttrede Professor Saly sig dog misfomøiet med Mr. Gors 
Arbeide, fordi der, især ved Figurens og Hesten Hoveder, vare 
Feil, som vilde kræve meget Arbeide ved Ciseleringen. Han 
beklagede sig over, at han derved endnu for en længere Tid 
vilde blive opholdt her, uagtet det var ham saa vigtigt, snart 
at kunne tiltræde Hjemreisen. 

Disse Beklagelser naaede snart den heftige og brutale 
Landsmands Øren og gave Anledning til en Scandale, der til- 
drog sig den 4de Juli 1768 paa Kjøbenhavns Gader. 

Vi ville her lade en Samtidig fortælle, naar vi blot 
korteligen have meddeelt, at Geheimeraad LuxdorflP paa den 
nævnte Dag skrev i sin Skriv -Caiender: »Gor prygler 
Saly med en Tamp.« ^) 

Carsten Niebuhr skrev et Par Dage efter, d, 8de Juli, 
til sin Ven Temler: »En Nyhed fra Kjøbenhavn, hvilken for 
»et Par Dage siden tildrog sig, ommeldes formodentlig ogsaa 
»i andre Breve, nemlig at Monsieur Gor, (General -Krigs- 
»Commissair) offentlig med en Tamp har gjennempryglet som 
»en Matros sin Landsmand Mr. Saly 2), for dennes Bag- 
» vaskeiser, at den første havde støbt Statuen saa slet, at 
»han (Saly) vilde behøve lang Tid til igjen at corrigere 
»Feilen. De Herrer Jurister huer det ikke, at Hr. Gor har 
»været Dommer i sin egen Sag, men i alle Selskaber troer 
»dog den største Deel, at Hr. Saly vel har forskyldt det. 
»Det Lystigste ved Begivenheden var, at Hr. Gor har gjort 
»Forskjel paa Herre og Tjener; thi Hr. Saly's Tjener, som 
»vilde staa sin Herre bi, havde ikke den Ære at blive tampet, 
»med blev pryglet med en Stok.« 

Hvorledes denne ubehagelige Sag siden endte, for Dom- 
stolene eller i Mindelighed, derom have vi Intet forefundet at 
meddele. 



») Høst, For Politik og Historie IV. p. 369. 

2) Saly, var bleven Justitsraad d. 29de Jan. d. A. 

Heststatuen opstilles. 

(1768V 



Jjit Par Uger efter denne Begivenhed skulde Statuen flyttes 
fra Støberiet i Gjethuset til den færdige Piedestal, som stod 
og ventede paa Frederikspladsen. 

Man havde allerede tidligere samlet flere erfarne Maskin- 
mesteres Betænkninger om, hvorledes denne svære Masse 
bedst skulde kunne flyttes; men det Project med Overslag, 
som Hoftheatrets Maskinmester, FranzZuber, havde indgivet, 
blev foretrukket endogsaa for den Betænkning, som var fore- 
lagt fra Søetatens Commission. 

Det Første, der havde været at foretage i Støberiet, var 
at indrette et særegent Maskineri, der kunde hæve Statuen 
og flytte den ud fra det Sted, hvor den stod, efterat Formen 
var borttagen. Dette skete ved Hjælp af en overliggende 
Slæde, hvorfra Tømmerforbindingen, der paa alle Sider om- 
gav Statuen, kunde hænge ned. Ved stærke Reeb blev nu 
Statuen surret fast til Tømmerforbindingen, som ved et vel- 
beregnet Maskineri hævedes iveiret ved 60 Matrosers Haandkraft. 

Paa denne Maade flyttedes Statuen først 34 Fod ud fra 
Støbestedet, uden mindste Uheld, skjøndt det hedder, at 
Maskinen og Bjælkerne knagede saa stærkt under Byrden, at 
alle Tilstedeværende, undtagen Franz Zuber, mistvivlede om 
et godt Udfald. 

Dette skete den 23de Juli 1768. 

Da Statuen paa denne Maade, ved Hjælp af den om- 
talte Slæde, var baaren ud, sænkedes den ned paa den Bane, 

paa hvilken den skulde transporteres videre, og i denne Situa- 
tion blev den nu staaende indtil den 15de August. 

I Mellemtiden havde man forberedet Alt til dens videre 
Befordring. 

Den 16de August 1768, om Morgenen Kl. 5, begyndte 
altsaa anden Aet af Flytningen, i Overværelse af Grev Moltke, 
General - Gouverneur , Grev Ahlefeldt, Admiral, Grev Danne- 
skjold, Sø -Etatens Bygnings Commission og Directionen for 
det Danske Asiatiske Compagni. 

Statuen, som nu hvilede paa en Slæde med underliggende 
Ruller, der til Bane havde 40 Fods lange Bjælker, hvilke igjen 
til Underlag, fra 5 til 5 Fod, havde tværsliggende Bjælker af 
15 Fods Længde, blev nu, ved Hjælp af Pæle, som vare ned- 
rammede i Gaderne, og hvortil Spillene kunde befæstes, sat 
i Bevægelse af 200 Matroser under Franz Zubers Commando. 

Da saaledes Frederik den Femte passerede forbi sin 
kongelige Oldefader, der holdt tilhest paa Kongens Nytorv, 
saluteredes dette Kongemøde med 27 Kanonskud. 

Ved hver tilbagelagt Strækning af 40 Fod gjordes der 
Holdt, for at de Under- og Overlagsbjælker, der vare passerede, 
kunde flyttes forud til Banens Forlængelse. 

Alt dette optog megen Tid; men om Eftermiddagen Kl. 4 
var man dog kommen saavidt, at nu stod Statuen i Bred- 
gaden, ved Hjørnet af Frederiksgaden. 

Men her maatte man for den Dag gjøre en Standsning, 
eftersom Statuen, der var ført forlænds henad Banen, nu ikke 
alene skulde føres omkring Hjørnet, men ogsaa vendes heelt 
omkring med Hovederne imod Frederikskirken, i samme Ret- 
ning, i hvilken den skulde staa, naar den kom paa sit Stade. 
Denne Vending krævede særegne Apparater og en længere 
Arbeidstid, end der var tilovers af Dagen. 

Næste Morgen aarle begyndte Arbeidet paany, og ved 
Middagstid nærmede Statuen sig Frederikspladsen. 

I Grev Moltkes Palais var Hoflfet forsamlet. Kongen 
var fraværende paa sin Reise, men Enkedronning Juliane 
Maria og hendes Søn, Arveprinds Frederik, med mange 
andre fornemme Personer, vare der forsamlede, for fra Altanen 
at tage dette Skuespil i Øiesyn. 

Paa den beskrevne Bane førtes Statuen ligehen paa Siden 
af det stærke, af Granit og Marmor opførte. Fodstykke, og, 
da den nu omsider var kommen saavidt, havde man det 
samme Maskineri i Beredskab, som allerede paa Gjethuset 
var benyttet, til at løfte Statuen iveiret. 

Saaledes hævedes den nu først saa høit, at de tre Jern- 
stænger, som fra Fødderne vare indstøbte i Colossen og skulde 
sænkes ned i Piedestalen, frit kunde passerer henover. Nu 
flyttedes den saaledes svævende Heststatue tilside, over Fod- 
stykkets Overflade, Jernstængerne ligeover Hullerne, og, da 
alt dette var i Orden, firedes paa alle Rebene, og — der 
stod den! 

Den hele Frederiksplads var overalt opfyldt med Til- 
skuere; en opstillet Bataillon Infanteri gav tre Salver, og fra 
et af Compagniets nyligt hjemkomne Skibe, Prinds Frederik, 
der var lagt i Kanalen ligefor Pladsen, lød under mange Flag 
den dundrende Kongesalut. 

Overalt i Byen var der Fest; Charlottenborg, hvor Saly 
boede, var om Aftenen illumineret, og hos Akademiets Secre- 
tair, Biehl, var der, paa Grev Moltkes Ordre og Compag- 
niets Bekostning, foranstaltet, »et stort Tractement *).« 



') Efter Revisorernes Antetinelser havde Illuminationen paa Charlottenborg 
kostet 1150 Rd og Tractementet 581 Rd. 1 Mk. 9 Sk. 

Directionen for det Danske Asiatiske Compagni havde i 
denne Anledning ladet præge to Medailler i to forskjellige Stør- 
relser; den største af Wolff, den mindre af Adzer. Paa 
Begges Averser var Monumentet fremstillet, men fra forskjel- 
lige Sider, med samme Omskrift: »Statori. Suo. Ob. »In- 
num. Benef. P. Soc. Comm. Asiatica. MDCCLXVIII.« 
Paa Reverserne : »Divo. Frederico. Quinto. Populi. Sui. 
Patri. Generis. Humani. Amico.« 

Den tidligere omtalte Medaille, som var Weven slagen i 
Anledning af Grundstenens Nedlæggelse, havde kostet Com- 
pagniet 2922 Rd. 4 Mk. 6 Sk. Disse to kostede omtrent 
det Dobbelte, nemlig 5804 Rd. 2 Sk: 



Kunst - Akademiet. 

(1768.) 



I Akademiet imødesaa man nu med stor Forventning Op- 
fyldelsen af det Kongelige Tilsagn; men Haabet er, efter det 
gamle Ord, en behagelig Frokost, men tarvelig Aftensmad. 

Paa denne Tid var en Pensionair, Cornelius Høier, 
vendt tilbage fra sin Reise et Aar førend Tiden; derved be- 
sparede Kassen 400 Rd. I Længslen efter at kunne uddele 
de forventede Pensioner, besluttede man nu, da man havde 
disse 400 Rd. til Disposition, at forøge Prof. Pilo's hidtil- 
hafte Pension med 100 Rd. og af de øvrige 300 Rd. at realisere 

en af de mindre Pensioner, saa var der dog allerede gjort en 
Begyndelse. 

Men da Spørgsmaalet var angaaende Tildelingen af denne 
Pension af 300 Rd., og hverken Wiedevelt, Harsdorffer 
ellerMandelberg hidtil havde haft nogen Indtægt af Akademiet, 
besluttedes det, at der skulde voteres paa En af disse Tre, 
som derfor nu skulde aftræde saalænge. Wiedevelt yttrede, 
idet han vilde forlade Salen, det Ønske, at De Herrer Colleger 
vilde stemme til Gunst for Mandelberg, og, da dette blev 
lydeligt bifaldet af Forsamlingen, tillagde man Mandelberg 
Pensionen. 

Dette var, foreløbigt sagt. Alt, hvad der kom Akademiets 
Professorer, Medlemmer og Enker tilgode af den Kongelige 
Kundgjørelse af 25de Septbr. 1767 ! 

Den første April 1768 beærede Hans Majestæt Akade- 
miet med sin høie Nærværelse og modtog i Directeurens Tale 
samtlige Professorers og Medlemmers Taksigelse for den dem 
tiltænkte, store Naadesbeviisning, og Directeuren udtalte i sin 
ziirlige, franske Tale, til Kongens Satisfaction og Akademiets 
Ære, den Phrase: »)at de Danske nu allerede kunde 
bryste sig af, at tælle habile Kunstnere imellem 
deres Medborgere*). 

Da Hans Majestæts Fødselsdag i det næste Aar (1769) 
nærmede sig, proponerede Directeuren tillige i Anledning af 
Allerhøistsammes lykkelige Tilbagekomst fra Reisen, at alle 



>) Déjå, Sire! Votre Academie, cette etablissement si digne deVotre Majesté, 
commence å se choisir des membres parmi les sujets qu'elle å formes; 
déjå les Danois peuvent se gloriiler de compter d'habiles artistes parmi 
leurs coDcitoyens; déjå cette compagnie peut citer des personnes illustres 
parmi ses membres. 



Digitized by VjOOQIC 



144 Kunst -Akademiet 

Professorer og Medlemmer skulde udstille deres Arbeider i en 
saakaldet »Salon.« Dette blev vedtaget med Acclamatioa, 
og denne, den første Salon, blev Spiren til den lange Bække 
af aarlige Udstillinger, hvormed denne Institution, Aar for 
Aar, har beredet Kjøbenhavnerne en Foraarsfest. 

Den aabnedes d. 4de Febr. 1769 i den store Figursal 
og beæredes af Hans Majestæt og de kongelige Herskaber. 
Efter en indledende Tale overrakte Directeur Saly Kongen 
en Medaille, som Akademiet havde ladet præge i Anledning 
af Allerhøistsammes lykkelige Tilbagekomst. Aversen af denne 
Medaille bærer Christian den Syvendes Brystbillede; paa 
Reversen: »Statori, Suo. Reduci. Regia. Acad. Piet. 
Sculpt. Et. Architect. MDCCLXIX.« 



Monumentet paa Frederiks -Pladsen 

(1770) 

blev strax efter Opstillingen igjen skjult for Mængdens Øine 
under et stort Brædeskur. Støbningen af Statuen var dog 
'ikke faldet bedre ud, end at der maatte bødes paa Feilene 
ved Indlægning af en Mængde større og mindre Metalstykker, 
og dette gav Mr. Gor en god Deel Arbeide, førend Saly kunde 
begynde Ciseleringen. 

Saaledes hengik det Meste af Aaret 1770. 

Den 27de Nov. d. A. aflagde de svenske, Prindser, Kron- 
prinds Gustaf og Prinds Frederik Adolf, med deres 
Gouverneur, Rigsraad Scheflfer, Kunstakademiet et Besøg og 
bleve ved denne Leilighed optagne til Æresmedlemmer. 

Fra Akademiet førte Saly dem til Frederiks-Pladsen, hvor 
Arbeidet paa Heststatuen i deres Overværelse blev sluttet med 
en høitidelig Aet, i hvilken Grev Moltke og »den franske 
Envoyé« lagde sidste Haand paa Statuen, »ved at tillukke 
Indgangshullet bag Lenderne af Hesten.« 

Efter denne Handling begav Selskabet sig til Grev Moltkes 
Palais, hvor Festen sluttedes med et Middags -Taflfel. 

Hermed var Statuen afleveret som færdig, og hermed var 
ogsaa Directeur Saly's Rolle i Danmark udspillet. 



Kunst - Akademiet. 

(1770.) 

1 Akademiet var den ogsaa, som det synes, udspillet. 

Saly, som forrige Aar havde forkyndt, at nu havde Dan- 
mark selv indfødte Kunstnere, fik ogsaa snart Leilighed til 
at erfare, at disse danske Kunstnere nærmede sig deres Myn- 
digheds Aldfer. 

Han havde en Elev, ved Navn Rachette, som i 1764 
havde vundet *Guldmedaillen; men som Udlænding kunde han 
ikke blive dansk Pensionair, og Medlem kunde han ikke blive, 
uden først at have reist som Pensionair. Directeuren vilde 
dog ikke destomindre have ham optaget som Medlem af 
Akademiet. 

I Forsamlingen, d. 16de Juli 1770, havde Directeur Saly 
præsenteret en Jupiters - Statue af Rachette og udbad sig 
Akademiets Yttringer om, hvorvidt Kunstneren paa dette 
Arbeide maatte blive agreeret. 

10 

Der paafiilgte en dyb Taushed, saa at Sagen uden Dis- 
cussion maatte overgaa til Votering, og her viste det sig, 
at kun to Stemmer (Saly's og Jardin's) bifaldt Agreationen. 

Overrasket, forlangte Directeuren en Forklaring; men den 
Forklaring han nu fik, var, at han ikke havde Ret til at fordre 
Forklaring over en Sag, der var afgjort ved Stemmegivning, 
og en Protest herimod, undertegnet afPilo, Wiedewelt, 
Als, Harsdorffer og Secretair Biehl, blev indsendt til 
Præses, Grev Moltke. 

Kort Tid derefter blev den tilbagekomne Pensionair, Billed- 
huggeren Weidenhaupt optagen til Medlem, og Directeur Saly 
mærkede nu, at Akademiet var voxet ham over Hovedet. 

Da den 31te December atter var kommen, indfandt Grev 
Moltke sig dennegang ved den ceremonielle Gratulation. 
Men, da Directeuren desuagtet udbad sig, at han med Akade- 
miet næste Formiddag maatte indfinde sig hos Excellencen 
til Nytaars Gratulation, svarede Greven, at dersom de Herrer 
agtede som hans Venner at vise ham denne Opmærksomhed, 
skulde det være ham behageligt; men som Præses kunde ban 
ikke modtage Akademiet, eftersom Hans Majestæt havde fra- 
taget ham alle hans Embeder, følgelig ogsaa det, at være 
Akademiets Præses. 

Directeur Saly. 

(1771.) 



Jj rederik den Femtes Statue var opreist paa Pladsen, Cise- 
leringen tilendebragt, Monumentet fuldført. Nu reiste Professor 
Saly selv Spørgsmaalet om det Mellemværende, da han troede 
at have billige Fordringer paa yderligere Godtgjørelse , for- 
uden det, han, ifølge Contracten, havde modtaget. 

Til sin Retfærdiggjørelse utigav han nu i Trykken den 
tidligere nævnte Memoire til den franske Envoyé, Mr. Ogier, 
under Titel: Description de la Statue Equestre que 
la Compagnie des Indes orientales de Danemarc a 
consacrée å la gloire de Frederic V. Copenhague, 
1771, 8 , i hvilket Skrift han aflagde omstændeligt Regnskab 
for den artistiske Deel af Sagen. 

Men, ihenseende til den contractmæssige Betaling for hans 
Arbeide, var han ingenlunde tilfreds. Istedetfor 150,000 frcs., 
burde han have forlangt 200,000; men dengang havde han 
ikke kunnet forudsee, at han i saamange Aar skulde expatriere 
sig for denne Sags Skyld. Han havde, alene ved Leveran- 
deurers og Arbeidernes Seendrægtighed , spildt ti Aar, som 
han havde kunnet gjøre mere frugtbringende andetsteds, f. Ex. 
ved at overtage Peter den Stores Monument i St. Petersborg. 

Alt dette, meente han, maatte blive endmere indlysende, 
naar man tog i Betragtning, hvilke Summer der vare blevne 
Mr. Gor udbetalte. I Forhold til ham, meente han, maatte han 
kunne gjøre Fordring paa en Skadesløsholdelse af 300,000 frcs. 

Idet han indsendte disse Beklagelser til den forhenværende 
Præses for Compagniet, Grev Moltke, undlod han ikke, til- 

10' 

lige at gjøre den Bemærkning, at andre Steder var det 
almindelig Skik og Brug, ved Leiligheder som denne, at 
honorere Kunstneren med en betydelig Present, naar Arbeidet 
afleveredes fuldført, og til Veiledning for Greven i denne 
Henseende, vedlagde han en Fortegnelse paa deslige Presenter, 
som andre Billedhuggere havde modtaget af forskjellige Regenter. 

Men Grev Moltke afWste dette Indlæg, da han ikke 
længer var Compagniets Præses, og hos Compagniet selv er- 
farede Saly snart, at hans Actier ikke stode synderlig høit. 

Paa Generalforsamlingen, som afholdtes den 10de August 
1771 i Compagniets Huus paa Christianshavn, bleve de fra 
Directeur Saly indkomne Regningskrav forelagte; men af hvad 
der er forhandlet, vide vi ikke Andet, end at en Mi*. Battier, 
— formodentlig en af Compagniets Embedsmænd, — under 
3die Septbr. d. A. har tilkjendegivet Kunstneren, at General- 
forsamlingen »havde voteret ham en Æres-Erklæring,« 
men at Stemmerne havde været meget deelte ved Spørgs- 
maalet om et Honorar, saa at Resultatet var blevet, at 
Compagniet, paa Grund af en ringere Indtægt i forrige Aar, 
maatte reservere sig at gjøre ham en saadan Gave, naar 
engang Conjuncturerne bleve heldigere. Deriniod oversendte 
man ham et Exemplar i Guld af den mindre af de nyligt ud- 
prægede Medailler! 

Kunst - Akademiet. 

(1771). 



Akademiet var, uden Præses, som en Hjord uden Hyrde, og 
dette paa en Tid, da der fra alle Kanter hørtes foruroligende 
Rygter om »at det hele Kunstakademi nu skulde 
gaa ind.« 

Saa ganske grebet ud af Luften har dette Rygte ikke været. 
Af Wasserschlebes efterladte Papirer erfares det, at 
en Commission ganske lønligt, allerede siden den 16de 
Febr. 1770, havde behandlet Spørgsmaalet om Akademiets 
Nødvendighed for et Land som Danmark, og at Legationsraad 
Sturz var beordret til at føre Pennen i Forhandlingerne 
om, »wie eine Anzahl junger Leute zu der Art von 
Zeichnung angewiesen werden mogen, welche den 
bildenden Handwerker, Fabrikanten niitzlich und 
nothwendig ist.« 

En Concept, som har forvildet sig ind i Akademiets 
Archiv, indeholder, som det synes, et Udkast til Conmiissoriet, 
og vi ere tilbøielige til at antage, at denne Concept, at dømme 
saavel efter Haanden som efter Aanden, turde være skreven 
af den ny Geheime - Cabinets - Minister , Grev Struense. Den 
lyder ^aaledes: 

»L'Academie est utile å TEtat et aux Finances du 
»Roi; aux demieres parcequ'elle forme des artistes dans 
»la nation, qui seront moins chers que les Etrangers, å 
»TEtat, parceque les éléves qui n'arrivent point å Texcel- 
»lence, répandent dans les differens metiers et fabriques 

»ragrément et le gout, snrtout si å Tavenir on dirige leurs 
»etudes vers ce but. 

»L'Academie ne coute par an que 5000 ecus et Ton 
»pourrait méme encore faire quelques épargnes. 

»Mais outre cette somme, la nouvelle Constitution de 
»TAcademie du 25. Sept. 1767 fonde 15 pensions. 

»>Six de 600 ecus pour les officiers de TAcademie, 
»qui se distingueront par leurs talens. 

»Six de 300 ecus pour les artistes éminens, qui re- 
»tourneraient de leurs voyages et seront élus membres. 

»Trois de 200 ecus pour les veuves, formant un total 
»de 6000 ecus. 

»De ces 15 pensions il n'y a de donné que 400 ecus, 
»å savoir 100 å Pilo et 300 å Mandelberg, peintres 
»du Roi. 

»Toutes ces pensions, å Téxception de 400 ecus données, 
»peuvent étre abolies. 

»D n'est guéres probable, qu*il y aura jamais å la fois 
»douze artistes éminens dans ce pays, et ils seroient de 
»trop. Le Roi peut toujours recompenser les artistes, 
»selon qu'il le jugera propos et pourvoir aux besoins des 
»veuves. 

»D y auroient done deux Ordres å éxpédier: la pre- 
»miére å l'Academie: 

»Da der Konig zum Besten des Staats alle iiber- 
»fliissige Ausgaben einschrenken will, so sollen die 15 
»Pensionen, welche der K6nigl. Mahler- Bildhauer-Aca- 
»demie, vermoge des Ilten und der dahin gehSrigen 
»folgenden articl. der ihr unter 25sten Sept. 1767 er- 
» theilten Confirmation ihrer Privilegien zugestanden worden, 
»aber bis itzo noch nicht bezahlet sind, hiedurch auf- 

»gehoben und abolirt seyn; jedoch sollen die Professores 
»Pilo und Mandelberg die darauf erhaltenen 100 und 300 
»Rthlr. feraer geniessen. — 

»Vorbehalten Ihre Majestat der Konig, geschickte Kiinstler 
»nach elgene Wohlgefallen zu belohnen und nach Be- 
» finden der Umstånde ihre Wittwen zu versorgen. 

»Le second au Commité: 
»Da der Konig vor gut findet, in der Mahler- Bildhauer- 
»Åcademie einige Verånderungen zu machen, so ernennen 
»Allerhochstderselbe — etc. — zu Commisairen , welche 
»sich fordersamst versamlen, — tiber folgende Puncte 
»ihr Bedenken geben sollen: 

»1) Wie in Zukunfb die Akademie durch einen ans 
»ihreuMitteln fiir eine bestimmteZeit zu wåhlenden Director 
»(Pilo, Harsdorf, Wiedefelt (sic.) Sturtz, Berger) ver- 
»waltet werden konne, indem Ihre K. M. die Stelle eines 
»Præsidenten eingehen zu lassen, nicht wieder zu besetzen, 
»vor gut befinden. 

»2) Da nur wenige Schiller der Academie es in 
»den Kunsten zur Vortrefflichkeit bringen, und Ihre 
»K. M. dessen zum Haupt - Entzweck aller Ihrer An- 
»stalten sehen, so soli diese Commission einen Plan 
»entwerfen, wie eine Anzahl junger Leute zu der Art von 
»Zeichnung angewiesen werden mogen, welche den bil- 
» denden Handwerker, Fabrikanten ntitzlich und noth- 
»wendig ist. 

»3) Ob nicht an der jåhrlichen Ausgabe von 5000 
»Rthl. noch etwas fflglich konne ersparet werden, (und 
»wenigstens alle Praemien und Pensionen flir Kiinstler 

»und ihre Wittwen davon k5nne abgehalt werden^) 
»ZQinahl da Ihre Majest. woUen^ dass nnr junge Leute 
»von ganz vorziiglichen Talenten kfinftig reisen, und also 
»die grdssten Preise seltener, als bisher geschehen, aus- 
»getheilt werden sollen. 

»4) Ueber alles was etwas in der itzigen Einrich- 
»»tung mit Nutzen k5nne veråndert oder derselbe hinzu- 
»gefiiget werden — sich erklåren. 

»Der Legations-Rath Sturtz soli in dieser Commis- 

»sion die Feder fuhren und die Vorstellung an den.K5nig 

»entwerfen, jedoch in den Fall verschiedener Meynung, 

»soli jeder die seinige der Vorstellung beylegen.« 

Denne Commission havde nu, som sagt, arbeidet et Aars 

Tid, uden at der var givet Akademiet eller Nogen fra Akademiet 

Leilighed til at udtale sig, saa at det ikke var til at undres 

over, at der her viste sig nogen Forstemthed. 

Dette røbedes strax ved Begyndelsen af Aaret 1771, da 
man, efter Vedtægten fra forrige Aar, skulde forberede en 
Salon i Anledning af Kongens Fødselsdag. 

Directeuren gjorde forgjeves opmærksom paa, at der 
endnu ikke var indkommet nogen Anmeldelse til »den lille 
Bog«, (Udstillings Cataloget) som skulde trykkes, og mindede 
om, »at det vilde være at mangle i sin Pligt«, om der 
ikke blev bragt en Udstilling istand. Grev Moltke blev raad- 
ført, og han var af samme Mening; men Ingen havde Noget 
at udstille. Midt under disse Vanskeligheder præsenterede 
Professor Preisler Forsamlingen et Arbeide af MseWe Angelica 
(Kauflfmann) og proponerede hendes Optagelse; men Akademiet 

1) Dette er Ulføiet i Marginen. 



Digitized by VjOOQIC 



Kunst- Akademiet. 153 

var af den Formening, at det var bedst at afhente, hvad der 
vilde skee, inden man skred til Sager af denne Natnr. 

Saaledes hengik et Par Uger, indtil en Cabinetskrivelse 
af 21de Jannar overraskede Akademiet med den Ordre, at 
det havde at oplyse, paa hvilken Maade det administreredes 
og hvilke Fonds det havde til Raadighed. 

I en allerunderdanigst Promemoria aflagde Akademiet 
strax dette Regnskab og skilledes ikke ad, førend dette Svar 
var udfærdiget og underskrevet. 

Regnskabet var letteligt opgjort. Man havde kun at hen- 
vise til de Kongelige Fundationer, som hidtil havde staaet 
ved Magt, og til det allemaadigste Tilsagn i Rescript af 
25de Septbr. 1767, som indtil Dato havde været ganske uden 
Følger. 

Imidlertid arbeidede Commissionen stadigt paa at besvare 
det Spørgsmaal, hvorledes det hidtilværende Skildrer- Billed- 
hugger- og Bygnings-Akademi bedst kunde omdannes 
til en nyttig Tegneskole for Haandværkere og Fabrikanter. 

Men besynderligt hvorledes det undertiden træfl^er! 

I de samme mørke Novemberdage, 1770, da man saaledes 
var ifærd med at bryde Staven over den unge, danske Kunst, 
skete det Jertegn, at en fattig Haandværksmands Kone i 
store Grønnegade fødte en Søn til Verden, som, opfostret af 
den ydmygede Kunstskole, blev en Heros i Kunsten, der kastede 
sin Glands ud over den hele civiliserede Verden. 

I Commissionen har der dog været En, som har søgt at 
redde, hvad der endnu stod til at redde. Derom vidner en 
Lap, som vi have fundet iblandt Wa s ser s chl eb es -efterladte 
Papirer. Det er en Billet »sub rosa« fra en af hans Ven- 
ner, som var Medlem af den nedsatte Gonunission, og den 
lyder saaledes: 

»Voi^i mon cher Monsieur, le nouveau Reglement pour 
»»FAcadémie, fabriqué par votre tréshomble Serviteur, qui 
»a déjå été In dans la Gommission, mais sur lequel nous 
»allons encore une fois deliberer. 

»Je vous prie de me le renvoyer, s'il est possible, 
»encore cette måtin, pour que je puisse le faire circuler, 
»afin que chacun y ajoute ses observations. 

»Si nous avions une belle Academie å fonder, — nous 
»ferions bien mieux, — mais il s*agit de sauver quelques 
»débris de cette, qui pens å faire naufrage! 

»Cette communication est bien sub rosa.« 



Directeur Saly og Akademiet. 

(1771). 



Uirecteur Saly sammenkaldte Akademiet til et Møde d. 21de 
Febr. 1771, for at forelægge Forsamlingen en af Hans Majestæt 
underskreven, allerhøieste Ordre af 16de s. M., ifølge hvilken 
de. Akademiet alle rnaadigst bevilge de eller belo V/e de, 
6000 Rd. aarligt, — de omtalte 16 Pensioner, der havde 
vakt saamegeu Glæde, — være strøgne. 

Der indtraadte ved dette Budskab en Pause i Forsam- 
lingen. Da den blev altfor lang, vilde Professor Preisler af- 
bryde den, ved atter at bringe Spørgsmaalet om den store 
Kunstnerindes, Angelica Kauffmanns, Reception paa Bane. 
Men Directeuren afviste ham med den Yttring, at saalænge 

Akademiets Skjebne stod saa uafgjort, kunde der ikke tænkes 
paa Sligt. 

Det var sidstegang Saly mødte i Akademiet. Ved Ud- 
gangen af Marts, meldte han, at en Beenskade hindrede ham 
i at indfinde sig, og under Forløbet af de tre følgende Maaneder, 
sendte han, med den samme Erklæring, alle indkomne Sager 
til Forsamlingens egen Afgjørelse. 

I Midten af Juli modtog han fra det Kongl. danske 
Cancelli det ny Reglement for Maler-Billedhugger- og 
Bygnings-Akademiet af 21de Juni 1771, og sendte dette 
til Akademi-Forsamlingen den 15de Juli, tilligemed en Skrivelse, 
hvori han meldte sig fra Tjenesten som Directeur. 

»Trouvant dans les nouveaux Réglemens«, — skriver 
han — »que le service des anciens Directeurs y est sup- 
»primé, et que par lå je me trouve totalement inutile de 
»FAcadémie et par conséquent entiérement degage de ma 
»parole, je Vous prie d'agréer, Messieurs, que je prenne 
»congé d'Elle par cette lettre.« 

Professor Jardin og Akademiet 

(1771.) 

lil den samme Forsamling, d. 25de Marts 1771, fra hvilken 
Dir^cteur Saly førstegang udeblev paa Grund af en Beenskade, 
var der indkommen en anden Caneelliskrivelse , ifølge hvilken 
Akademiet havde at foreslaa en af de i Udlandet værende 
Pensionairer til Besættelsen af den vacante Stadsbygmester- 
Tjeneste. 

Professor Jardin havde været hos Saly, førend han ind- 
fandt sig i Akademiet og har altsaa der haft Leilighed til at 
blive bekjendt med denne Sag, af hvilken vi maa antage, at 
han paa en ubehagelig Maade er bleven berørt. Dette fore- 
foreligger imidlertid ikke klart, men da denne Caneelliskrivelse 
var oplæst i forsamlingen, udbad Professor Jardin sig Ordet, 
for at nedlægge sit Embede som Professor, idet han, paa den 
fraværende Directeurs Vegne og efter hans Anmodning, an-/ 
befalede Professor HarsdorfFer til den ledige Plads som Pro- 
fessor i Architecturen , og sluttede med at forlange det til- 
ført Protokollen, at hans Landsmand, Professor le Cl er c, 
allerede den 8de Marts d. A. var afgaaet ved Døden i en 
Alder af 83 Aar. 

Professor Jardin forlod dog endnu ikke ganske Akademiet, 
men forbeholdt sig sin Plads som »ancien professeur,« 
saalænge han endnu opholdt sig her. Hans Afreise var imidler- 
tid, forsaavidt det stod til ham, nær for Haanden. — »Je 
compte de partir, quand le temp me le permettra,« skrev 
han. Men det Arbeide, han havde overtaget, og som allerede 

havde kostet henimod 800,000 Rd. ^), var langtfra endnu ikke 
færdigt. 



Kunst - Akademiet. 

(1771). 



Uveiret, som var gaaet over Charlottenborg, havde dog kun 
afsviet Forgyldningen af den skjønne Veirhane, som man 
havde seet op til med saa stor Forventning om Medbør. 

Det ny Reglement af 21de Juni 1771 havde dog kun 
væsentligst til Formaal, ved Oprettelsen af de saakaldte 
Omamentskoler, at stille Akademiet i et nærmere Forhold til 
Haandværksdannelsen , saaledes som dette Forhold er ved- 
blevet indtil den nyeste Tid. 

Men de akademiske Herligheder vare borte, og det blev 
ikke engang ved Tabet af 6000 Rd. aarligt. En Cabinets- 
skrivelse fra Grev Struense af 6te Aug. reducerede Akade- 
miets samtlige Indtægter til aarligt 4000 Rd. 

Det fik saa at være! De faa indkaldte Professorer, som 
endnu sad tilbage i Akademiet, vare jo godt dækkede ved 
deres Contracter; de nyoptagne, danske Professorer var det 
jo en Ære at være Akademiets Medlemmer, og desuden havde 
de jo den kongelige Naade at støtte sig til. 

Nu gik Alt ud paa at ordne det Fornødne med de for- 
skjellige Haandværkslaug , og dette frembragte saamange 



)) I. K. Høst, Struense og hans MiDisterium II. p. 412 

Rivninger og saameget Arbeide, at det næsten syntes, at Alt 
skulde gaa op heri. 

Efter Saly's Fratrædelse blev Professor Pil o, i For- 
samlingen d. 17de Juli, valgt til Directeur for de næste 
to Aar. 

Den gamle Protokol afsluttedes og den ny, som aabnedes, 
skulde nu kun føres i det danske Sprog. 

Man maatte nu ogsaa lægge sin Underdanighed for det 
ny Regimente for Dagen. Det besluttedes derfor i Akademiet, 
at man vilde optage Geheime-Cabinets-Ministeren, Grev I. F. 
Struense, Kammerherre, Grev E. Brandt, Justitsraad og 
Finantsdeputeret Struense, Justitsraad og Post - Directeur 
Sturz, samt Livlægen, Professor Berger, der nyligt havde 
nedlagt sit Embede som Akademiets Professor Anatomiæ, til 
Æresmedlemmer. 

Men for at forvisse sig om , hvorvidt disse Æresbevis- 
ninger maatte være Vedkommende behagelige at modtage, 
reiste Directeur Pilo til Hirschholm og vendte tilbage med 
det Budskab, at» man in dinerede« til at modtage disse 
Valg; — kun at derunder ogsaa skulde indbefattes Oberst- 
lieutenant, Hof-Intendant v. Wegener. 

Optagelses Acten fandt derfor Sted i Forsamlingen den 
19de Aug. 1771. Alle de Øvrige takkede Akademiet for 
denne Ære; — kun Geheime- Statsminister, Grev Struense 
fritog sig for denne Høflighed. 

Under alt dette havde man dog i Trængselsdagene afholdt 
en Concours for Guldmedaillen. Opgaven havde været »Mar- 
dochaiTriumf», og den, som dennegang vandt den store 
Guldmedaille, var — »En ved Navn Juel.« 

Saaledes. benævnede den ny Protokol, undtagelsesviis, 
Danmarks udødelige Jens Juel ved hans første Fremtræden. 

Dog fik han ikke Medaillen endnu. Til saadanne Fest- 
ligheder havde man i denne Tid neppe haft Sind eller Tanke. 
Den blev ham tilkjendt af Akademiet, og han havde den saa- 
ledes i Udsigt. Og han fik den ogsaa, da Akademiet Aaret 
efter fik sig en Præses. 



Nicolas Henry Jardin. 

(1771). 

-Eifter i 16 Aar, med en aarlig Gage af 4000 Rd., at have 
beklædt et Professorat i Akademiet og tjent to Konger som 
Hof-Arehiteet, havde Professor Jardin anmeldt sin nærfore- 
staaende Afreise for Akademiet. 

Da hans egentlige Hverv, Opførelsen af Frederikskirken, 
altsaa nu af ham selv maatte være opgivet, gaa vi lidt til- 
bage i Tiden, for af de yderst faa Spor at samle en tarvelig 
Beretning om denne mærkværdige Sag. 

Hans Project til denne prægtige Bygning var, som vi 
allerede have omtalt, blevet approberet, og som en Følge heraf, 
var den tidligere foretagne Pilotage og Grundlægning betyde- 
ligt forandret og udvidet. 

Men fra dette Tidspunkt af synes Arbeidet at være fore- 
taget i al Stilhed, og det hedder, at der i de første fem Aar 
Intet blev foretaget. Dette turde dog maaskee forklares saa- 
ledes, at Arbeidet i denne Periode ikke kom tilsyne, førend 
det i 1760 naaede op over Grunden. 

Professor Jardin var imidlertid bleven Intendant over de 
kongelige Bygninger, samme Åar (1759) som Broderen afgik 
ved Døden som Kongelig Hof bygmester, uden at have over- 
taget et eneste Bygningsarbeide for Regeringen. 

I de sidste Regeringsaar, lader det til, at Frederik den 
Femte er bleven noget utaalmodig ved den langsoname Frem- 
gang det havde med Frederikskirken. Hans Majestæts Længsel 
efter at see denne Pragtbygning færdig skulde imidlertid 
nogenlunde tilfredsstilles, var det endog kun ved foreløbigt at 
opreise Monumentet paa Papiret. 

For at anskueliggjøre det kongelige Værk, han havde 
under Arbeide i Marmor, lod Jardin, paa kongelig Befaling 
og Bekostning, sine Bygningstegninger stikke i Kobber, og i 
Akademi -Forsamlingen, d. 14de Marts 1765, fremlagde han 
fem, store Blade, som fremstillede Kirkens Grundplaner, Gjen- 
nemsnit^ Opstalt, samt et perspectiviskt Billede af Kirken 
med dens Omgivelser. 

Naturligviis hilsede Directeur Salv sin Compatriot i denne 
Anledning med en smigrende Lovtale. 

Disse kobberstukne Blade, som senere forøgedes med et 
Par andre, deriblandt med Dekorationerne i Slotskirken ved 
Frederik den Femtes Død og i Riddersalen paa Christians- 
borg ved Christian den Syvendes Formæling, bleve senere ud- 
givne med en Text under Titel: »Plans, coupés & eleva- 
tions de TEglise Royale de Frédéric V. Par N. H. 
Jardin, Architecte du Roi, Intendant des båtimens 
de S. M. 1765. gr. fol. 

I Akademiets Annaler fremtræder Professor N. H. Jardin 
forøvrigt næsten slet ikke, førend han i 1762 anmeldte, at 
han var bleven udnævnt til corresponderende Medlem af 
Akademiet i Paris, i hvilken Anledning han for en kortere 

Tid reiste derhen; men vendte dog samme Aar tilbage til sin 
Byggeplads, hvor nu Marmorpillerne begyndte at hæve sig op 
over Jorden. Saaledes gik det uforstyrret indtil Sagens 
Physionomi i flere Henseender forandredes. 

Vi have allerede omtalt, at han paa denne Tid i Akademiet 
anmeldte sin Hjemreise som nær forestaaende. 

Nu hed det om den Bygning, han havde under Arbeide, 
at den, med den samme Arbeidskraft som hidtil, (omtrent 
50 Arbeideres) endnu vilde kunne medtage et halvt Aar- 
hundrede og en Totalsum af mere end 2 Millioner Rd. Hvad 
enten denne Erklæring grundede sig paa Bygmesterens Yttringer, 
eller den var udgaaet af Regeringens egne Betragtninger, saa 
passede dette dog nu ikke længer til Forholdene, og i August 
1771 blev der derfor oprettet en Bygnings Commission under 
Forsæde af Justitsraad, Finantsdeputeret Struense, hvis 
egentlige Opgave det var, at undersøge denne Sag. 

Følgen var, at Bygmesteren blev afskediget og Arbeidet 
paa Frederikskirken, ifølge en kongelig Resolution, standset. 
Og for at afskjære enhver Tanke om Fortsættelsen af dette 
Arbeide, blev Tømmerfolket beordret til »at nedbryde de 
opsatte Maskinerier af Træ og af Jern.« ') 

Saaledes forlod man den gamle, ny Kirkebygning mellem 
henslængte Marmorblokke og Brudstykker af PiUer og Kapi- 
tæler, hvor den omsider blev en ganske smuk Ruin. 

Henimod Slutningen af Aaret forlod Professor Jardin 
Kjøbenhavn. Paa Reisen igjennem Holsteen (?) aflagde han 
et Besøg hos sin Velynder, Grev Bernstorff, som dengang op- 
holdt sig paa Wobense (?) og blev der i otte Dage. '^) 



^) I. K. Høst, Struense. 1. c. 

2) Af Bernstorffs Biey til Wasserschlebe, dat. Wobense, d. 19de 
Juni 1771, seer man i tivlli^en Grad han vurderede denne Kunstner. 

11 

Allerede under 10de Januar 1772 kunde han fra Paris 
melde Akademiet, at han af Kongen af Frankrig var udnævnt 
til Kongelig Architect, og at han var bleven optagen som. 
Medlem af Akademiet i Paris, i hvilken Stilling han haabede 
at kunne være Akademiet i Kjøbenhavn til Nytte. ^) 

Saaledes endte den Historie. 



Kunst - Akademiet. 

(1772). 



-Hof-Revolutionen, d. 17de Januar 1772, havde ingen reactio- 
naire Følger for Akademiet. Om de inddragne Fonds var der 
siden ingen Tale; den ny Regering var i dette Kapitel af 
samme Mening som Grev Struense. 

Det eneste Spor af Rystelsen, som naaede til Charlotten- 
borg, var en Cancelliskrivelse af 1ste Februar, der befalede, 
at alle Ordres, udstedede siden 15de Sept. 1770 fra Cabinettet 
til Akademiet, og Alt betræffende saadanne Affairer, der ellers 



Han skriver nemlig om Jardin: "Je Fai yu ayec un regrét extréme, et 
je Faccompagne de mes yoeuz les plus tendres. Son bAt, ses idées 
sont toujours charmantes. Je me les ai communiqués et je tåcherai 
bien d'en profiter.« 
') Til Wasserschlebe slirev han fra Paris, d. 8de Febr. 1773, blandt 
Andet: »Il paroissoit selon quelques nouyelles, que Fintention étoit de 
reprendre les travaux de FEglise R. de Frédéric^ mais les préparatifs 
de guerre annonciés dans le Nord ne paroissent pas y étre propices. 
Si quelque chose dépendoit de moi pour le succes de ces travaux, 
Vous connoissez ma fa^on de penser å ce sujet« 

henhørte under CancelHets Ressort, skulde in originali ind- 
sendes til Inquisitions Commissionen. Det kan altsaa ikke 
forundre os, at Akademiets Archiv ikke eier et eneste Act- 
stykke fra Aaret 1772. 

Men af Protokollen viser det sig dog, at man nu i Akademiet 
med en vis Uro saae tilbage til den nyligt stedfundne Op- 
tagelse af Æresmedlemmer. Tillykke vare Diplomerne 
endnu ikke afleverede, og Secretairen fik derfor i al Stilhed 
Ordre til at supprimere dem. 

Akademiet havde nu til Udredelse af alle Fornødenheder 
kun de 4000 Rd. aarligt, som Cabinetsministeren dog havde 
ladet det beholde, men det var langtfra at de nuværende 
Magthavere fandt nogen Anledning til at indskride mod hin 
Tilsidesættelse af Hans Majestæts kongelige Tilsagn. 

Den ny Directeur, Pilo, saae sig om til alle Sider, for 
at opdage, et eller andet Sted, en Redning for den Stiftelse, 
han havde overtaget at bestyre. I denne Situation fik han, 
utvivlsomt fra høiere Steder, et Vink, og dette fulgte han. 

I Forsamlingen d. 24de Febr. 1772 dristede han sig til, 
tvertimod det nylig anordnede Reglement, at komme frem 
med det Forslag, at man skulde forsøge et Skridt, for atter 
at skaffe Akademiet en Præses, og hvem kunde man hertil 
hellere ønske, end Kongens Broder, Arveprinds Frederik? 

Dette overraskende Forslag understøttede Directeuren, ved 
at lade fornemme, at han allerede iforveien havde forvisset 
sig om, at et saadant allerunderdanigst Andragende vilde faae 
det forønskede Udfald. 

Naturligviis greb man med begge Hænder om en Proposi- 
tion, der havde et saadant Underlag, og Forsamlingen réiste 
sig ikke, førend Secretairen havde faaet et allerunderdanigst 
Andragende bragt paa Papiret, for at det strax, forsynet med 

ir 

Underskrifter, kunde betroes et tilstedeværende, meget for- 
maaende Æresmedlem, som snarest muligt kunde faae det 
anbragt paa rette Sted. 

Dette lykkedes! Et Par Dage efter laa den Kongelige 
Approbation af 29de Febr. paa Akademiets Bord. 

Derpaa fulgte naturligviis en Opvartning hos den konge- 
lige Præses, som tilsagde Akademiet sin Beskyttelse i de 
naadigste Udtryk. 

Efter Overlæg med Akademiet havde Directeur Pilo under 
denne Audients tilladt sig at nedlægge i høie Præsidis Hænder 
det Ønske, at de Herrer Grev Scheel, Conferentsraad 
Schumacher og Etatsraad Guldberg, maatte, om det saa- 
ledes behagede, af Hans Kongelige Høihed blive optagne til 
Æresmedlemmer. 

Dette Ønske synes dog kun at have fimdet en Totredie- 
deels Gjenklang, idet Præses nemlig bifaldt Optagelsen af de 
to Førstnævnte, medens der, — besynderligt nok! — siden 
slet ikke var Tale om Guldberg. 

Nu kom den 31te Marts, Akademiets Høitidsdag. Ved 
denne Leilighed skulde den ny Præses førstegang indtage 
Forsædet. 

Næsten hele Akademiet var tilstede. Vi ville her lade dem 
optræde : Directeur Pilo, Professorerne Preisler, Wiedewelt, 
Mandelberg, Als, Harsdorffer, Schlegel, Weiden- 
haupt. Æresmedlemmerne: Grev Scheel, Conferentsraademe 
Wasserschlebe og Schumacher, Etatsraad M5llmann, 
Hof-Intendanten, Oberstlieutenant v. Wegener, Medlemmerne 
Adzer, I. P. Lund og Cornel. Høyer. 

Alle disse modtoge Prindsen »ved Trappens nederste 
Trin« og førte ham op i Forsamlingssalen, — men Directeur 
Pilo holdt, — saavidt vi kunne spore, — ingen Tale! — 

Forunderligt! Noget man paa dette Sted jo var saa vant 
til! — Var det en forsætlig Feil af Directeuren? Han havde 
jo dog engang tidligere, — som man vil erindre, — holdt en 
ziirlig Tale, da Akademiets Stifter førstegang indfandt sig 
paa dette Sted! 

Vi firygte, at han allerede her paadrog sig den Unaade, 
som skulde fælde ham inden Aaret var ude? 

Skolerne bleve præsenterede, og to smaa, akademiske Hand- 
linger fandt Sted, der smykke dette Aar i Akademiets Historie. 

Vi have allerede under forrige Aar bebudet den ene: 
Maleren Jens Juel blev fremkaldt, og Præsidis første Hand- 
ling i Akademiet var, at overrække ham den store Guld- 
medaille. 

Den anden Sag angik et Reisestipendium. Efter den ny 
Tingenes Orden gjorde Ancienniteten ikke længer Udslaget i 
denne Henseende; der skulde concoureres. 

Fire, unge Malere havde ansøgt om et ledigt Stipendium. 
En Concours skulde, som sagt, gjøre Udslaget. Opgaven 
havde været: Et historiskt Billede, efter eget Valg, men 
kun to halve Figurer i Legemsstørrelse. 

Disse Arbeider, — der var kun tre, da Jens Juel var 
traadt tilbage, vare fremstillede og toges under Bedømmelse. 
Nicolai Abildgaard var den seirende, og han fik Stipendiet i). 

Der gik nu et Par Maaneder, og Alt syntes, efter Om- 
stændighederne at gaa saare godt; kun var man altid i For- 
legenhed med det finantsielle Spørgsmaal. 

I en Forsamling blev det yttret, at man dog maatte for- 
søge, hvad der kunde gjøres for at forbedre Kassens betænke- 
lige Forfatning. 



^) De to Andre vare Almer og Rude. 



Digitized by VjOOQIC 



166 Carl Gastav Pilo. 

Directeuren turde ikke smigre sig med at være i Yndest 
ved Hoffet; derimod var det en ganske anden Sag med Pro- 
fessor Wiedewelt, og, da han tilbød sin Bistand, begave disse 
to Akademikere sig en^muk Sommerdag, — det vaj den 
29de Juni, — til Hirschholm, for at sondere Terrainet. Men 
det Svar, de bragte tilbage, var ligesaa naadigt som lidet 
trøsteligt: »Det var endnu ikke Tid til at melde sig; 
men Akademiet kunde være forsikkret om, at dets 
Tarv og Bedste skulde paa alle mulige Maader blive 
observerede.« 



Carl Gustav Pilo. 

(1772). 



Men, — der var endnu bestandigt Torden i Luften. 

Af Herlighederne havde man dog endnu een tilbage, — 
Localet paa Charlottenborg, men ogsaa dette svævede 
i disse Aar i Fare, da der ikke var Mangel paa Lysthavende 
til Boliger som dem. Professor Saly og Directeur Pilo vare i 
Besiddelse af. 

Af det samme Skrift , af hvilket vi have Pilos Ungdoms 
Historie^), erfare vi ogsaa, hvad der ellers ikke andetsteds 
findes omtalt, at Kjøbenhavns Commandant skal paa denne 
Tid have forsøgt, at faae Charlottenborg ryddet til en Com- 
mandantbolig, og at Pilo, i Egenskab af Akademiets Directeur, 



*) Svenske Biografen. 

skal have lagt saamegen Nidkjærhed for Dagen i denne Sag, 
at han paadrog sig adskillige fornemme Folks Uvillie. 

Han stod, — som allerede bemærket, i det Hele ikke 
godt anskreven ved HoflPet; især havde man taget ham det 
ilde op, at han, dekoreret af Gustav den Tredie med Vasa- 
ordenen, skulde have aflagt en Ridder -Ed, som man fandt 
utilbørlig i Hans Majestæt Kongen af Danmarks Tjeneste. 

Da Akademiet var forsamlet d. 28de Septbr. 1772 og 
ventede paa sin Directeur, indløb der en Skrivelse fra Præses, 
dat. Fredensborg d. 26de s. M., hvori Forsamlingen under- 
rettedes om, »at da Professor Pilo havde begjæret og 
af Hans Majestæt i Naade faaet sin Afsked fra 
Akademiet,« saa havde man nu at foretage et nyt Direc- 
teurvalg. 

Fra Pilo selv indløb en Skrivelse af s. D., hvori han 
anbefalede sig i sine Collegers Erindring; han var allerede 
paa den anden Side af Sundet, eftersom den Afsked, han 
havde faaet i Naade, tillige var en Befaling til ufortøvet at 
forlade Hans Majestæts Riger og Lande. 

Det hedder, at Professor Pilo først havde modtaget en 
Ordre, ifølge hvilken han skulde indsende en Afskrift af den 
Ridder-Ed , han havde aflagt, da han, i Anledning af Gustav 
den Tredies Kronings havde modtaget Vasa -Ordenen, og at 
han derefter fik en Befaling, inden 24 Timer at reise til Hol- 
steen, for at male Portraiter af Prindsen af Hessen og hans 
Familie. 

Men, da det var almindeligt bekjendt, at Prindsen af 
Hessen paa samme Tid skulde reise til Norge, betragtede 
Pilo denne Ordre som en Forviisning og vægrede sig. Nu 
paafulgte en anden Ordre, at han skulde indgive sin Ansøg- 
ning om Afsked. 

Dette gjorde han og, mod Formodning, bevilgedes ham en 
Pension af 300 Rd.; men uden Frist skulde han forlade 
Danmark. 

I et Brev, som han to Aar efter (d. 21de April 1774) 
skrev til Kong Gustav, udtalte han sig herom saaledes : »Man 
»troede ikke, at en Belønning kunde finde Sted uden For- 
» tjeneste, og man tiltroede mig ikke, at kunne have nogen 
»anden Fortjeneste, ihenseende til Sverrig, end at bevare et 
»svenskt Hjerte i dansk Tjeneste, hvilket jeg gjerne tilstaaer. 
»Men man gik saavidt, at man ansaa mig farlig for Frem- 
» tiden og strafværdig for Fortiden. Under Prætext af Ridder- 
»Eden, som jeg havde gjort D. M., blev jeg ihast skillet fra 
»mine Sysler, hvorved jeg havde 1000 danske Rd. i Indtægt 
»og blev forvist Danmark.« 

Da Pilo havde forladt Kjøbenhavn, bosatte han sig først 
i Helsingborg. Derfra aflagde han Kongen et Besøg i Stok- 
holm, hvor han blev modtagen paa det Naadigste, idet Gustav 
den Tredie tillagde ham en Pension af 2000 Daler. 

I 1775 blev han Medlem af Akademiet i Stokholm; 
men han bosatte sig i Nykjopping og syslede der i Stilhed 
med sin Kunst. 

Da Kongen i 1777 paa en Reise gjorde ham et Besøg 
og overdrog ham at udkaste en Tegning til et Kronings 
Maleri, flyttede han nogle Aar efter tilbage til Stokholm og 
valgtes 1778 til Akademiets Directeur, hvilken Post han be- 
klædte i tolv Aar. 

I de sidste Dage af Februar 1794 blev han syg og døde 
d. 2den Marts, uden at efterlade sig Børn. 

Jacques Fran9ois Joseph Saly. 

(1773-74.) 



Det Hverv, hvortil Saly med kongelig Munificence var bleven 
indkaldet, var nu i artistisk Henseende forlængst fyldestgjort. 
Var det endog blevet et dyrekjøbt Monument, saa var det 
dog et Kunstværk, der indtog en hæderlig Plads i Rækken 
af hin Tids Heststatuer, og havde Kunstneren endogsaa, — 
som det jo rigtignok synes, — søgt at benytte denne Leilig- 
hed til at grundlægge en Formue, saa havde han da ogsaa i 
denne Sags Tjeneste oflfret sine bedste Aar og Kræfter. 
Ansvaret for de bortødslede Summer hvilede dog først og 
fremmest paa Regeringen. 

Ifølge den Declaration som Directionen for det Asiatiske 
Compagni forelagde Generalforsamlingen, havde Heststatuen 
paa Frederikspladsen kostet 464,000 Rd.; — men af Revi- 
sionens Bemærkninger fremgik det, at der endvidere var med- 
gaaet en Sum af 126,836 Rd. 8^^ Sk. mere, end Directionen 
havde declareret, altsaa havde Monumentet i det Hele kostet 
en Sum af 590,836 Rd. 8^ Sk. 

Om Directeur Saly's Fortjenester af Kunstakademiet har 
en tidligere Akademiets Secretair skrevet en Lovtale, som vi 
ikke her ville modsige. Vi indrømme gjerne, at det nuværende 
Kunstakademi for en meget stor Deel hviler paa den Grund, 
^aly har lagt; kun kunne vi ikke ret tilgive ham, at han 
lod sin Formands, Directeur Nicolai Eigtveds, Protokoller og 
Papirer brænde, da det altid bæres os for, at dette er skeet, 
for at have Æren af, at have gjort Alt, ligefra den første 
Begyndelse. 

Nu, da han forlængst havde fuldført sit Arbeide og havde 
nedlagt Directeurposten , havde det været rimeligst, om han 
saasnart som muligt var vendt tilbage til Valenciennes, hvor 
man dog saalænge havde ventet paa ham, — hans Ven, Jardin, 
var allerede i Paris for et Aar siden, — men Saly haabede 
endnu bestandigt paa et Asiatiskt Compagni-Aar med gode 
Conjuncturer, at han dog kunde faae det omtalte Afskeds- 
Honorar. 

Hans Stilling i Kjøbenhavu var under denne Ventetid 
ikke den behageligste. Vel oppebar han endnu aarligt de 
Summer, baade af Regeringen og af Compagniet, som vare 
ham tilstaaede under hans Ophold i Kjøbenhavn, og hidtil 
havde han ogsaa haft sin Bolig paa Charlottenborg i Besid- 
delse. Men denne sidste Behagelighed synes nu at være 
bleven ham berøvet. Idetmindste fortæller Reverdil i sine 
Memoirer*), at Saly i 1772 »blev jaget ud af sin Bolig 
paa Charlottenborg, for at gjøre Plads for Sturz.« 

Han havde allerede gjentagne Gange skrevet til Direc- 
tionen for det Kongl. Asiatiske Compagni, og i Mai 1772, 
selv nedsat den Skadesløsholdelse, der formeentlig tilkom 
ham, til i Et og Alt 50,000 Rd. Men Directionen synes ikke 
at være gaaet ind paa dette Tilbud. 

Han ventede derfor endnu et Aar, og af de Wasserschlebe- 
ske Papirer »sub varia« erfare vi, at Compagniet, den 3die 
Februar 1773, har afholdt en Generalforsamling, paa hvilken 
det blev besluttet, at man vilde takke Hr. Saly og gjøre ham 
en Present af 8000 Rd., imod at de 1000 Rd., som han aarligt 
oppebar ifølge Contract, nu skulde ophøre, imedens Regeringen 
var villig til at indrømme ham som aarlig Pension de 1000 Rd., 



') Reyerdil mém. pag. 362. 

som hidtil vare blevne ham udbetalte for hans Ophold i 
Kjøbenhavn. 

Under 24de Marts 1773 erklærede han, at han nu agtede 
i Juni at tiltræde Hjemreisen, og nedsatte sin Fordring først 
til 12,000 Rd. derefter til 10,000 Rd. idet han beraabte sig 
paa sine trange Kaar. 

Hvorvidt man indrømmede ham denne Begjering, erfares 
ikke, men d. 2den Juli 1774 forlod han Kjøbenhavn og kom 
til Paris, hvor han afgik ved Døden 1776. 

Foruden Heststatuen efterlod Saly sig et Par mindre 
Arbeider her i Danmark, hvilke vi dog ikte skulle forbigaa. 
Af en Biiste af Frederik den Femte, som Saly havde 
modeleret, blev der i 1765 paa Compagniets Regning støbt 
syv Exemplarer i Bronze, til hvilke Mi\ Gor, ifølge en Revisions- 
bemærkning, havde requireret 8000 Pund MetaP). 

En af disse opbevares i Kunstakademiets Forsamlingssal, 
en anden var tidligere opstillet i Dronning Juliane Maria's 
Audients - Værelse , men blev efter Slotsbranden flyttet til 
Sorgenfri Have. 

Et mindre Bronzearbeide af Saly opbevares i det Greve- 
lig Moltkeske Gravkapel i Karise, nemlig en Portraitmedail- 
lon af Grev Adam Gottlob Moltke. 



Af Rei^isionens Bemærkninger sees det, at Metalværdien af disse, tU 
forskjeliige høie Personer offererede, Buster skulde godtgjøres af Mod- 
tagerne; men denne Afregning synes at hai^e haft sine Vanskeligheder. 



Digitized by VjOOQIC 



Udgang. 

bpørgsmaalet om Directeur Pilo's Eftermand var allerede af- 
gjort ved Hove. Wiedewelt havde ligesiden Tilbagekomsten 
fra Udlandet staaet i en ualmindelig Gunst, og da nu Valget 
paa en ny Directeur skulde foretages i Forsamlingen d. 5te 
Octbr. 1772, indfandt Conferentsraad Schumacher sig med det 
Budskab, at han havde den Ære, saavel paa Høie Præsidis 
Befaling, som paa Grev Scheels, Oberstlieutenant v. Wegeners 
og egne Vegne, at stemme for Professor Wiedewelts Valg til 
Directoratet. 

Naturligviis var Akademiet ganske af samme Mening, og 
herimod var heller Intet at sige, eftersom Wiedewelt allerede 
var en for sin Tid anseet Billedhugger og jo havde Ancienni- 
teten iblandt de danske Kunstnere. 

Med hans Directorat begynder et nyt Afsnit, — det 
nationale, — i Akademiets Historie, og her ere vi tilende 
med vor Fortælling. 

Men ligesom vi havde vor Nød med at finde en Be- 
gyndelse, saa have vi nu ogsaa vor Nød med at finde 
Enden, — ikke af Traaden, — thi den spindes endnu fort i 
en Uendelighed, som vi haabe, — men Enden paa Begyndelsen 
af Kunstakademiets Historie. 

Med Reglementet af 21de Juni 1771 skulde vi have 
sluttet; men vi kunde jo dog ikke lukke Døren, saalænge 
»de Fremmede« endnu ikke vare borte, og nian skulde da 
ogsaa, førend man lagde denne Bog hen, have seet en 
Kongelig Præses i Høisædet, og i Secretairens Referat have 
hørt Navnene: Jens Juel og Nicolai Abraham Abild- 
gaard nævnte. 

Nu er alt dette skeet, og Spørgsmaalet, om hvordan det 
saa gik senere, overlade vi til den, der engang igjen optager 
Traaden, som nu ikke længer er saa vanskelig at finde. 

Dog — ganske lidt ville vi trække Forhænget tilside, 
for dog at see, om den omtalte Tid til at hjælpe lidt paa 
denne fortrykte Stiftelse nu ikke snart skulde være for- 
haanden? — 

Nei! — der er Intet at opdage! 

Vi høre kun bestandigt Gjenlyden af de trøstefulde Ord 
fra Hirschholm, »>at Akademiets Tarv og Bedste paa 
alle mulige Maader skulle blive observerede!« 

Medens Haandværksstanden fik sig en god og bred Vei 
lagt igjennem Kunstskolen, og »den gode Smag« saaledes 
med al Flid »blev udbredet til Værkstederne« blev 
det, hvad Kunsten angik, stadigt ved den samme paatrængende 
Formaning, dog at bruge al Oekonomie og ikke at lade altfor 
mange unge Kunstnere vinde Medailler eller reise udenlands. 

De daværende akademiske Kunstnere gjorde snart den 
Erfaring, at naar de blot rettede sig efter Forholdene, vilde 
deres Løn for Arbeidet i Akademiet tilflyde dem af kongelig 
Naade i de Bestillinger, som Hoff^et og Regeringen nu og da 
gjorde hos dem, og Directeuren synes fremfor alle at være 
bleven fyldestgjort paa denne Maade. 

Med Akademiet selv og med Skolen var det en ganske 
anden Sag, — der maatte man hjælpe sig, som man kunde, 
og man hjalp sig ogsaa taaleligt igjennem, indtil det i 
October 1780, da Vinterskolen skulde aabnes, kom for en 
Dag, at man hverken kunde tilveiebringe Lys eller Olie, fordi 
Leverandeureme først vilde have det betalt, som de havde 
tilgode. 

Men af denne Finantsnød slap man dog ud, ved Hjælp 
af et Tilskud af 1900 Rd. een Gang for alle. Aaret efter, 
da man havde fundet det nødvendigt, ved et nyt Reglement, 
af 14de Febr. 1781, »at give Akademiet en bedre Ind- 
retning«, blev det ene, Tusinde Rigsdaler, som i 1772 var 
afkortet i det aarlige Tilskud, igjen tillagt den altid tonune 
Kasse, saa at man dog nu til alle Fornødenheder igjen havde 
den normerede Indtægt af 5000 Rd. aarligt, — og nu gik 
det ganske jevnt, — indtil en anden Anordning af 5te Febr. 
1791 igjen kaldte de magre Aar tilbage, og med dem varede 
det længer end i syv Aar. 

Den, som engang overtager at skrive Fortsættelsen af 
denne Historie, vil have det interessante Hverv, at gjøre 
Rede for Akademiets oekonomiske Forfatning i denne Periode. 

Det vil da vise sig til Overraskelse, at det var en fordums 
Jiærling af Skolen, der som velhavende Malermester her i 
Staden, først gav Exemplet for andre Velgjørere, da han be- 
tænkte den velgjørende og fattige Stiftelse med en Gave af 
sin efterladte Formue. 

Men især vil det blive at fremhæve, hvorlunde det om- 
sider lykkedes Kunstnerne selv, ved aarlige Udstillinger af 
deres egne Arbeider, at tilveiebringe et saa klækkeligt, aarligt 
Tilskud til Akademiets Fornødenheder, at Regeringen deri 
kunde finde en Beroligelse. 

